
»Blagoslovljen koji dolazi u ime Gospodnje«: 
Mons. Josip Bozanić, novi nadbiskup zagrebački 


SLUGA BOŽJI 


»Onaj, koji se malo udube u 
misterij ulje tov ljenja Sina Božjega 
i koji samo malo shvati svu du¬ 
binu ljubavi Božje prema čov¬ 
jeku, taj če na ljubav odgovoriti 
ljubavlju i život svoj udesiti 
prema načelima Evanđelja Sina 
Božjega.« 

A. kard. Stepinac, Pismo dr , Joi 
Anđrcsu, Krašić, 17. X1U953. 

PAPINA RIJEČ 


Majka Terezija - 
Misionarka ljubavi 

Pred zaključenje ovog broja Glasnika prispjela je 
iz Calcutte u Indiji vijest o smrti Majke Terezije, auten¬ 
tične svjedokinje Evanđelja ljubavi, koja je, prema oči¬ 
tovanju Ivana Pavla II, »u ime Kristovo prisilila svijet 
da vjeruje u ljubav«. 

Njezin je lik, u nedjelju 7. rujna 1997. prije molitve 
Anđeoskog pozdravljenja. Sveti Otac ovim riječima 
predočio Crkvi i svijetu: 

»Drago mi je što u ovoj molitvi mogu spomenuti 
najdražu sestru. Majku Terezi ju iz Calcutte, koja je 
pred dva dana završila svoj dugi zemaljski hod. Imao 
sam je prilike mnogo puta susresti, i u mojem je sje¬ 
ćanju živa njezina pojava: prignuta od rada u po¬ 
služivanju najsiromašnijih među siromasima, ali 
uvijek ispunjena neiscrpnom unutarnjom snagom, 
energijom Kristove ljubavi. 

Misionarka ljubavi: to je bila Majka Terezija, po 
imenu i po djelovanju, dajući primjer tako privlačan, 
koji je bio kadar privući mnoge osobe, spremne sve 
ostaviti za služenje Kristu prisutnom u siromasima. 

Misionarka ljubavi. Njezino je djelovanje zapo¬ 
činjalo svaki dan, prije zore, pred Euharistijom. U ti¬ 
šini kontemplacije Majka Terezija iz Calcutte sluša¬ 
la je Isusove riječi s križa: »Žedan sam«. Taj krik, pri¬ 
hvaćen u dubini srca, poticao ju je na ulice Calcutte 
i svih predgrađa svijeta, na traženje Isusa u siroma¬ 
hu, u odbačenome, u umirućemu. 

2. Predraga braćo i sestre! Ta Sestra opće poznata 
kao Majka siromaha, ostavlja za sve, vjernike i ne¬ 
vjernike, gorljiv primjer ljubavi. Ostavlja nam svje¬ 
dočanstvo Božje ljubavi koju je ona prihvatila i koja 
je preobrazila njezin život u potpuni dar braći. 
Ostavlja nam svjedočanstvo kontemplacije koja po¬ 
staje ljubav, i o ljubavi koja postaje kontemplacija. 
Djela što ih je izvršila govore sama za sebe i očituju 
ljudima našega vremena ono uzvišeno značenje 
života koje nam se često čini da je nestalo. 

Voljela je često ponoviti riječi: »Služiti siromasi¬ 
ma, znači služiti životu.« Majka Terezija nije gubila 
prigodu kako bi, na svaki način, naglasila ljubav 



Papa Ivan Pavao II. s Majkom Te režijom - »sveticom siromaha« 


prema životu. Znala je iz iskustva da život dobiva 
svu svoju vrijednost, premda posred teškoća i pro¬ 
tivnosti, kad susretne ljubav. I slijedeći Evanđelje, 
postala je »milosrdni Samaritanac« svakoj osobi ko¬ 
ju je susrela, svakom biću opterećenom teškoćama 
života, patniku i prezrenom. 

3. U velikom srcu Majke Terezije osobito je mje¬ 
sto bilo zadržano za obitelj. »Obitelj koja moli, reče 
prigodom prvog Svjetskog susreta obitelji, jest sret¬ 
na obitelj«. Još i danas riječi ove nezaboravne Majke 
siromaha sadrže svu svoju snagu. 

»U obitelji«, govorila je, »ljubi se kako Bog ljubi: 
nepodijeljenom ljubavi. U obitelji se kuša radost 
ljubavi i ljubiti jedan drugoga. U obitelji se mora na¬ 
učiti moliti zajedno. Plod molitve je vjera, plod vjere 
je ljubav, plod ljubavi je služenje i plod služenja je 
mir« (usp. L'Osservatore Romano, 9. listopada 1994, 
str. 4). Kako ne prihvatiti taj njezin poziv za uteme¬ 
ljenjem autentičnog blagostanja i prave obiteljske 
sreće na solidnoj osnovi molitve, ljubavi i uzajam¬ 
nog služenja?« 





kard. Franje Kuharica 


mons. Josipa Bmzanic ,i 


kard. Alojzija Stepinca 


kard. Franje Šepera 

POVJERENIK BOŽJE PROVIDNOSTI 

Mons. Josip Bozanić, novi 
nadbiskup zagrebački 


Mons . Marko Culej, prvi biskup Varaž¬ 
dinske biskupije, blagoslivlja kriptu no¬ 
ve crkve u pastoralnom središtu 'Kardi¬ 
nal Alojz i je Stepi nac' u Velikoj Gorici 

Osnovane dvije nove biskupije 

Istodobno je obznanjeno da se 
od Zagrebačke nadbiskupije odva¬ 
jaju najudaljenije župe i dekanati 
koji su svojim životom i smještajem 
usmjereni prema svojim prirodnim 
središtima: Varaždinu i Požegi, te 
se utemeljuju dvije nove biskupije: 
Varaždinska biskupija kojoj je za 
prvog pastira imenovan mons. 
Marko Culej, dosadašnji pomoćni 


Mons. Antun Škvorčević 



Nakon objavljivanja prošlog broja Glasnika do početka mjeseca li¬ 
stopada 1997, kad vam u ruke dolazi novi broj, zbilo se nekoliko iz¬ 
vanrednih događaja koji postaju prekretnice, ako ne i putokazi Crkve u 
Hrvata i opće Crkve. 

Dana 5. srpnja 1997. objavljeno je imenovanje mons. Josipa Bozanića, 
biskupa krčkoga, za nadbiskupa zagrebačkoga. Iskrena čestitka novome 
pastiru i trećem nasljedniku sluge Božjega Alojzija Stepinca na stolici 
zagrebačkih nadbiskupa. »Preuzimajući na sebe sjajan, ali težak i tmjem 
posut križ zagrebačke Crkve«, kako ju je orisao mons. H. Pellegrinetti, 
apostolski nuncij, u pismu kojim je zahvalio 36. godišnjem Alojziju Ste- 
pincu prihvaćanje imenovanja za nadbiskupa koadjutora Zagrebačke 
nadbiskupije, mons. Bozanić je zasigurno bio svjestan da će imati po¬ 
dršku svih Kristovih učenika i osobitu pomoć »svih nebeskih zaštitni¬ 
ka Crkve zagrebačke«. K takvome nas zaključku upućuju njegove riječi 
što ih je, odmah po imenovanju, uputio javnosti: »S mukom, strahom i 
neizvjesnošću, ali s povjerenjem u Providnost Božju prihvatio sam ovo 
' imenovanje Ivana Pavla II.« 

Mons. Bozanić je 76. apostolski nasljednik na stolici zagrebačkih 
biskupa i nadbiskupa te 3.nasljednik nadbiskupa Alojzija Stepinca 

Nadamo se da će za vrijeme njegova upravljanja i posvećivanja 
vjernika Zagrebačke nadbiskupije, sluga Božji Alojzije Stepinac biti uz¬ 
dignut na čast oltara. 

Mons. Bozanić rođen je u Rijeci 20. ožujka 1949. od oca Ivana Boza¬ 
nića i majke Dinke r. Valković. Potječe iz mjesta Vrbnik na otoku Krku, 
anano kao kolijevka brojnih svećeničkih zvanja i »oaza pobožnosti«. 

Mons. Bozanić je klasičnu gimnaziju završio u Pazinu, a temeljni 
teološki nauk u Rijeci. Na Katoličkom bogoslovnom fakultetu u Za¬ 
grebu magistrirao je iz dogmatike, a potom na Papinskom lateran- 
skom sveučilištu u Rimu postigao magisterij iz kanonskoga prava. 

Mons. Karmelo Zazinović zaredio ga je za svećenika krčke bisku¬ 
pije u Krku 29. lipnja 1975. Od 1975. do 1976. bijaše on biskupov tajnik, 
a od 1976. do 1978. župni vikar. Od 1986. do 1987. vršio je službu kan¬ 
celara Biskupskog ordinarijata u Krku, a od 1987. do 1989. službu ge¬ 
neralnog vikara Krčke biskupije. Od 1988. do danas profesor je crkve¬ 
noga prava i dogmatike na Višoj teološkoj školi u Rijeci. Dana 10. svib¬ 
nja 1989. imenovan je biskupom koadjutorom Krčke biskupije. Za 
biskupa ga je posvetio kard. Franjo Kuharić, nadbiskup zagrebački. 
Bilo je to 25. lipnja 1989. Službu dijecezanskog biskupa Krčke biskupije 
preuzeo je 14. studenoga 1989. 

Mons. Bozanić obnašao je značajne službe u HBK: član je Stalnog vi¬ 
jeća HBK, član je Komisije za uređenje odnosa s državom, predstojnik 
Vijeća za laike i Nadzornog vijeća Hrvatskog karitasa, član je Biskupske 
komisije za Papinski hrvatski zavod sv. Jeronima u Rimu, Mješovite ko¬ 
misije HBK, BK BiH, Hrvatske konferencije viših redovničkih poglavara 
i Hrvatske unije viših redovničkih poglavarica te predsjednik odbora za 
Veliki jubilej godine 2000. 

Načelo novog natpastira su Isusove riječi kojima je tumačio apo¬ 
stolima zbilju otkupljenja svih ljudi, jer je, naime, došao: Ut vitam ha- 
beant! - Da život imaju!, osvjedočuje nas u uvjerenju da će, kako i 
sam reče, biti pastir po Alojzijevu primjeru, a to znači »sav za Krista, 
sav za povjereno mu stado« 

Mons. Juraj Jezerinac, vojni ordinarij, 
propovijeda u crkvi sv. Leopolda Man- 
dića u Požegi prigodom podijeljivanja 
sakramenta krizme, 2. svibnja 1997. 

biskup zagrebački, te Požeška bi¬ 
skupija čiji je prvi biskup mons. 
Antun Škvorčevič. Od srca čestita¬ 
mo osnivanje novih mjesnih Crka¬ 
va čije če postojanje, molimo Gos¬ 
podina, obogatiti opču Crkvu i 
oplemeniti Crkvu u Hrvata. 

Uspostavljen Vojni ordinarijat 
u Republici Hrvatskoj 

Sveti otac Ivan Pavao II. osnovao 
je i Vojni ordinarijat u Republici Hr¬ 
vatskoj. Za prvoga vojnog ordinarija 
imenovao je mons. Jurja Jezerinca, 
dosadašnjega pomočnog biskupa 
zagrebačkoga. Mons. Jezerinac je 
službu nastupio preuzimanjem bule 
imenovanja za vojnog ordinarija 12. 
kolovoza 1997. Od srca čestitamo. 

Ususret trećem tisućljeću 

Od 18. do 24. kolovoza proslav¬ 
ljen je u Parizu 12. svjetski dan mla¬ 
dih. Proslavu pod geslom: »Učite¬ 
lju, gdje stanuješ? - Dođite i vidjet 
ćete!« svečanom je Euharistijom, 
zajedno s 400 biskupa i 6.000 sveće¬ 
nika te više od 800.000 vjernika za¬ 
ključio sam Sveti Otac. U prigodnoj 
homiliji Ivan Pavao II. je istaknuo 
potrebu da kršćanin sustavno pro¬ 


dubljuje vjerski život i znanje kako 
bi svaku svoju odluku mogao doni¬ 
jeti za dobro braće te za svoj osobni 
život i rad. Hrvatsku mladež, njih 
više od 2.000, predvodili su kard. 
Vinko Puljić, nadbiskup vrhbosan¬ 
ski, mons. Josip Bozanić, imenova¬ 
ni nadbiskup zagrebački i mons. Ili¬ 
ja Janjić, biskup kotorski. 

Crkva u Hrvata u spomenutom 
se razdoblju spomenula brojnih ob¬ 
ljetnica mučeničkih smrti svojih si¬ 
nova i kćeri. Najveća takva prosla¬ 
va bila je ona u Lanišću i Svetvin- 
čentu, gdje su se tisuće vjernika 
nadahnjivale na junačkom primje¬ 
ru neustrašiva Kristova svjedoka, 
svećenika Miroslava Bulešića, koje¬ 
ga su neprijatelji Crkve, iz mržnje 
prema vjeri, bezočno zaklali. 

U sve većem broju se Božji na¬ 
rod okuplja u Križevcima, rodnom 
gradu svetoga Marka Križevčanina, 
također ubijenog iz mržnje prema 
Katoličkoj Crkvi. »Treba usvojiti 
poruku koja nam dolazi od muče- 
ništva sv. Marka i njegovih drugo¬ 
va mučenika«, istaknuo je u pri¬ 
godnoj propovijedi u Križevcima 
kard. Kuharić u misi 6. rujna 1997, 
»treba usvojiti njihovu vjernost i 
njihovu ljubav, jer štovati svece 
znači slijediti ih, uzimati ih, ne sa¬ 
mo za zagovornike nego kao pri¬ 
mjer da se i u nama ostvaruje što 
punije i što dublje otajstvo Spase¬ 
nja.« 

Kroz dane »svete nedjelje« vjer¬ 
nici su se u velikom broju okupljali 
u Ludbregu, u svetištu gdje se na 
osobit način časti Predragocjena Krv 
Kristova. Te su svete relikvije, »pra¬ 
va pravcata svježa krv«, misniku, 
koji je slaveći svete tajne posum¬ 
njao u stvarnu Kristovu prisutnost 
u euharistijskim prilikama, rasprši¬ 
le sumnju i učvrstile vjeru. Papa Le- 
on X, posebnim, svečanim pismom, 
od 14. travnja 1512, odobrio je i pre¬ 
poručio njihovo čašćenje. Hrvatski 
sabor je 1739. svečano odlučio iz¬ 
graditi u Ludbregu kapelu za čuva¬ 
nje »Presvete Krvi« toga »najvećeg 
blaga domovine«. Zavjet je ostao 
neizvršen. U želji da Presvetoj Krvi 
iskaže zadovoljštinu za grijehe na¬ 
roda i da Bog sačuva narod u straho¬ 
tama rata, nadbiskup Stepinac se 
svesrdno založio oko ispunjenja za¬ 


vjeta Hrvatskog sabora, tj. da se u 
Ludbregu podigne zavjetna kapelica. 
No strahote 2. svjetskog rata onemo¬ 
gućile su nadbiskupove osnove. 

Sjećajući se tih pastoralnih pot¬ 
hvata sluge Božjega i spominjući 
njegovu snažnu vjeru u Euharistiju, 
Ludbreško svetište mu je ove godi¬ 
ne, pokraj zavjetne kapelice, podi¬ 
glo spomenik. Blagoslovio ga je na¬ 
kon svečane mise, u subotu 6. rujna 
1997, mons. Marko Culej, imenova¬ 
ni biskup varaždinski. 

Predvodeći završno slavlje u 
nedjelju 7. rujna, kardinal Kuharić 
je aktualizirao spomenuti zavjet 
Hrvatskog sabora istaknuvši: »I na¬ 
šem Saboru današnjeg vremena 
morali bismo opet postaviti prijed¬ 
log da učini zavjet. Zavjet protiv 
nove kuge koja danas hara Hrvat¬ 
skom, ne samo Hrvatskom nego ci¬ 
jelom Europom, Amerikom i svim 
kontinentima. Da bi po savjesti naš 
Sabor trebao promisliti zakon, os¬ 
tavljen od starog vremena, koji do¬ 
pušta da se ubijaju nevini.« 

Znakovita su bila i veličajna 
okupljanja Božjeg naroda u svim 
svetištima Majke Božje. Čitajući iz¬ 
vješća o okupljanjima vjernika u 
Gospinim svetištima i o njihovoj 
pobožnosti, prisjećamo se oporuke 
sluge Božjega koji je u svojoj oporu- 



Hvarska katedrala o slavljenju 850. ob¬ 
ljetnice utemeljenja Hvarske biskupije 
(Snimio: N. Pintarić) 

Vjerničko mnoštvo ispunilo je hvarsku katedralu i trg ispred nje o slavljenju 
850. obljetnice utemeljenja Hvarske biskupije (Snimio: N. Pinta rić) 


ci zapisao da je čašćenje Majke Bož¬ 
je zalog opstanka hrvatskog naro¬ 
da. To je potkrijepio i riječju Božjom 
kad je, navodeći Knjigu mudrosti, 
zapisao: Ako budete uvijek iskre¬ 
no štovali i ljubili Bogorodicu, 
onda će se i na vama ispuniti ono 
što veli mudrac: »Tko časti majku, 
sabire blago!« (Sir 3, 4) 

Dana 5. rujna umrla je u Calcut- 
ti Majka Terezija, »svetica siroma¬ 
ha«. Toj junačkoj ženi i svjedokinji 
Evanđelja posvećujemo u ovom 
broju Glasnika Papinu riječ i pose¬ 
ban članak. 

Na svetkovinu Uzvišenja sv. 
Križa, 14. rujna 1997, u gradu Hva¬ 
ru, u katedrali Hvarske biskupije, 
proslavljena je 850. obljetnica usta¬ 
novljenja te mjesne Crkve. Sveča¬ 
nost je predvodio, kao osobiti iza¬ 
slanik Svetoga Oca, kardinal Franjo 
Kuharić. Na slavlju je, uz apostol¬ 
skog nuncija mons. G. Einaudija, 14 
nadbiskupa i biskupa te 60-ak sve¬ 
ćenika sudjelovalo mnoštvo Božjeg 
naroda s otoka Brača, Hvara i Visa 
koji tvore područje Hvarske bisku¬ 
pije. Na svojstven način je sluga 
Božji bio povezan s tom biskupi¬ 
jom. Ne samo zato što su ljepote 
njenog krajolika, oplemenjene krš¬ 
ćanskim životom i kulturnim stva¬ 
ralaštvom, radovale slugu Božje¬ 
ga za vrijeme kratkih odmora, već 
radi podrške koju je imao u mons. 
Mihi Pušiću, nezaboravnom pasti¬ 
ru Hvarske biskupije: u organizaciji 
Katoličke akcije u Crkvi u Hrvata, 
podrške koju su mu pružali sveće¬ 
nici te biskupije, osobito don Mate 
Hraste, zatim oci dominikanci tu 
rođeni, a neumorni apostoli Božje 
slave u Zagrebačkoj nadbiskupiji. 


Potrebno je istaknuti neumorna na¬ 
stojanja nadbiskupa Stepinca koji¬ 
ma je, za vrijeme 2. svjetskog rata, 
nastojao tamošnjem stanovništvu 
omogućiti prometnu povezanost s 
kontinentalnim dijelom domovine 
te da se izgladnjelom pučanstvu ša¬ 
lje potrebna hrana. Osobito je svje¬ 
dočanstvo ljubavi prema toj bisku¬ 
piji on pokazao predvodeći slavlje 
Euharistijskog kongresa u Starigra- 
du 18. kolovoza 1940. na čijem je 
završetku izgovorio programatske 
riječi: Vjerno ustrajati uz Krista, to 
je jedini zalog sretnijoj budućno¬ 
sti, a dovršio ga žrtvom u provedbi 
i obrani toga programa. 

Svi nas ti događaji posvješćuju 
za sve produhovljeniji i zbiljskiji kr¬ 
šćanski život. Oni nas po slavljenji¬ 
ma djela otkupljenja još čvršće po¬ 


vezuju u zajednicu Božjeg naroda i 
mi sudjelujući u njima zbližujemo 
se međusobno kršćanskim svje¬ 
dočenjem. Zato ćemo i slike s tih 
slavlja uvrstiti u ovaj broj Glasnika 
da nas povežu u ljubavi prema Isu¬ 
su Kristu i njegovoj Crkvi koja je 
oživljavana u tim slavljima. 

U pripremi proslave zakoračaja 
u treće tisućljeće, usmjereni prema 
slavljenjima Velikog jubileja otkup¬ 
ljenja, uvrstimo u svoje molitvene i 
vjerničke vapaje molbu Gospodinu 
da slugu svoga Alojzija Stepinca, 
upravo u tijeku tih velikih slavlja, 
uzdigne na čast oltara. Njegova žr¬ 
tva, njegov primjer i moć zagovora, 
neka i na taj način postanu svjetlo 
svima koji hodaju u »tami nepo¬ 
znavanja Boga«. Mi, upravo pouče¬ 
ni njegovim poniranjem u Boga i 
djelo čovjekova otkupljenja po Isu¬ 
su Kristu, još odlučnije vjerujemo u 
snagu molitve, to privilegirano 
sredstvo evangelizacije koje nas 
stavlja u odnos s nama samima, sa 
svijetom u kojemu živimo i s Bo¬ 
gom. Ona nas oslobađa za istinu i 
pravdu te naše poglede upravlja da 
se rasprše stvarnosti koje nas prije¬ 
če za posvemašnje i radosno življe¬ 
nje Evanđelja. 

Kard. F. Kuharić blagoslivlja vjerničko 
mnoštvo okupljeno na proslavu Predra- 
gocjene Krvi Kristove u Ludbregu, 7. 
rujna 1997. (Snimio: N. Pintarić) 

NOVI GROB KARD. STEPINCA 


Novi grob 
Kardinala 
Stepinca 



Nadbiskupi i biskupi okupljeni na zasjedanje HBK zajedno s predstavnicima 
pojedinih crkvenih ustanova, svećenstva i dobrotvora Kauze za proglašenje bla¬ 
ženim kard. Stepinca pjesmom i molitvom sudjeluju u blagoslovu novoga groba 
sluge Božjega (Snimio: »Leos«) 


Dostojno obilježje života i 
mučeništva zagrebačkoga 
nadbiskupa i kardinala 
Alojzija Stepinca 

U ponedjeljak 9. lipnja 1997, u 
tijeku zasjedanja Hrvatske biskup¬ 
ske konferencije, blagoslovljen je 
novi grob sluge Božjega Alojzija 
Stepinca. Čitateljima Glasnika već 
je poznata činjenica da tijelo sluge 
Božjega nije bilo balzamirano u ti¬ 
jeku obdukcije, izvršene u noći od 
10. na 11. veljaču 1960, kako je to bi¬ 
lo obećano i ubilježeno u zapisnici¬ 
ma i literaturi. 

Dapače, izvršene su radnje 
zbog kojih je došlo do neočekivanih 
postmortalnih procesa. Prigodom 
»ekshumacije« tijela kardinala Ste¬ 
pinca, izvršene 23. i 24. lipnja 1993, 
utvrđene su brojne činjenice koje su 
utirale put k spoznajama kako je 
UDBA stajala iza postupaka o uni¬ 
štenju pojedinih dijelova tijela kar¬ 
dinala Stepinca, naprašite zapljene 
i spaljivanja njegova srca, a i sami 
smrtni ostaci zatečeni su u stanju 
koje je zahtijevalo dodatna ispitiva¬ 
nja uzroka i povoda takvome njiho¬ 
vu stanju. 

Već je tada donesena odluka da 
se ispaćenom tijelu sluge Božjega 
podigne grob koji će na dostojan 
način obilježiti njegovu mučeničku 
smrt i njegovo svjedočanstvo za ka¬ 
toličku vjeru. 

Novi grob uspostavljen je u sredi¬ 
ni kora zagrebačke katedrale, iza glav¬ 
noga oltara, na istome mjestu gdje je 
kroz 37 godina bio obilježen grob nad¬ 
biskupa i kardinala Stepinca. 

Nakon što je sudište, ustanovlje¬ 
no za identifikaciju i prijenos smrtnih 
ostataka kardinala Stepinca u novi 
grob, završilo potrebita istraživanja i 
zemni ostaci pripremljeni za pohra¬ 
nu, zakazana je zaključna sjednica u 
tijeku koje je blagoslovljen novi grob 
i u njega pohranjeni smrtni ostaci 


kardinala Stepinca da tu iščekuju 
uskmuće tijela. 

Svečano bogoslužje, koje je zapo¬ 
čelo procesijom sa zemnim ostacima 
sluge Božjega, iz kapele sv. Stjepana 
u Nadbiskupskom dvoru u katedra¬ 
lu, predvodio je zagrebački nadbi¬ 
skup i kardinal Franjo Kuharić. U 
obredu su sudjelovali mons. Giulio 
Einaudi, nuncij u Republici Hrvat¬ 
skoj, svi nadbiskupi i biskupi članovi 
HBK, mons. Ratko Perić, biskup mo¬ 
starski u ime BK BiH, članovi sudi¬ 
šta: p. Paolo Lombardo, predsjednik, 
preč. Stjepan Kožul, promicatelj 
pravde, i s. Marija Magdalena Mrz- 
ljak, bilježnik, zatim mons. Juraj 
Batelja, postulator, članovi Prvostol¬ 
nog kaptola zagrebačkoga, Preben- 
darski zbor prvostolne crkve zagre¬ 
bačke, predstavnici svećenstva Za¬ 
grebačke nadbiskupije, poglavari i 
bogoslovi Nadbiskupskoga bogo¬ 
slovnog sjemeništa, predstavnici re¬ 
dovnika i redovnica te predstavnici 
dobročinitelja za proglašenje blaže¬ 
nim i svetim kardinala Stepinca. 

U utorak 10. lipnja u 17,30 sati, 
nakon svečanoga euharistijskog 
slavlja koje je predvodio kard. F. 
Kuharić a pjevao Katedralni zbor 
pod ravnanjem mo. Miha Demovi- 
ća, u nazočnosti svih biskupa HBK 
te brojnog svećenstva. Božjem je 
narodu predstavljen novi grob kar¬ 
dinala Stepinca. Rijeka Kristovih 
pobožnika tada je otpočela svoj us¬ 
taljeni tijek, po molitvama i zago¬ 
voru kardinala Stepinca, prema sla¬ 
vi Isusa uskrsnuloga. 


Govor kardinala Franje 
Kuharica, nadbiskupa 
zagrebačkoga, u Zagre¬ 
bačkoj katedrali 9. lipnja 
1997. prigodom blagos¬ 
lova novoga groba sluge 
Božjega Alojzija Stepinca 

Zagrebački nadbiskup Alojzije 
Stepinac uhićen i odveden kao 
janje na klanje! 

Apostolski nuncije, 
oci nadbiskupi i biskupi, 
dragi bogoslovi, 
braćo i sestre! 

U rano jutro 18. rujna 1946. od- 
vedoše zagrebačkog nadbiskupa 
Alojzija Stepinca na njegov križni 
put. Povedoše ga kao janje na kla¬ 
nje. 11. listopada 1946. osudiše ga 
na 16 godina zatvora i prisilnog ra¬ 
da. I tako ga odvojiše od ove kate¬ 
drale. Odvojiše ga od njegove Cr¬ 
kve zagrebačke. Uzeše ga od naro¬ 
da koji je svim srcem volio i za koji 
je živio. I taj rastanak trajao je cijelo 
vrijeme zatvora u lepoglavskoj ka- 
znioni, da bi ga onda izveli iz za¬ 
tvora i odveli u konfinaciju u žu¬ 
pnu kuću u rodnom Krašiću, ali 
opet su ga držali pod nadzorom 
stražara, da bi spriječili dolazak k 
njemu i da bi njega spriječili da živi 
u punoj slobodi u svojoj Crkvi i sa 
svojim vjernicima. 

Kardinal C. Maria Martini, nadbiskup milanski , u pratnji kard. Kuharica i mons. Einaudija, u pohodu grobu 
kard. Stepinca, u Zagrebu, 7. kolovoza 1997. (Snimio: N. Pintarić) 


10. veljače 1960. dovršio je svo¬ 
ju mučeničku i milosnu smrt sa 
zadnjom riječi: Fiat voluntas Trn - 
Neka bude Tvoja volja. Ta riječ is¬ 
povijest je njegova života i njegove 
vjere, jer je zaista ispunio svoj život 
poslušnošču volji Božjoj. Bog je u 
svojoj providnosti vodio njegov ži¬ 
vot, od njegove mladosti, da bi mu 
u zreloj dobi, premda još mladoj za 
takve odgovornosti, povjerio brigu, 
odgovornost za život Zagrebačke 
nadbiskupije, u hrvatskom narodu, 
a isto tako odgovornost za Crkvu u 
Hrvata, kao predsjedniku Biskup¬ 
ske konferencije. Fiat voluntas Tua. 
To je bila riječ kojom je on prihva¬ 
ćao sve dužnosti, odgovornosti, sve 
kušnje i sva trpljenja i sve progone. 
Zaista se na njemu ispunjavala riječ 
i sada se ispunjava: »Blago vama 
kad vas zbog mene pogrde i pro¬ 
gnaju i sve zlo slažu protiv vas. Ra¬ 
dujte se, velika je plaća vaša na ne¬ 
besima« (usp. Mt, 5,11-12). 

Zagrebački nadbiskup Alojzije 
Stepinac, svim svojim pastoralnim 
služenjem i upornom zauzetošću 
za dobro svakog čovjeka, osobito 
za dobro slabih i progonjenih bilo s 
kojeg razloga, vršio je volju Božju. 


On je zaista bio progonjen nedu¬ 
žan, nevin zbog Crkve. On je nosio 
ljubav prema Crkvi u punini svoga 
bića. Crkva, Božja Crkva. To je bio 
njegov izraz: Crkva Božja, ustanov¬ 
ljena od Isusa Krista da bude svjedok 
i raspetoga Krista. Crkva Božja: jed¬ 
na, sveta, katolička i apostolska. Cr¬ 
kva Božja koju po Kristovu mandatu 
predstavlja Petar. Takvom nadbisku¬ 
pu, takve vjernosti i takve crkvenosti, 
rekoše da se odijeli od Petra. I reče je¬ 
dan od nosilaca one vlasti: »Do neba 
bili bismo ga uzdigli da je odijelio Cr¬ 
kvu od Rima.« 

Nadbiskup zagrebački Alojzije 
Stepinac u ovoj zemlji i u ovom sto¬ 
ljeću tolikih progona, tolikih muče¬ 
nika: vjernika, svećenika, redovni¬ 
ka, redovnica, biskupa, istaknuti je 
svjedok. U povijesti svih mučenika 
Crkve 20. stoljeća nadbiskup Stepi¬ 
nac zauzima posebno mjesto. Mi 
vjerujemo da je Gospodin ispunio i 
na njemu svoje obećanje: »Radujte 
se i kličite, velika je vaša plaća na 
nebesima« (Mt 5,12). 

Počivao je kroz 37 godina u 
kripti ove katedrale, ali privlačan 
za tolika hodočasnička srca koja su 


ovdje, iza glavnoga oltara, molila 
na njegovu grobu, palila svijeće, 
donosila cvijeće i tako svjedočili za 
njegovu nevinost, pravednost i mu- 
čeništvo. 

Sada, po posebnom naputku 
Kongregacije za kauze svetaca, po¬ 
lažemo ga na dostojno mjesto, da to 
bude trajno njegovo počivalište, da 
nam bude nekako bliži i svima oni¬ 
ma koji budu dolazili na ovaj grob, 
da tu povjere njemu svoje brige, nade 
i iskažu svoje poštovanje prema nje¬ 
mu. Tu će moliti da Gospodin ispuni 
svoje obećanje, da ga proslavi u nje¬ 
govoj Crkvi, u njegovoj zagrebačkoj 
Crkvi, čašću oltara: najprije beatifika- 
cijom, a onda kanonizacijom. U 9- 
stoljetnoj povijesti zagrebačke Crkve, 
eto događa se i to, i mi s tom nadom 
polažemo zemne ostatke sluge 
Božjega na ovo mjesto, u ovaj novi 
grob izrađen iz poštovanja, iz tolike 
vjere i ljubavi dobročinitelja koji su 
omogućili da se ostvari ovo djelo. 
Među njima na prvo mjesto stavljam 
nedavno preminuloga kanonika za¬ 
grebačke prvostolne crkve, prelata 
mons. Antuna Ivandiju. Isto tako za¬ 
hvaljujem svim dobročiniteljima. 
Zahvaljujem umjetniku prof. Hrvo- 

ju Ljubicu, zahvaljujem svim gra¬ 
diteljima i radnicima koji su pripre¬ 
mili ovo dostojno počivalište. Za¬ 
hvaljujem postulatom, prelatu dr. 
Jurju Batelji koji je sve to vodio i do¬ 
veo do ovoga blagoslovljenog tre¬ 
nutka. Zahvaljujem svom delegatu 
u ovom postupku, p. Paolu Lom¬ 
bardiju koji je ovamo dolazio da 
sve to uredi po propisima i po obi¬ 
čajima Svete Crkve. Prečasni oče! 
Hvala Vama i Vašim suradnicima! 

Na završetku ovog obreda, po¬ 
novno čemo preporučiti Isusovu 
Srcu, po Srcu njegove i naše Majke 
Marije, kauzu sluge Božjega Alojzija 
Stepinca, da Sveti otac Ivan Pavao 
II. izvrši što prije njegovu beatifika- 
ciju, kako bi zapalio svjetlo u Crkvi, 
na sviječnjaku, jedno časno, sjajno 
svjetlo, uzor koji svijetli dobrotom 
života, vjemošču Isusu Kristu i nje¬ 
govoj Crkvi, ljubavlju prema ljudima 
i prema svakom čovjeku. 

+ Franjo kard. Kuharić 
nadbiskup zagrebački 


ZNAK VREMENA 

uzoritom kardinalu 
Alojziju Stepincu u spomen 

Krhotina je dan 
I onaj jučer - 

i koji predskazuje 

Je li glazbalo 

kojemu istinski zvuk, čini se 
tek prorok-isposnik osluškuje?! 

Igramo se rimom, 
urlanjem i tišinom - 

U zamci - zagonetki sveopća Zbivanja 

Zlotvori obmanjuju, grabe 
Strpljivi, samozatajni praštaju, tješe... 

Sve su etape Vremena 

vrtlog nade - i strave 

U mukotrpnom hodu smionih 
Božjih izabranika 

bljesnut će sunca nikad zamračena 
Sjena bijele golubice u letu 
ispisat će svetopisamsku riječ 
s potpisom: Znak Vremena 

Negdje, mora da je negdje 

zvjezdani domet blažena Spokoja 

Domovinski Svetac-Mučenik 
predskazuje... 

Stanislava Adamić, Split 


Homilija mons. Ante Ivasa, biskupa šibenskoga, 
u Zagrebačkoj katedrali 10. lipnja 1997. prigodom 
zasjedanja Hrvatske biskupske konferencije i 
uspostave novog groba sluge Božjega Alojzija 
Stepinca u koru katedrale 



Alojzije Stepinac bijaše 
grad na gori: Kroz 
krvave kupelj i...izgrađen 
do gore, gore mučeništva! 


Hvaljen Isus i Marija! 

Čovjeka, Kristova učenika, obu¬ 
zme u isto vrijeme neki strah i 
oduševljenje, nevjerica i uzbuđenje, 
zanos i malodušnost, kad čuje ove ri¬ 
ječi svetoga Evanđelja: »Vi ste sol ze¬ 
mlje. Vi ste svjetlost svijeta. Vi ste 
grad na gori... Tako djelujte da ljudi 
slave Oca vašega na nebesima.« (...) 

Svaki pokušaj da se te riječi protu¬ 
mače nekako drukčije nego su izre¬ 
čene i zapisane ne uspijeva... 

Da zemlji treba soli i svjetiljki na 
sviječnjaku, i gradova na gori, zna¬ 
mo, vidimo, osječamo. Treba ljudima 
»soli« koja čisti, čuva, koja daje uku¬ 
sa. Toliko je toga pokvarljivoga i pro- 
padljivoga i neukusnoga u srcu ljud¬ 
skom, u međuljudskim i međuna¬ 
rodnim odnosima, do zatrovanosti, 
do bolesti, do frustracija svake vrste, 
do smrti...! Treba nam svjetla pravo¬ 
ga, jer je puno tame i pomrčine u na¬ 
ma i oko nas, i zato puno lutanja i skretanja, i pipkanja po mraku, i zato 
posrtaja i padova i krivih prosudbi i smjerova, i zabluda i katastrofa... Sva¬ 
ko ih vrijeme ima. Treba nam svjetiljki, i to odozgor. Božjega svjetla, svjetla 
koje osvjetljava pameti i srca ljudska..., »da upravi noge naše na put mira.« 

Treba čovječanstvu gradova na gori, gradova na stijeni, ljudi iz¬ 
građenih, čvrstih, ljudi značajeva, nepokolebljivih i nerazorivih, ljudi čistih 
načela, utemeljenih, velikih..., kojima se možeš popeti iz nizina i vidjeti 
daleko, do Boga, prosuditi bistro, osječati se sigurno usprkos olujama, ne¬ 
verama i bujicama... 

Mi vjerujemo, radujemo se i zbog toga slavimo Boga što se naš Gospodin 
Isus Krist baš zato utjelovio, živio, trpio, umro i uskrsnuo, i uzašao na nebo 
i Duha nam svoga dao i s nama je u sve dane do svršetka svijeta..., da bude 
»svjetlo istinito koje prosvjetljuje svakog čovjeka«. On je jedini »sol« koja ne 
može obljutaviti. On je »sol Saveza« Boga s ljudima, sol koja spašava i čisti 
od svake »kaljave stareži« pokvarljivosti i propasti, Krist Isus, Bog i čovjek, 
jedini Spasitelj, jučer, danas i uvijeke. On je jedini grad nerukotvoren, nerazo- 
rivi, »vječni Jeruzalem«. (Več je tome gotovo 2 tisučlječa.) 

Ali..., On, evo i danas, u Evanđelju ponavlja (nama): »Vi ste«, vi, moji 
učenici, vi ovdje okupljeni večeras, vi ste sol i svjetlo i grad i slava Oca 
mojega. 


Mons. Ante Ivas, biskup šibenski , pro¬ 
povijeda u Zagrebačkoj katedrali prigo¬ 
dom predstavljanja javnosti novog groba 
zagrebačkoga nadbiskupa kard. Alojzija 
Stepinca (Snimio: »Leos«) 

Pa, je li to moguće. Gospodine, 
pitali su i pitamo...? A On se ne po¬ 
vlači nego potvrđuje uporno, kao i 
večeras: Da, vi ste!!! I samo je jedno 
objašnjenje i samo je jedan način ka¬ 
ko je to moguće (i glasi): » In Te, Do - 
mine, speravi! - U Tebe sam se. Gos¬ 
podine, uzdao! U Tebe se. Gospodi¬ 
ne, uzdam!!« 

Pouzdati se u Gospodina znači 
vjerovati, predati se, osloniti se 
svom dužinom i širinom, visinom i 
dubinom, opsegom i obujmom 
svoga bića samo na Gospodina. Po¬ 
uzdati se do žrtve: do predanja naj¬ 
milijega, kao Abraham. Predati se 
sve do osobnoga žrtvenog dariva¬ 
nja, kao na pashalnoj zadnjoj veče¬ 
ri, ili do žrtvenog prinosa na križu, 
kao Isus Krist... Pouzdati se, znači, 
živjeti od riječi Božje, Bogu se jedi¬ 
nome klanjati i služiti mu, usprkos 
đavolskoj napasti kruha, slave i ča¬ 
sti..., i pred mogućnicima, bogati¬ 
ma ili siromasima..., u vrijeme i ne¬ 
vrijeme, odvažno, neustrašivo, sta¬ 
meno, slobodno..., sve do prezira, 
odbačenja, razapinjanja..., do mu- 
čeništva, do smrti i preko smrti. 

Samo punim pouzdanjem u 
Gospodina učenik postaje vjeran 
svjedok. Gradeći svoju vjernost na 
Božjoj vjernosti, on s ponosom 
očekuje da će Božja milost do kraja 
izvesti svoje djelo. Pouzdanje mu 
pruža nepokolebljivu, radosnu i 
ponosnu sigurnost kojom u punoj 
slobodi naviješta riječ Božju. 
»Nema se čega bojati.« »Zna kome 
je povjerovao.« Ništa ga ne može 
rastaviti od ljubavi Božje... Takvi 
moraju očekivati da će ih (bezbož¬ 
nici) izvrgnuti ruglu i progoniti 
zbog njihova pouzdanja, ali će oni i 
u dovršetku svoje žrtve izdisati s 
poklikom pouzdanja: »U ruke tvoje 
predajem duh svoj!«, ili »Fiat volun- 
tas Tua!« I tako bivaju Božja sol, 
svjetlo, grad i slava Božja. 

»In Te, Domine, speravi!« Ne bi¬ 
smo li mogli ovu rečenicu na hrvat¬ 
ski prevesti i: Stepinac mu je ime. 
Nije li baš to izabrano i tako dos¬ 
ljedno življeno geslo našega nadbi¬ 
skupa, kardinala sluge Božjega 
Alojzija Stepinca, bilo njegovo svje¬ 
dočanstvo da je ovo Evanđelje: »Vi 
ste sol, svjetlo i grad i slava Božja«, 
zaista moguće i ostvarivo? A jest, 
zaista. To možemo sa sigurnošću 


tvrditi danas kao živi svjedoci... S 
koliko je uvjerljivosti i nepotrošivo- 
sti bio sol koja čisti?! Živio je u vre¬ 
menu punom dubokih rana, nutar¬ 
njih i vanjskih. I nije se ni pred kim 
bojao reći Božju istinu, stav Crkve i 
svoj osobni stav, radilo se o Crkvi 
ili državi, politici ili ideologiji, sve¬ 
ćenicima ili laicima, bogatima ili si¬ 
romasima, o moralu, etici, kultu¬ 
ri..., o grijesima ili krepostima, o 
slobodi ili ropstvu, o pravdi i ne¬ 
pravdi, o prokletstvu i blagoslovu... 
A peče sol, posebno kad je rana du¬ 
blja, ozbiljnija... Ali, »ako sol oblju- 
tavi, čime će se ona osoliti... Nije ni- 
zašto!« 

I kakav je to bio grad, naš Ste¬ 
pinac, građevina Božja na gori! Bog 
ga je strpljivo gradio ljubavlju i skr- 
blju oca, a posebno majke molite¬ 
ljice i pokornice. Gradio ga je kroz 
osobna hrvanja i dileme, kroz stu¬ 
dij, svećeništvo, biskupstvo, gradi¬ 
la ga je Gospa. Gradio ga je kroz kr¬ 
vave kupelji, kroz krvava i najmuč¬ 
nija vremena hrvatskoga naroda i 
Crkve... i izgradio ga do najveće go¬ 
re, gore mučeništva. »I posljednju 
ću kap krvi žrtvovati, ako ustreba«, 
piše on Mariji Horvat, a onda kad 
je ustrebalo i potvrđuje u Zagrebu, 
pred sudom, u Lepoglavi, u Kraši- 
ću. Kakav grad i kula na gori!!! 

Cijelog života pratila ga je Bož¬ 
ja svjetlost. »Ne mogu zaboraviti 
kako je svjetiljka gorjela danju i no¬ 
ću pred slikom Gospinom«, reče 
župniku vlč. Josipu Vranekoviću, 
ležeći kao bolesnik, uznik, u rod¬ 
nom Krašiću. »Kad bih se još kao 
dijete noću probudio, silno je na 
mene djelovalo upravo čarobno 
svjetlo pred slikom Bogorodice.« 

U svjetlu svjetlosti Kristove sam 
će postati svjetlo, svjetiljka na svijeć¬ 
njaku svoje nadbiskupije, svoga hr¬ 
vatskog naroda i cijele Crkve i razno¬ 
siti će to svjetlo posvuda i unositi ga 
u duše i srca svojih vjernika, svoje 
Crkve i domovine. »Slavimo te. Oče 
nebeski!« zbog takvog dara, ponav¬ 
ljaju tisuće sve do danas... Pale svoje 
svijeće nad njegovim grobom i sami 
postaju prosvijetljeni i svjetlo. 
»Točno u 14 sati, u srijedu 10. velja¬ 
če 1960. godine, reče: 'Dajte mi onu 
moju svijeću/ Kad sam mu prinio 
svijeću, pogledao ju je i snažno, 
upravo stisnuo ruku... Fiat voluntas 


Tua! Bila je to zadnja riječ što sam je 
od njega čuo«, piše Josip Vraneko- 
vić, župnik krašićki. 

Nije li to, braćo i sestre, uzoriti 
kardinale, nuncije, nadbiskupi i bi¬ 
skupi, svećenici, redovnici i redov¬ 
nice, narode Božji, nije li to uzoriti 
naš kardinal, sluga Božji Alojzije 
Stepinac uzeo svijeću u ruke zato 
da je predade nama učenicima Kri¬ 
stovim i njegovoj Crkvi u ovome 
novom vremenu povijesti hrvat¬ 
skoga naroda?! I imamo li mi toliko 
pouzdanja u Gospodina da bude¬ 
mo prava sol i svjetlo na svijećnja¬ 
ku i grad na gori? Ima puno rana, 
otrova, pokvarljivoga što prijeti 
zdravom biću našega naroda i Cr¬ 
kvi, iznutra od nas samih i izvana 
od onih koji bi nas progutali i satrli 
i truju nas pogubnim idejama pod 
zvučnim parolama ljudskih prava, 
ali bez Boga i njegovih mjerila, radi 
svojih interesa, politika ili profita 
bezdušnih... Jesmo li obljutavili!?... 
I ima mnogo mraka koji prijeti, za¬ 
tamnjuje najveće vrijednosti života 
od začeća do umiranja, od vjere do 
kulture, od gospodarstva do politi¬ 
ke... Jesmo li svjetlo na svijećnjaku 
koje svijetli svima u kući, u domo¬ 
vini, u Crkvi?!... I to svjetlo Božje 
koje ne kalkulira ili pravi kompro¬ 
mise s bilo kakvom tamom. I ima 
puno ruševina, onih materijalnih, 
ali još bolnijih duševnih i duhov¬ 
nih. Treba ih uočiti, vidjeti, podiza¬ 
ti, graditi do gore, do visina, do Bo¬ 
ga. Kakva odgovornost?!!! Trebalo 
bi da se vide naša dobra djela, da 
ljudi slave Oca. Jer »neće ući u Kra¬ 
ljevstvo nebesko onaj koji kaže 
Gospodine, Gospodine, nego koji 
vrši volju Oca mojega«, kaže Gos¬ 
podin. Ne stavlja se svjetiljka pod 
sud. I što ako sol obljutavi? Nije ni- 
zašto! Neka nam naši primjeri i 
zaštitnici: sveci, blaženici, sluge 
Božji i svi Božji ugodnici budu za¬ 
govornici zajedno s Marijom Maj¬ 
kom našega Velikog krsnog saveza. 

Vi ste sol i svjetlo i svjetiljka na 
svijećnjaku i grad na gori. In Te, Do¬ 
mine, speravi, spero et sperabo! U tebe 
sam se Gospodine uzdao, uzdam se 
i uzdat ću se! Amen 

+ Ante Ivas, 
biskup šibenski 

Govor dr. J. Batelje prigodom predstavljanja javnosti novoga groba 
sluge Božjega Alojzija Stepinca u Zagrebačkoj katedrali, 10. lipnja 1997. 



Najsvjetliji lik 
hrvatske duhovne 
baštine 

Uzoriti gospodine kardinale, 
apostolski nuncije, 
oci nadbiskupi i biskupi, 
draga braćo i sestre! 

Sinoć smo položili tijelo sluge 
Božjega kardinala Alojzija Stepinca 
u novi grob u koru zagrebačke ka¬ 
tedrale. Sluga Božji Aleksije Beni- 
gar piše da je Zagrebačka katedrala 
»Stepinčev slavan grob«. Doista je 
ovaj dom, otkako je u njemu otpo- 
činulo mrtvo i ispaćeno tijelo »za¬ 
nosnog i brižnog natpastira« postao 
lađa koja prema luci spasenja nosi 
brojne Kristove pobožnike koji se 
uz ovaj grob Kristu vratiše ili Kristu 
posvetiše. 

Kardinal Stepinac je umro 
kao osuđenik 

Kardinal Stepinac je umro u Kra- 
šiću 10. veljače 1960. na izdržava¬ 
nju kazne. Stoga je trebao biti poko¬ 
pan po zakonu predviđenom za 
utamničenike: u mjestu smrti. Čim 
se u Zagrebu saznalo za njegovu 
smrt, službenik Udbe došao je k 
mons. Franji Šeperu, apostolskom 
administratoru Zagrebačke nadbi¬ 
skupije s obrazloženjem da se glede 
crkvenog obreda i ukopa nadbisku¬ 
pu i kardinalu Stepincu treba dati 
samo minimum od onoga što zah¬ 
tijevaju crkveni propisi ( Zabilješka o 
razgovoru N. N. /ime i prezime ovdje 
izostavljeno , op. }. B./ člana Izvršnog 
vijeća Sabora NRH s dr. Franjom Še- 
perom, nadbiskupom zagrebačke nadbi¬ 
skupije u prostorijama Nadbiskupskog 
dvora na Kaptolu , 11.11.1960. godine , 
Arhiv Postulature , str. 80). 

Vlast je inzistirala da se slugu 
Božjega pokopa u obiteljskoj grob¬ 
nici na mjesnom groblju u Krašiću 
ili u tamošnjoj župnoj crkvi! Mons. 
Šeper je odrješito odgovorio: »Onda 
u župnoj crkvi!« A glede crkvenog 
obreda, reče: »Ovdje se ne radi ni o 
minimumu ni o maksimumu nego 
točno o određenim propisima!« 
(Nav. mj., str. 80). 


Mons. Šeper je nekoliko puta u 
razgovoru s predstavnikom tada¬ 
nje vlasti istaknuo da će pokojni 
kardinal biti prvi nadbiskup od XV. 
stoljeća naovamo koji neće biti po¬ 
kopan u katedrali! (str. 81). Nisu sa¬ 
mo te odlučne riječi smekšale Pilata! 

Pritisak međunarodne javnosti 
i eventualne bruke radi nemilosti 
uvjetovale su nasilnika da donese 
odluku koju je apostolskom admi¬ 
nistratoru 12. veljače 1960. priopćio 
predstavnik vlasti govoreći: »Stolni 
kaptol zagrebački može izvršiti sa¬ 
hranu pokojnika (nadbiskupa Ste¬ 
pinca) gdje god on to želi i na koji 
način želi!« (Nav. mj., str. 82). 

Tako je 13. veljače 1960. zagre¬ 
bačka katedrala postala Stepinčev 
slavan grob. 

Postala je lađom u kojoj se Kri¬ 
stovi vjernici upućuju prema slavi 
u koju je, kako reče papa Ivan Do¬ 
bri, unišao i hrabri pastir Alojzije 
Stepinac. 

Mjesto molitve i uslišanja 

Grob kardinala Stepinca bio je i 
ostat će mjesto molitve i uslišanja. 
Njegovo novo uređenje a time i 
uprisutnjenje zemaljskih ostataka 
kardinala Stepinca bliže Božjem na¬ 
rodu omogućio je svojim darom 


mons. Antun Ivandija, papinski 
prelat i kustos zagrebačke prvostol¬ 
nice. Za unutarnje uređenje dopri¬ 
nijeli su Postulatura, hrvatska kato¬ 
lička župa Cleveland te nekoliko 
izravnih darovatelja. 

Mi ga prihvaćamo kao naš pri¬ 
nos mira i aloja, ali ne za ukop, već 
za vlastitu našu upravljenost pre¬ 
ma otvorenim nebesima i Isusu 
Kristu Sinu Božjemu kojemu je 
Alojzije Stepinac bio vjeran učenik 
i hrabar mučenik. 

Velikim ljudima ne trebaju za¬ 
mašni grobovi. Značaj ovome grob¬ 
nom mjestu daje časni pokojnik kao 
jedan od najvećih svjedoka kršćan¬ 
stva ovoga dvadesetog stoljeća i 
Božji narod koji je u njemu prepoz¬ 
nao uzornog, vjernog i do smrti po¬ 
stojanog Kristova svjedoka. Brojna 
ozdravljenja, uslišanja i obraćenja 
svjedoče o bogatoj razmjeni ljubavi 
kojom milosrdni Bog ovdje, po za¬ 
govoru sluge Božjega Alojzija Ste¬ 
pinca dariva i obraća Kristove vjer¬ 
nike. 

Akademski kipar Hrvoje Lju- 
bić, profesor na Akademiji primije¬ 
njene umjetnosti u Zagrebu, tu je 
zbilju urisao i ovjekovječio u sre¬ 
bru, umjetničkim nizom najznačaj¬ 
nijih događaja iz života sluge Bož- 

jega. Prepoznajemo ga na blagoslo¬ 
vu zvona crkve sv. Marije u Bisku¬ 
piji kod Knina, kao hodočasnika u 
nacionalno svetište Majke Božje Bi- 
stričke, na prvoj postaji križnog pu¬ 
ta Bistričke kalvarije, na trgu pred 
zagrebačkom katedralom, kako u 
jeku najžeščih progona bezbožnih i 
protučovječjih ideologija zastupa i 
brani dostojanstvo čovjeka, koji je 
Božje stvorenje i tko ga takne, »dira 
zjenicu Boga Stvoritelja«, prepo¬ 
znajemo ga smirena i jaka na suđe¬ 
nju 1946. godine, u lepoglavskoj ta¬ 
mnici, u krašičkom sužanjstvu i 
oplakivanog od pastira i naroda, na 
odru u Zagrebačkoj katedrali. 

Novo uređenje korskih klupa i 
drvenu opremu izvela je stolarija 
»Mesarić« iz Zagreba. 

Da se novom grobu možemo 
približiti bez danjeg svjetla, pobri¬ 
nuli se katedralni električari gospo¬ 
da Joža Jadanec i Stjepan Marković. 

Od nepoželjnika če ovaj grob 
čuvati uređaji koje je ugradilo po- 
duzeče AL'ZAS (d.o.o.) 

Kamen i mramor postavili su i 
obrađivali kamenari Stipe Lucič i 
Ante Lučić, a brigu za izvedbu te¬ 
meljnih radova vodio je inžinjering 
FERBOS iz Zagreba. 

Liturgijsko ruho i unutarnju 
opremu novog groba u zlatu, svili i 
vrhunskoj tehnici dijelom su pri¬ 
premile s. Emilija Galčić, iz družbe 
Kćeri Božje Ljubavi, ss. benediktin- 


ke iz Hvara, ss. dominikanke, ss. 
milosrdnice sv. Vinka iz Zagreba, a 
svoj su obol dale i ss. družbe Kćeri 
Božje Ljubavi, čuvarice naše kate¬ 
drale. 

Kad su 7. travnja ove godine ot¬ 
počeli radovi u katedrali, susreo 
sam oca s djetetom oko vrata u za- 
koračju na stepenice svetišta, sa že¬ 
ljom da se pomoli na grobu kardi¬ 
nala Stepinca. Kad sam mu protu¬ 
mačio započete radove, oblile su ga 
suze i on samo reče: »Hvala Bogu 
da je došlo to vrijeme!« 

U katedrali su za sve vrijeme 
radova brojni vjernici molili i pratili 
radove. Njihova nazočnost, moli¬ 
tva i ushit bili su ohrabrenje da se s 
pravom pristupilo ovome poslu. 

Hvala Vam, oče nadbiskupe, za 
podršku! Hvala svim plemenitim 
darovateljima, vrijednim radnici¬ 
ma, požrtvovnim suradnicima i 
crkvenom sudištu koje je, u skladu 
s odredbama Kongregacije za kau- 
ze svetaca, izvršilo ovo prepozna¬ 
vanje zemnih ostataka sluge Božjeg 
Alojzija Stepinca, a u svezi s njiho¬ 
vim konačnim polaganjem u novi 
grob. Vjerujem da će naše usrdne 
molitve Svevišnjemu požuriti dan 
toliko iščekivan, dan proglašenja 
blaženim kardinala Stepinca. 

Njegovo progonstvom i bole¬ 
šću ispaćeno tijelo u ovom novom 
grobu iščekivat će pojavak slave 
Gospodinove. Neka njegova blizi¬ 


na krijepi našu vjeru, jača pouzda¬ 
nje i ražaruje ljubav. 

Upravo takva njegova blizina 
Božjem narodu i svjedočanstvo 
smetali su neprijateljima Božjeg 
imena i Katoličke Crkve. 

Trajni glas svetosti 
i mučeništva 

Još za života Božji je narod bio 
osvjedočen u svetački život i muče¬ 
ničku smrt sluge Božjega Alojzija 
Stepinca. Taj glas postao je još snaž¬ 
niji nakon njegove smrti i duboko 
je prožeo Božji narod. 

Službeni zapisničar Udbe u Be¬ 
ogradu zapisao je u posebnom izv¬ 
ješću za središnji odio Ministarstva 
unutrašnjih poslova u Beogradu 6. 
ožujka 1962. ovo svjedočanstvo o 
grobu kardinala Stepinca, koje u hr¬ 
vatskom prijevodu glasi: »Pored 
Stepinčeva groba prolazi dnevno 
mnogo vjernika, a mnogi iz udalje¬ 
nih krajeva već hodočaste i mole se 
na njegovu grobu. U tim prilikama 
prodaju se njegove 'svete slike' koje 
su, kao cvijeće s groba i razni drugi 
predmeti koji su imali doticaja s 
njim, postali relikvije za koje se fa- 
natizirani vjernici grabe i otimaju« 
(Smrt Stepinca i neki momenti u vezi 
s tim, Dosje br. I-A-II 45450, spis br. 
637, str. 2, Beograd, 6.III.1962). 

Nama je jasno da to nisu bili fa- 
natizirani vjernici, već učenici Gos¬ 
podnji koji su shvatili, cijenili i sebe 
prepoznavali u vjeri i žrtvi kardina¬ 
la Stepinca. Više od 500 samo mra¬ 
mornih zahvala o tome su vjerodo¬ 
stojni svjedoci. Mirjana koju je maj¬ 
ka ovamo donijela iz bolnice s 
dijagnozom neizlječive cerebralne 
paralize, danas je djevojka posve u- 
ključena u društvo i školske obve¬ 
ze. Josip Široki, iz Bakačeve ulice u 
Zagrebu, po ozdravljenju nakon 
teške prometne nesreće već 20 go¬ 
dina redovito šalje svome nebe¬ 
skom »Zagovorniku« svijeće u 
znak zahvalnosti za milost ozdrav¬ 
ljenja. Brojni đaci, studenti, mladi, 
bolesnici, beskućnici, ljudi bez po¬ 
sla ili u krizama života ovdje su 
našli i nalazit će utjehu koju Bog 
daje na molitve svog izabranika, 
Alojzija. 

Vlč. Josip Vraneković, župnik 
krašićki, zabilježio je nekoliko dana 
nakon smrti kardinala Stepinca: 



Ministranti okupljeni na 'ministrantskom zborovanju' u Margečanu od 8. do 
10. srpnja 1997. u pohodu grobu sluge Božjega Alojzija Stepinca 

»Ljudi otvoreno govore da se ne 
mole za Njega koliko Njemu.« 

Papa Ivan XXIII. taj glas sveto¬ 
sti i mučeništva sluge Božjega Aloj- 
zija Stepinca potvrdio je u ime cijele 
Crkve riječima: »Uvjereni smo i na¬ 
damo se da će u milosti i svjetlu 
Gospodnjem razviti svoju zaštitu 
nad cijelim kardinalskim zborom, 
kojemu služi na osobitu čast, kao i 
nad cijelom sv. Crkvom.« 

Posvjedočio ih je i papa Pavao 
VI. koji je za vrijeme 2. vatikanskog 
sabora, prilikom posebnog prijama 
biskupa iz Jugoslavije, rekao: »A Vi 
koji imate sreću da možete čuvati 
grob kardinala Stepinca, vas molim 
da se na tom grobu pomolite i na 


naše nakane« ( Positio , sv. III, br. 2, 
str. 1491). 

Papa Ivan Pavao II, kleknuvši 
na grob kardinala Stepinca 10. ruj¬ 
na 1994, pohvalio je njegovu žrtvu 
posvjedočivši da je nadbiskup Ste- 
pinac »najsvjetliji lik hrvatske du¬ 
hovne baštine« koji je »patnjama i 
kušnjama platio svoju hrabru pri¬ 
vrženost Evanđelju«. 

Ta žrtva hrabrog pastira neka 
krijepi našu vjeru u zakoračaju u 
treće tisućljeće imajući pred očima 
svrhovitost žrtve kardinala Stepin¬ 
ca kako se s Kristom, po križu, ula¬ 
zi u slavu vječnoga Oca. 

Postavljanjem zemnih ostataka 
zagrebačkog nadbiskupa i kardina¬ 


la Alojzija Stepinca u ovaj novi 
grob, postajemo svjesni kako je nje¬ 
gova ljudska drama dobila dostoj¬ 
no obilježje. Ovaj odar, predoznaču- 
jući da on ovdje iščekuje slavni poja- 
vak slave Krista Gospodina, upućuje 
svakog čovjeka na smisao njegova 
vječnog određenja u Bogu. Neka i 
nadalje tu budu uslišane sve molitve 
upućene Svevišnjemu za iscjeljenje 
duševnih i tjelesnih rana. Kako su 
sretne duše dostojne toga dara! 

I dok zahvaljujemo Gospodinu 
što ga je dao Crkvi i hrvatskom na¬ 
rodu u odlučnom trenutku njegove 
povijesti, molimo na nakanu da ni¬ 
kad ne uzmanjka pastira Stepinče- 
ve vjere i hrabrosti. 


MOLITVA VJERNIKA PRIGODOM PRIJENOSA TIJELA SLUGE 
BOŽJEGA KARDINALA ALOJZIJA STEPINCA, 9. lipnja 1997. 


Braćo i sestre! Potaknuti primjerom svjedočanske 
vjere sluge Božjega Alojzija Stepinca, uputimo svoje 
pouzdane molitve Bogu Ocu Svemogućemu. 

1. Bože, tvoj sluga Alojzije Stepinac živio je po¬ 
svemašnje vjerničko predanje i silno pouzdanje u 
tebe u svim trenucima svoga života. Daj našem na¬ 
rodu da u nastojanju oko svoje duhovne obnove sve 
dublje otkriva i zauzeto slijedi njegov primjer, moli¬ 
mo te. 

2. Bože, tvoj sluga Alojzije Stepinac gledao je u 
Crkvi veličanstveno djelo Božje, a Svetog Oca Papu 
sinovski poštivao kao namjesnika Kristova na zem¬ 
lji. Daj i nama njegovim žarom srca voljeti Crkvu, i 
biti živim članovima Božjega naroda, molimo te. 

3. Sluga Božji Alojzije Stepinac u evanđeoskom 
svjetlu ljubio je svoj narod i bio hrabrim zaštitnikom 
progonjenih zbog rasne, klasne ili nacionalne pripad¬ 
nosti. Daj da se i mi u svjetlu Božje riječi zauzimamo 
za prava i dostojanstvo svakog čovjeka u našoj do¬ 
movini, molimo te. 

4. Sluga Božji Alojzije Stepinac proročki je proka¬ 
zivao pogubnost različitih ideologija, protivnih Bogu 
i dostojanstvu čovjeka. Daj i nama odvažnosti odba¬ 
citi "kulturu smrti" i promicati "civilizaciju ljubavi" u 
našem narodu, molimo te. 

5. Sluga Božji Alojzije Stepinac bio je čovjek gor¬ 
ljive pobožnosti prema Euharistiji, djetinje odanosti 
prema Bogorodici, velikodušnog praštanja svojim 
progoniteljima, strpljivosti u podnošenju patnji, 
sužanjstva i poniženja. Obdari i nas tim istim duhom, 
molimo te. 

6. Sluga Božji Alojzije Stepinac hrabro je ustao 
pred bezbožnim sudom u obranu božanstva Isusa 
Krista, djevičanskog materinstva BI. Eljevice Marije i 


čovjekova vječnog života. Učini i nas žarkima u obra¬ 
ni svetinja naše vjere i vrijednosti života, molimo te. 

Molitva: 

Bože, Oče Svemogući! Iskazujemo danas svoje 
poštovanje zemnim ostacima sluge tvoga Alojzija 
Stepinca, jednoga od najizvrsnijih predstojnika za¬ 
grebačke Crkve. Zahvaljujemo ti za dragocjeni dar 
kojim si u teškim vremenima obdario našu Crkvu 
i narod po svjedočanstvu njegove naustrašive vjere, 
silnom pouzdanju u tebe i žrtvi ljubavi. Učini da 
na njegovu grobu trajno zbori snaga njegova duha, 
svijetli primjer njegova života i raste oduševljenje 
za one vrijednosti za koje je položio svoj život. Po 
Kristu Gospodinu našem. Amen. 

Mučenik za vjeru - sluga Božji Miroslav 
Bulešić - budući hrvatski blaženik! 


O 50. obljetnici ubojstva upoznajmo slugu 
Božjega Miroslava Bulešića, svećenika 
Porečko-pulske biskupije 


Katolička Crkva u Hrvata već 
niz godina posvećuje osobitu po¬ 
zornost onim svojim kćerima i si¬ 
novima koji su prošli zemljom 
»čineći dobro« i preselili se Gos¬ 
podinu na glasu svetosti ili muče- 
ništva. Izvornost njihova života i 
evanđeoska utemeljenost njihova 
svjedočanstva vesele Crkvu a nji¬ 
hov primjer nasljedovanja Krista i 
zagovor, na posve osobit način, 
pomažu na putu prema vječnom 
životu. Ta spoznaja nas obvezuje 
da tu duhovnu baštinu Crkve u 
Hrvata predočimo čitateljima Gla¬ 
snika. Stoga nastavljamo s 
predstavljanjem hrvatskih kandi¬ 
data za čast oltara, kao pobudu na 
radostan kršćanski život, zauzeto 
apostolsko djelovanje, svjedočenje 
kršćanskih istina i primjenu vjer¬ 
ničkih načela u svagdanjem živo¬ 
tu. Sigurno će mnogi od nas, po 
zagovoru tih plemenitih i Bogu 
dragih duša, osjetiti zbilju njihova 
nasljedovanja Krista Gospodina i 
moć njihova zagovora. 


Ko skromna ruža usred trn ja pusta 
U zemlji Istri svoje izvi grane 
Gdje rodu svome mnoge zavi rane 
Kad tistila ga noći tmine gusta. 

(Vlč. Antun Kalec, pazinski prost 
- istarski pjesnik; 1849-1919) 

Sluga Božji Miroslav Bulešić, 
svećenik Porečko-pulske biskupije, 
mučenik za katoličku vjeru, rođen 
je 13. svibnja 1920. u Čabrunićima, 
u župi Svetvinčenat, a kršten je, ili 
kako sam reče, »rodio se u Gospo¬ 
dinu«, u crkvi sv. Franje Asiškoga u 
Juršićima. Potječe iz zemljoradnič¬ 
ke, katoličke i hrvatske obitelji Mi- 
he i Lucije r. Butković, kao treće od 
petero djece. 

Na putu do svećeništva 

Nakon osnovne škole u Juršići¬ 
ma zakoračio je na svećenički put. 
Otac nije bio oduševljen tom odlu¬ 
kom, no smekšale ga preporuke 
žene Lucije i Miroslavova odluč¬ 
nost. Hod prema oltaru otpočeo je u 
koparskom sjemeništu. Nakon ma¬ 
ture, jer se radilo, prema svjedočan- 



Pismo sluge Božjega Alojzija Stepinca kojim potvrđuje P. 5. Sakaču da će podmiriti , 
za traženi semestar , troškove rimskog naukovanja bogoslova Miroslava Bulešića 



Sluga Božji Miroslav Bulešić 


stvu svećenika Ivana Pavića, o 
»odličnom mladiću, inteligentnom, 
otvorenom, pobožnom i dobrom«, 
poslao ga je 1939. mons. Rafael Ra- 
dossi na studij u Rim. 

Miroslav se smjestio u Francu¬ 
skome papinskom zavodu, a poha¬ 
đao Greorijansko sveučilište. Budući 
da njegova obitelj nije bila u mo¬ 
gućnosti plaćati sve troškove studija, 
za Miroslavov uspješan hod prema 
svećeništvu doprinio je, za jedan 
semestar, mons. Alojzije Stepinac, 
nadbiskup zagrebački, koji je o tome 
29. listopada 1940. obavijestio p. 
Stjepana Sakača, isusovca, ovim ri¬ 
ječima: »Primio sam Vaše pismo i 
naredio isplatu za bogoslova Bule¬ 
šića za pol godine, kako ste pisali.« 

Miroslav je zahvalio nadbisku¬ 
pu Stepincu za pruženu pomoć pi¬ 
smom od 6. veljače 1940, u kojem 
piše: 

Preuzvišeni gospodine! 

Dopustite mi, makar malo kasno, 
da Vam svesrdno zahvalim na Vašoj 
milosti, koja me je tako bogato obdarila. 
Srdačno sam se obradovao, primivši vi¬ 
jest od o. Sakača, o velikoj Vašoj dobro¬ 
ti, pokazanoj mi Vašim darom. Puno 

me je i puno to pomoglo, da mogu tako 
u miru naslijediti u svojem učenju ov¬ 
dje u Rimu. 

Ako i nije moguće da Vam ja, siro¬ 
mah Istranin, koji nisam naučen pisati 
tako velikim osobama, i koji makar, ne 
može, nažalost, raspolagati dobro svo¬ 
jim materinskim jezikom (Vi već znate 
zašto), izjavim u nekoliko redaka što 
osjećam za Vas, ipak hoću da Vam ka¬ 
žem, da ste me tim baš obvezali i da ćete 
ubuduće moći računati na moju veliku 
zahvalnost i poštovanje do Vas. 

I preporučujući se Vašoj daljnjoj 
milosti ostajem 

Vaš privrženi Istranin 

M. B. 

Prožet zahvalnošću prema svo¬ 
me darovatelju, Miroslav je 22. trav¬ 
nja 1940, čini se nakon još jednog da¬ 
ra, pisao nadbiskupu Stepincu: 

Preuzvišeni gospodine! 

Mislim da ćete me izviniti, ako 
Vam se nisam prije zahvalio na velikoj 
i velikoj dobroti, koju ste i pred malo 
pokazali velikim darom. Mogu sada na 
miru učiti, dok sam morao prije puno 
misliti kako i otkuda ću moći platiti 
zadnja ova tri mjeseca. Puno ste mi da¬ 
kle pomogli sada u tako kritičnim vreme¬ 
nima. 

A što da vratim za toliko dobročin¬ 
stvo - Evo ne mogu drugo nego uzdi¬ 
gnuti još uvijek do neba svoje molitve 


za Vas, preuzvišeni Gospodine, da Vas 
Bog obdari svim milostima koje potre- 
bujete te Vam plati i za mene to dobro¬ 
činstvo kojim ste mi pomogli. 

Preporučujući se također za u bu¬ 
duće, pozdravljajući najljepše ostajem 
Vam zahvalni 

Miroslav Bulešić 

Gorljiv apostolski 
život i rad 

Nakon završenih studija mons. 
Radossi je Miroslava zaredio za 
svećenika. Učinio je to na Cvjetni¬ 
cu, 11. travnja 1943, pred glavnim 
oltarom župne crkve u Svetvinčen- 
tu. Kojom je gorljivošću pristupio k 
Božjem žrtveniku, k Bogu koji je 
prožeo njegovo biće, daje nam znati 
on sam, zapisom u osobnom dnev¬ 
niku: Počeo je za me novi život: sveće¬ 
nički život... Onda sam oćutio da moje 
ruke nisu više moje, već da su Bogu da¬ 
rovane; onda sam opazio da moja usta 
nisu usta moja, već Onoga u čije sam 
Tijelo pretvorio kruh i u čiju sam Krv 
pretvorio vino. 

Moja majka, otac i braća su plakali; 
a mogli su: sin im je umirao, sam je 
prestajao biti njihova svojina i počimao 
je biti stvar Božja. 

Mladu misu proslavio je već su¬ 
tradan u župnoj crkvi Navještenja 
Marijina. U nedjelju 26. rujna 1943. 
nastupio je kao župnik u Bademi. 
Otuda je u svibnju 1944. pisao vlč. 


Ivanu Paviću: Između žalosnog, 
tužnog, krvlju natopljenog naroda, mi 
moramo biti dobri Samaritanci, koji 
tješimo, liječimo, uzdižemo, zavijamo 
svaku ranu. 

Upravo zbog ljubavi prema 
progonjenom narodu zamrzili ga 
fašisti i nacisti. A on je predan u vo¬ 
lju Božju, 22. ožujka 1944. zabilježio 
u svom dnevniku: Bože moj, što se tu 
događa. Kako je velika Tvoja pravica, a 
neizmjerno Tvoje milosrđe... Ako me 
hoćeš k sebi, evo me pripravna. Moj ži¬ 
vot Ti sasvim darujem za svoje stado. 
Uz Tvoju milost, i ako me Ti učiniš do¬ 
stojnim, ne bojim se mučeništva, već ga 
žudim. Ali neka bude volja Tvoja! 

Odlučno i svjedočki je nastavio 
svoje poslanje kad su u Istri ot¬ 
počele djelovati komunističke vla¬ 
sti, s neprikrivenom nesnošljivosti i 
neprijateljski nastrojene prema vje¬ 
ri i Crkvi. Kad je saznao za pogub¬ 
ljenje niza istaknutih vjernika u 
Istri, 23. travnja 1945. sastavio je 
duhovnu oporuku u kojoj se obra¬ 
tio majci riječima punim vjere i za¬ 
hvalnosti: Tebi se, majko, zahvaljujem 
na svim žrtvama, koje si za me ti pre¬ 
trpjela, na ljubavi što si uvijek dokazi¬ 
vala, na mukama što si podnesla dok si 
me vidjela svećenika na oltaru. 

Majko, Bog dragi će ti naplatiti sve 
to na drugome svijetu. Na tom svijetu 
Bog ti podijelio veliku utjehu, da bi mo¬ 
gla pretrpjeti u jakosti i u ljubavi. 

Majko, nemoj plakati. Tvoj sin trpi 
za Boga i za poštenje i za vjeru. Majko, 
hvala! 

Nakon toga se u predosjećaju 
mučeničke smrti obratio svojim 
ukućanima i vjernicima: 

Trpimo svi za ljubav do Boga. Sve 
će svršiti na tom svijetu, i trpljenje i 
žalost, a na drugom čeka nas slava, ako 
budemo znali za ljubav do Boga pretr¬ 
pjeti. Sve mogu u Onome koji me kri- 
jepi. 

Oporuku završava riječima do¬ 
stojnim Kristova (m)učenika: A 
moja osveta je - oprost! 

Na jesen 1945. je mons. Radossi 
vlč. Bulešića imenovao župnikom u 
Kanfanaru. Miroslav se u to vrije¬ 
me, kao i svi župnici u Istri, suočio 
s progonom Crkve. »Osloboditelji« 
ili »nečišnjaki«, kako ih je narod 
zvao, uznastojali su Božji puk, a 



Ministranti Porečko-pulske biskupije na zborovanju u Lanišću o 50. obljetnici umor¬ 
stva svećenika Miroslava Bulešića u Lanišću, 23. kolovoza 1997. (Snimo: V. Pintarić) 

osobito mladež, otkinuti od katolič¬ 
ke vjere. 

A velečasni Bulešić je bio pripra¬ 
van i pripremljen na progonstvo i tr¬ 
pljenje. Nerazumijevanje i protivšti- 
nenisu ga mogle slomiti jer se sav na 
Krista oslonio. Dapače, protivštine 
su ga još čvršče privijale Gospodinu. 
Kako je to on lijepo krajem lipnja 
1947. posvjedočio riječima: To me nu¬ 
ka da se to većma Tebi približim! 

Suočen s tom činjenicom kvare¬ 
nja mladeži i razaranja obitelji, vlč. 
Miroslav je u ožujku 1946. zapisao 
u svom dnevniku: Želim da se omla¬ 
dina sačuva moralno zdrava; jer ako je 
zdrav moralno mladić i djevojka, bit će 
zdrave i obitelji - zdravi temelj našem 
narodu, koji mora da po moralnim za¬ 
konima živi, ako neće da propadne. 

Spremnost na mučeništvo 
za Krista 

Promatrajući njegovu gorljivost, 
vjernost Katoličkoj Crkvi i svećenič¬ 
kom pozivu, partijski bi mu aktivisti 
dobacivali: »Skini tu vražju crnu ha¬ 
ljinu i budi narodni čovjek!« 

Neprijatelj je donio zaključak i 
odluku: »Dok je ovaj živ, narod ne¬ 
će ići za nama, niti nam dolaziti na 
naše sastanke.« 

Znajući za tu odluku progoni¬ 
telja Crkve, najbliži su mu Svjetova- 
li da napusti zemlju i pođe u Italiju. 
On je ostao na svome mjestu vjeran 
i postojan. Uzvratio bi: Ako me ubi¬ 
ju, ubit će me za Boga i za vjeru. 

U rujnu 1946. biskup Radossi 
premješta vlč. Bulešića za podrav- 
natelja i profesora u pazinskom sje¬ 
meništu. Uskoro je s grupom bogo¬ 
slova i svećenika posjetio Zagreb i 
pohodio svoga dobročinitelja, nad¬ 
biskupa Alojzija Stepinca. Susreću¬ 
ći svećenike i bogoslove iz Istre, 
prema svjedočanstvu mons. Bože 
Milanovića izrečenog prigodom 20. 
obljetnice ustanovljenja svećenič¬ 
kog društva sv. Pavla u Pazinu 24. 
studenoga 1965, nadbiskup Stepi- 
nac ih je tada ohrabrio i potaknuo 
na opredjeljenje za Hrvatsku, ma¬ 
kar i u komunističkom sustavu, ri¬ 
ječima: Bolje je da dođete k nama, 
jer tako ćemo biti jači i narodno i 
vjerski. 

Bio je to nezaboravan susret na¬ 
kon kojeg je obojici bilo na osobit 
način krenuti putem križa, do mu- 


čeništva za vjeru u Krista Isusa i 
vjernost Katoličkoj Crkvi. 

Kako je poticajan vapaj koji je 
zasužnjeni nadbiskup Stepinac često 
ponavljao: »Onome tko se drži Isu¬ 
sa sve biva lako!«, i kako pobudna 
Miroslavova bilješka u dnevniku 
od 19. svibnja 1947: Toliko ćemo mi 
uspijevati, koliko budemo združeni s 
Isusom!... A Ti si trpio, Isuse; daj da i 
ja trpim s Tobom! 



Dio žbuke sa zida župne kuće u Lani- 
šću poškropljene krvlju svećenika mu¬ 
čenika Miroslava Bulešića, 24. kolovoza 
1947. (Snimio: V. Pintarić) 

Takvo suživljavanje s mukom 
Isusovom raslo je iz ukorijenjenosti 
u Bogu, iz duboke molitvom prot¬ 
kane povezanosti s Kristom. U pi¬ 
smu kolegama veli: Molitva mora bi¬ 
ti u nama ukorijenjena a mi preko nje 
u Bogu. 

I došao je dan Miroslavove po¬ 
bjede. Vlast je zabranila mons. San- 
tinu, biskupu trašćansko-koparsko- 
me, krizmati u dijelu biskupije koji 
se zatekao u Jugoslaviji. Stoga je on 
kao krizmatelja poslao mons. Jako¬ 
va Ukmara, uglednoga slovenskog 
svećenika. Komunistički aktivisti i 
provokatori okomili su se na učvr¬ 
šćivanje vjere i oživljavanje crkve¬ 
nog života u Buzeštini i gorovitoj 
Ćićariji. Zapriječili su krizmanje u 
Tinjanu, porazbijali stakla i obeš- 
častili crkvu te rastjerali krizmanike 
i narod u Buzetu, na smrt su pretu¬ 


kli mons. Ukmara i zaklali vlč. Mi¬ 
roslava Bulešića u Lanišću. Bilo je 
to 24. kolovoza 1947. 

Dan prije toga, nakon svega što 
se događalo u buzetskoj župnoj 
crkvi, pred polazak djelitelja kriz¬ 
me u Lanišće, s više strana stizale 
su opasne prijetnje. Na pitanje po¬ 
jedinih vjernika boji li se, vlč. Bule¬ 
šić je mimo odgovorio: Samo jedan¬ 
put će se umrijeti. I krenuo je s mons. 
Ukmarom u Lanišće, na stratište. 

U Lanišću na stratištu 

Vlč. Bulešić se doista nije bojao 
protivnika Božjih. U Buzetu je, bra¬ 
neći svetohranište, pred napadači¬ 
ma hrabro uskliknuo: Ovuda možete 
proći samo preko mene mrtvoga! 

Nedjelja 24. kolovoza 1947. sva- 
nila je okupana suncem. Da se pre¬ 
duhitre provokatori, župnik Stje¬ 
pan Cek je predložio da se misa 
proslavi i krizma podijeli sat ranije. 
Krizmatelj se složio s tim prijedlo¬ 
gom. Misa je započela u 8 sati. No 
ubrzo se, s borbenim poklikom i ra¬ 
zularenim pjesmama, pojaviše pro¬ 
vokatori i ubojice. Mons. Ukmar 
svjedoči: »Dok su komunisti vani 
vikali i pucali, gospodin Miroslav je 
smirivao narod, posebno djecu.« 

Nakon krizme (230 djece), na¬ 
padači su nahrupili u župnu kuću 
u kojoj su bili svećenici te, pošto ni¬ 
su uspjeli pronaći laniškog župnika 
Čeka (zahvaljujući spretnosti nje¬ 
gove majke, ali su ga tri dana kasni¬ 
je uhitili i na montiranom procesu 
osudili na šest godina robije), teško 
su pretukli mons. Ukmara, a Miro¬ 
slava Bulešića, ugledavši ga odje¬ 
vena u svećeničkoj odori, najprije 
mučili, a zatim smrtonosnim ubo¬ 
dima nožem u grlo zaklali. 

Dvadeset sedmogodišnji Bule¬ 
šić je pred smrt zavapio: Isuse, primi 
dušu moju! 

Lanišćanske su žene istoga da¬ 
na, oko podneva, promatrale uboji¬ 
cu koji je javno, na fontani, prao kr¬ 
vave ruke i nož, mrmljajući srdito i 
žesteći se na ispovijest vjere umiru¬ 
ćeg svećenika, govoreći: »Ja ću tebi 
dati: Isuse, primi duh moj!« 

A Božji je narod, nakon očevida 
i obdukcije u župnom uredu gdje je 
ubojstvo izvedeno, skupljao Miro- 
slavovu krv što bijaše istekla iz ra- 

Kardinal F. Kuharić predvodi molitvu na grobu sluge Božjega Miroslava 
Bulešića u Svetvinečntu , 24. kolovoza 1997. (Snimio: V. Pintarić) 


na na grlu i, poput prvih kršćana, 
kao dragocjenu relikviju, ponio je 
svojim kućama. 

Mučenik za vjeru, sluga Božji 
Miroslav Bulešić, pokopan je na 
župnom groblju u Lanišću 26. kolo¬ 
voza. Sprovod se pretvorio u veli¬ 
čanstvenu proslavu svjedoka vjere. 
Uz psalme i sprovodne molitve ći- 
ćarijskom je prodolinom i gorom 
odjekivala pjesma Kristovih vjerni¬ 
ka: »Hoćemo Boga«, »O Isuse, daj da 


pjevam« i lanišćanskim vjernicima 
osobito draga Gospina pjesma »Po¬ 
zdravljena, Marijo« u kojoj su vje¬ 
rom zasvjedočeni molitveni vapaji: 
Crna se oluja diže na svijet; Vjeru 
katoličku. Biser najdraži. Čuvaj 
nam. Kraljice, čuvaj nam vijek! 

Na žarku želju njegove majke i 
zauzimanjem rodbine, Miroslavovo 
je tijelo 13. svibnja 1958, uz konačno 
dopuštenje vlasti, preneseno i poko¬ 
pano u zasebnom grobu na groblju u 


Svetvinčentu, kraj ulaza u staro¬ 
drevnu crkvu sv. Vincencija. O 50. 
obljetnici njegove mučeničke smrti 
pohodile su ga tisuće vjernika, de¬ 
seci svećenika, redovnika i redovni¬ 
ca, predvođeni kardinalom Fra¬ 
njom Kuharićem, mons. Antunom 
Tamarutom, nadbiskupom riječko- 
senjskim, mons. Josipom Pavliši- 
ćem, nadbiskupom riječko-senjskim 
u miru, te mons. Antunom Bogeti- 
ćem, biskupom porečko-pulskim. 

Mučeničko svjedočanstvo vlč. 
Bulešića oslikava Crkvu dvadese¬ 
tog stoljeća. To je papa Ivan Pavao 
II. izrekao riječima: »Na završetku 
drugog milenija Crkva je postala 
ponovno Crkva mučenika« (. Nado- 
lazak trećeg tisućljeća , br. 37). 

Kongregacija za kauze svetaca 
odobrila je 1957. pokretanje bisku¬ 
pijskog postupka za proglašenje 
blaženim svećenika mučenika Mi¬ 
roslava Bulešića, ubijenog in odium 
fidei, iz mržnje na vjeru. 

Nek širom Istre svud zaori 
Hrvatske pjesme mili zvuk 
Svevišnji hvala Tebi gori, 

Tvoj slobodan je sada puk. 

(Vlč. Antun Kalec, pazinski prošt 
- istarski pjesnik; 1849-1919) 


Poratno stanje Crkve u svjetlu 
mučeništva Miroslava Bulešića 

Odlomci iz predavanja dr. J. Batelje na 
Svećeničkom danu Porečko-pulske biskupije 
u Lanišću, 25. kolovoza 1997. 


1. Mučeništvo obilježuje 
identitet Kristova vjernika 

Govoreći o mučeništvu, misli¬ 
mo na svjedočanstvo vjernosti Isu¬ 
su Kristu do prolijevanja krvi. Mu¬ 
čenici su, uči 2. vatikanski sabor, ri¬ 
ječju i životom posvjedočili svoju 
vjernost Kristu i njegovoj Crkvi; 
oni, dok su priznavali ljudske vla¬ 
sti, po naredbi Božjoj, nisu se bojali 
usprotiviti se javnoj vlasti koja se 
protivila volji Božjoj. Upravo su taj 
put, »slijedili bezbrojni mučenici i 
vjernici u sva vremena i po svem 
svijetu« (DH, br. 11). 


Mučenici su, prožeti Evanđe¬ 
ljem, ljubili Boga i bližnjega. A Bog 
ih je potvrđivao kao osobit dar i 
najveći dokaz ljubavi, dajući im mi¬ 
lost »priznati Krista pred ljudima i 
slijediti ga na putu križa za vrijeme 
progona, bez kojih Crkva nije nika¬ 
da« (usp. LG, br. 42). 

Mučeništvo je milost. Oboga¬ 
ćena krsna milost kojom krštenik 
priznaje Krista pred ljudima i sli¬ 
jedi ga vjerno u protivnostima svi¬ 
jeta i kroz protivljenja Božjih nepri¬ 
jatelja. 


2. Spremnost na mučeništvo je 
autentičnost Kristova učenika 

Svjedoci smo kako teolozi 
objavljuju naslove gotovo izbjega¬ 
vajući govor o vjerskom radikaliz¬ 
mu. Na katedrama sve je manje 
svjedočanstava o mučeništvu za 
istine vjere. O njemu škrto zbore i 
katekizamski priručnici. Propovije¬ 
danje koje bi trebalo obilovati pozi¬ 
vom na evanđeosku dosljednost i 
vjernost, na mučeništvo, prečesto o 
njemu šuti (usp. A. MAGGIOLINI, 
Meglio ii martirio. II Vangelo e ancora 
uno scandalo? Como 1995). A Krist 
umire i uskrisava u euharistijskoj 
žrtvi, on Prvomučenik. Ne bi li 
služba riječi, dok obnavlja magnalia 
Dei trebala okupljenom Božjem na¬ 
rodu navijestiti, protumačiti mu i 
pripremiti ga za svetu žrtvu i zalo¬ 
gaj uskrsnuća da se smrti ne boji. 

Mučeništvo je središte i najsnaž¬ 
niji izričaj vjere i kršćanskog života. 
Nije li mučeništvo Kristovo uključe- 

Dio svećenika i bogoslova Porečko-pulske biskupije okupljenih na svećeničkom 
danu o 50. obljetnici umorstva svećenika Miroslava Bulešića u Lanišću, 25. kolovoza 

1997. (Snimo: A. Hek) 


no u svako obraćenje, u krštenje, u 
svakom slavljenju sakramenata Cr¬ 
kve. Ako je ono identitet kršćan¬ 
stva, čini se da je taj identitet ili ra¬ 
sprodan ili omalovažen ili zanema¬ 
ren. 

U nekoliko je valova prostruja- 
lo Crkvom u ovom stoljeću: povra¬ 
tak k Pismu! Biblija na narodni je¬ 
zik. Sveto pismo u svaku kuću. A 
cijeli je Novi zavjet pjesan mučeniš- 
tvu, jer je normalnost, norma i pre- 
poznatljvost učenika Gospodnjih, a 
ne tek prigodni prolazak neprijate¬ 
lja Božjih. 

Pred tom činjenicom svjedo¬ 
čanstvo za vjeru vlč. Miroslava Bu¬ 
lešića na neki način želi nas probu¬ 
diti, osmjeliti, oživjeti, oduševiti, pa 
i staviti u pitanje našu vjernost Kri¬ 
stu i njegovoj Crkvi. 

3. Progon Katoličke Crkve u 
Jugoslaviji nakon 2. svjetskog rata 

Po preuzimanju vlasti. Uto je 
uz pomoć partizanske vojske i ko¬ 
munističkih ideologa staljinističkog 
tipa uspostavio diktatorski režim. 
Alojzije Stepinac, nadbiskup zagre¬ 
bački i predsjednik BKJ, očitovao je, 
po vojnom Titovu predstavniku 
Marku Beliniću, građansku lojal¬ 
nost novoj vlasti. To međutim nije 
bilo dovoljno. Tražilo se uspostav¬ 
ljanje mjesne Crkve koja će svojom 
strukturom biti neovisna o Vatika¬ 
nu, Svetoj Stolici, koju je vlast pro¬ 
suđivala kao »stranu silu«, »talijan¬ 
skog«, »imperijalističkog« špijuna i 
neprijateljem slavenskih naroda. 

Kad je pred sloganom: »II' se 
skloni ili se pokloni«, nadbiskup 
Stepinac s ostalim biskupima zau¬ 
zeo stav potpune vjernosti Papi i 
Rimskoj Stolici, započeo je otvoreni 
progon Crkve. Donosim tek nekoli¬ 
ko činjenica nasilja nad slobodom 
Crkve, nad vjerničkom savješću i 
slobodom vjeroispovijesti: 

- odmah po preuzimanju vlasti 
uhićen je mons. Alojzije Stepinac, 
nadbiskup zagrebački 

- uhićen je mons. Josip Srebr- 
nić, biskup krčki 

- uhićen i zatvoren mons. Kle- 
ment Bonefačić, biskup splitski 

- uhićen, čini se u zatvoru otro¬ 
van te od tortura umro mons. Janko 
Šimrak, vladika križevački 


- ubijen je mons. Josip Carević, 
biskup dubrovački. U klijeti pokraj 
Velikoga Trgovišta sramotno ga 
svukoše i iznakaziše. 

(U tom progonu vjere ubijeni su 
najviši predstavnici raznih vjerskih 
zajednica: 1. vladika Germogen 
Maksimov, metropolit Hrvatske 
Pravoslavne Crkve osuđen na smrt 
strijeljanjem; 2. protestantski bi¬ 
skup dr. Popp, osuđen na smrt stri¬ 
jeljanjem; 3. muslimanski muftija 
dr. Ismet Muftić, osuđen na smrt 
strijeljanjem.) 

Pored tisuća, desetaka tisuća 
vjernika ubijeno je 369 svećenika, 
12 redovnica, u logore odvedeno 
175 svećenika i 50 redovnica. 

Niti jedan biskup, svećenik ili 
član redovničke zajednice nije bio 
siguran za svoj život. Bili su napad¬ 
nuti ili spriječeni u vršenju službe 
zagrebački pomoćni biskupi mons. 
Salis-Seewis i mons. Josip Lach. 

- uhićeni su i na montiranim 
procesima osuđeni na desetke go¬ 
dina zatočenja mons. Dragutin Če¬ 
lik, biskup banjolučki i mons. Petar 
Čule, biskup mostarski 

- mons. Vovk, biskup ljubljan¬ 
ski, u kasnijem je razdoblju poliven 
benzinom i zapaljen; spretnošću se 
spasio. 

Suočen s činjenicama sustav¬ 
nog progona Crkve, nadbiskup Ste¬ 
pinac je pisao mons. J. Patricku Hur- 
leyu, regentu nuncijature u Beogra¬ 
du, 27. svibnja 1946. pismo u kojem 
je istaknuo ove činjenice: Pred ne¬ 


koliko dana, na očigled ljudi ubi¬ 
jen je »omnino innocens - posve 
nevin«, »in odium fidei - iz mržnje 
prema vjeri«, »erat sanctae et im- 
maculatae vitae - bijaše sveta i ne- 
poročna života«, vlč. Stjepan Povo- 
ljnjak, župnik Odre, 15 km od Za¬ 
greba. 

Pred Božić 1945. ubijen je, bez 
krivnje i suda, u župi Voloder, mla¬ 
di svećenik Karlo Delija... One¬ 
mogućen je rad i život obaju sje¬ 
meništa; Nadbiskupiji je gotovo 
sve oduzeto. 

Ivan Krajačić, ministar unutar¬ 
njih poslova u Fed. Rep. Hrvat¬ 
skoj, u građanskom ratu u Špa¬ 
njolskoj, prema osobnom očitova¬ 
nju je »vlastitom rukom poubijao 
više svećenika«. Eto, takve ljude 
imamo za ministre u komunistič¬ 
kom režimu. 

Svaki dan ubijaju ljude u ra¬ 
znim župama. Nitko ne zna niti 
zašto niti gdje su ubijeni. Pakleni 
teror je zavladao u svim pokraji¬ 
nama. 

Molim Te, zauzmi se kod vla¬ 
sti da ja i moji pomoćni biskupi 
možemo pohađati Božji narod. 

Znakovita je bila opća mobili¬ 
zacija koja se s vremenom okomila 
isključivo na Katoličku Crkvu (jer 
se vlast sa Srpskom Pravoslavnom 
Crkvom uskoro dogovorila o 
»skladnom« suživotu), očitovala se 
po ukidanju vjeronauka u školama, 
bezočnom izbacivanju križeva iz 
sudnica i javnih ustanova, onemo- 
gućivanju crkvenog braka, uvođe- 

DUHOVNI VELIKANI 



Maratonci Franko Zidarić, Predrag Subotić i Barbara Belušić u maratonskom 
tračanju donijeli su zapaljene svijeće iz župne crkve u Lanišću za svečanu misu 
u Svetvinčentu, rodnoj župi vlč. Bulešića / 24. kolovoza 1997. (Snimio: V. Pintarić) 


njem defilea nečedno obučene mla¬ 
deži, sprečavanju pružanja umiru- 
čima u logorima sakramenta umi- 
ručih ili pohod svečenika. 

Svaka biskupija i redovnička 
zajednica oplakivala je svoje mrtve: 

- ubijeni franjevci na Širokom 
Brijegu: 18 svečenika i 10 klerika 

- ubijeno u Mostaru još 7 sveče¬ 
nika 

- u Dubrovniku ubijeno 15 sve¬ 
čenika i 300 vjernika laika 

- 20. ožujka 1946. u Ljubljani je 
obješen mladi svečenik koji je pri- 
stupajuči vješalima uskliknuo: »Ži¬ 
vio Krist Kralj, dolje komunizam!«, 
a sutradan je bez ikakve krivnje 
ubijen ljubljanski župnik, star 33 
godine 

- ubijena č. s. Blanda Stipetić, 
milosrdnica, a u zatvoru je tada bilo 
12 sestara milosrdnica 

- ubijen mons. Kerubin Šegvič, 
»uzoran svečenik« 

- zabranjen katolički tisak, a ti¬ 
skare oduzete 

- zabranjen rad Crkvi u odgoj¬ 
nim ustanovama i bolnicama, a po- 
stoječe oduzete 

- plijenjena je crkvena imovina 
da se Crkvu učini ovisnom o državi 

- monopol na odgoj mladeži u 
smislu bezbožnog komunizma 

- na dnevnom je redu bilo stva¬ 
ranje nacionalne crkve odvojene od 
Rima, po uzoru na pravoslavne 


mjesne Crkve; četnici i partizani su 
još 1942. otpočeli na zajedničkom 
radu o odvajanju hrvatskih katoli¬ 
ka od Rima i njihovu pripojenju 
Srpskoj Pravoslavnoj Crkvi. 

Na javnim su mjestima vješani 
plakati i u tisku se širila mržnja i 
ovakvim parolama: Dolje vjera! Do¬ 
lje Krist! Smrt potpisnicima pastir¬ 
skog pisma!, itd. 

Nadbiskup Stepinac je uživao 
veliko povjerenje i udivljenje naro¬ 
da. U katedrali i oko nje molilo je i po 
8.000 vjernika. Radi takve ljubavi 
naroda prema zagrebačkom pasti¬ 
ru, režim ga želi likvidirati: »Sigu¬ 
ran sam da če on tim svojim muče- 
ništvom zadobiti još veče simpatije 
i ljubav svoga naroda koji u njemu 
gleda svoga spasitelja iz neizbroji- 
vih muka koje trenutno trpi pod 
ovim doista okrutnim komuni¬ 
stičkim režimom«(H. BOŠKOVIĆ 
OP, Pismo , 15. listopada 1946). 

U tim teškim trenucima neiz¬ 
vjesnosti i životne nesigurnosti ra¬ 
zumljivom se očitovala potreba ob¬ 
znaniti svijetu svu perfidiju posto- 
ječeg režima. 

Prijeki, ratni, »narodni« sudovi 
bili su zaklon i paravan za pokriče 
bezvlađa i progona tolikih nevino 
osuđenih. Dopustite mi navesti svje¬ 
dočanstvo gosp. Josipa Hmčeviča, 
javnog tužitelja Jugoslavije, koji je 
po Rankovičevu naređenju sastav¬ 
ljao optužnicu protiv zagrebačkog 


nadbiskupa Alojzija Stepinca. On je 
1986. godine priznao hipokriziju 
jugoslavenskog sudstva i odsut¬ 
nost pravnih normi u suđenju nad¬ 
biskupu Stepincu. U intervjuu za 
novosadski Dnevnik je izjavio: »U 
vezi s tim procesom, moram reči da 
je u našim optužbama bilo mnogo 
propagandnoga, optužnice su bile 
više publicistički nego pravnički 
skrojene« (. Dnevnik , Nova godina 
1986, str. 12). 

Dostupna dokumentacija to 
krojenje vrlo jasno prepoznaje u 
pripremi i montaži procesa koji su 
bili povjereni saveznoj Udbi pod 
ravnanjem Aleksandra Rankoviča, 
u falsificiranju dokumenata i laž¬ 
nim očitovanjima svjedoka. 

4. Progon Katoličke 
Crkve u Istri 

Mons. Dragutin Nežič pokazao 
mi je 1993. pismo gosp. Jakova 
Blaževiča u kojem je isti tvrdio ka¬ 
ko u Istri, tako ni u cijeloj Jugosla¬ 
viji, nije bilo progona Crkve. 

Kad sam nakon toga pitao 
gosp. Blaževiča kako se osječa pred 
činjenicom da če Crkva kardinala 
Stepinca proglasiti mučenikom, on 
je odgovorio: »Mi prsta nismo na nj 
stavili!« 

S tim spoznajama pripremio 
sam predavanje za ovaj Svečenički 
dan Porečko-pulske biskupije u La- 
nišču, za 25. kolovoza 1997. U tijeku 
simpozija, održanog u subotu 23. ko¬ 
lovoza u istoj župnoj crkvi, jedan je 
predavač, govoreči o ovostoljetnim 
društveno-političkim zbivanjima na 
laniškom području, ustvrdio kako 
u arhivima fonda prefekture u Istri, 
u Povijesnom arhivu u Pazinu i 
drugdje, o ubojstvu vlč. Bulešiča ne¬ 
ma odnosne dokumentacije. 

Zar je doista neprijatelj zameo 
trag progonu Crkve? Uz brojna 
svjedočanstva koja su tih dana u 
Lanišču i Svetvinčentu izgovorena, 
ipak su, u Arhivu Istarskog knji¬ 
ževnog društva »Juraj Dobrila« u 
Pazinu, u ostavštini mons. Bože 
Milanoviča sačuvani dokumenti 
koji se upotpunjuju s onima iz osta¬ 
log dijela Hrvatske, te se može bez 
dvoumljenja dokazati kako je u Ju¬ 
goslaviji, predvođenoj Titom i su¬ 
stavom nadahnutim komunistič- 

USUSRET TREĆEM TISUĆLJEĆU 


Isus Krist je središte ljudske povijesti (1) 
u duhovnosti Sluge Božjega Alojzija Stepinca 


Razmišljanja uz 1. godinu 
priprave za proslavu ulaska u 
treće tisućljeće, posvećenoj du¬ 
bljem upoznavanju i produblji¬ 
vanju vjere u Bogočovjeka Isu¬ 
sa Krista 


ISUS KRIST 
JE BOG! 

Ivan Pavao II. započinje svoje 
Apostolsko pismo Nadolaskom tre¬ 
ćeg tisućljeća ovim riječima: »... mi¬ 
sao spontano leti na riječi apostola 
Pavla: 'Kada dođe punina vremena, 
odasla Bog Sina svoga, od žene bi 
rođen' (Gal 4, 4). Punina vremena 
se identificira s otajstvom utjelov¬ 
ljene Riječi Sina istobitna s Ocem i 
s Otajstvom Otkupljenja svijeta.« 

Prvom nedjeljom Došašća za¬ 
počela je trogodišnja priprava za 
proslavu Velikog jubileja: rođenja 
Isusa Krista od Djevice Marije. Prva 
godina 1997. usredotočena je na bo¬ 
žansku osobu Isusa Krista. Pro¬ 
gram i misao je da cijela Crkva po¬ 
nire što dublje u otajstvo Utjelov¬ 
ljene Riječi, u događaj Isusa Krista, 
i učvrsti vjeru u najveći događaj 
spasenja. 

Postavlja se pitanje: »Tko je Isus 
Krist?« Odgovor ulazi u bit naše 
vjere, i Crkva nepromjenljivo ispo¬ 
vijeda da je Isus Krist pravi Bog, jer 
je Druga božanska Osoba Presve¬ 
tog Trojstva i pravi čovjek, jer je 
usvojio našu ljudsku narav snagom 
Duha Svetoga i rodio se kao čovjek 
od Djevice Majke Marije da bude 
otkupitelj čovjeka. 

U bazilici Svetog Petra, u subo¬ 
tu 30. studenoga 1996., u nazočno¬ 
sti Kardinalskog zbora, članova ve¬ 
leposlanstava akreditiranih pri 
Svetoj Stolici, predstavnika drugih 
vjerskih zajednica - pravoslavnih, 
kopta, luteranaca, metodista, angli- 
kanaca - i više tisuća vjernika, papa 
Ivan Pavao II. predvodio je svečanu 
molitvu Večernje od prve nedjelje 
Adventa i time započeo trogodiš¬ 


nju pripravu i hodočašće Katoličke 
Crkve prema Velikom jubileju go¬ 
dine 2.000. Papa je označio pro¬ 
gram prve godine priprave: »Otkri¬ 
ti slavu Božju koja se objavila u Kri¬ 
stu«, da svatko »osobno otvori 
vrata svojega srca, naših kuća, na¬ 
ših ustanova Kristu, u kojem naša 
nada nikada neće biti obmanuta«. 

U homiliji Papa je rekao: »Kri¬ 
stu pripadaju tisućljeća, sva tisuć¬ 
ljeća povijesti, ali na poseban način 
dva tisućljeća, kako ih mi brojimo 
počevši od njegova dolaska na svi¬ 
jet. Njemu pripada drugo tisućljeće 
kršćanske ere, čijem se ispunjenju 
ubrzo približujemo. A isto se tako 
ocrtava i početak nadolazećeg 
tisućljeća.« 

»Svojim čovještvom zagrlio je 
ljudsko vrijeme da bi čovjeka, uz 
sva mjerenja tog vremena rodio 
prema vječnosti i na sudjelovanje u 
božanskom životu, pravoj baštini 
Oca, Sina i Duha Svetoga.« 

Što znači za slugu Božjega Aloj¬ 
zija Stepinca Isus Krist? Svečano je 
to on sam ispovjedio pred »star¬ 
ješinama narodnim« i pred »Pila¬ 
tom« na sudu, pred koji je bio izve¬ 
den, u svom završnom govoru 3. li¬ 
stopada 1946. govoreći: »Znajte, Isus 
Krist je Bog! Za njega smo spremni 
umirati.« 

Bila je to svečana ispovijest vje¬ 
re nadbiskupa Stepinca pred sudiš¬ 
tem i cijelim svijetom koji je pratio 
taj boljševički, montirani, »prežalo- 
sni« proces kako ga je bio nazvao 
Papa Pio XII. Bio je to najsvečaniji 
trenutak u njegovu životu, sažetak 
cijelog njegovog života, njegove 
duhovnosti, njegova apostolskog i 
pastirskog djelovanja, njegove pre¬ 
sude na 16 godina zatvora, što je za 
njega bilo »pravno ubojstvo« nevi¬ 
na čovjeka, iza kojeg će slijediti i 
psihičko i fizičko ubojstvo. Kao za¬ 
točenik krašićki umire 10. veljače 
1960. i kao kršćanski mučenik, s 
Isusovom molitvom na ustima: 
»Fiat voluntas tual - Budi volja Tvo¬ 
ja!« i s darom praštanja u srcu za 
sve svoje progonitelje. 



Službeni logotip Jubilarne godine 
izradila je Talijanka , rimska studenti¬ 
ca , dvadesetogodišnja Emanuela Roc- 
chi. Čine ga plava kružnica koja sim¬ 
bolizira svemir. Pet golubica u isto 
toliko različitih boja predstavljaju čo¬ 
vječanstvo okupljeno na pet kontine¬ 
nata. Križ kao stožer svemira i čovje¬ 
čanstva , iste boje kao i golubice , ozna¬ 
čava otajstvo Utjelovljenja: Isus je 
uzeo ljudsku narav, Bog je ušao u po¬ 
ri jest čovječanstva koje je otkupio. 

U četiri kuta upisane su riječi iz 
Poslanice Hebrejima.: Christus - 
heri - hodie - semper , što znači: 
Krist - jučer - danas - uvijek. 

Svjetlo koje proizlazi iz središta 
kruga podsjeća na Krista - svjetlo 
koje prosvjetljuje svijet , dok okru¬ 
glasti oblik golubica potiče na duh 
solidarnosti koji mora nadahnjivati 
Svetu godinu 2000. 

Živopisnost i sklad boja pred¬ 
stavljaju radost i mir kao osobite 
značajke Velikoga jubileja. 


1. ISUS KRIST JE PRAVI 
BOG I PRAVI ČOVJEK 

Za slugu Božjega Alojzija Ste¬ 
pinca Isus Krist je pravi Bog i pravi 
čovjek. U njegovoj duhovnosti na¬ 
glašene su dvije istine ovoga otaj¬ 
stva: istina utjelovljenja Sina Božje¬ 
ga i otkupiteljske smrti i uskrsnuća 
Isusa Krista. Betlehem i Kalvarija 
su prisno povezani i objavljuju nam 
ljubav Boga koji je Ljubav. 

Majka utjelovljene Božje Riječi - Isusa Krista: Kraljica Karmela; drveni kip koji 
je sluga Božji Alojzije Stepinac darovao novosagrađenom Karmelu bosonogih 
karmelićanki u Brezovici 15. travnja 1944. (Snimio: »Leos«) 


Tim riječima stara hrvatska bo¬ 
žična pjesma prepjeva otajstvo Bož¬ 
je ljubavi očitovane u božičnoj noči. 
Sluga Božji je s tim osječajima pro¬ 
življavao i slavio svaku zemaljsku 
svetkovinu Božiča. Htio je slaviti 
svoju prvu svetu Misu u bazilici Sve¬ 
te Marije Velike u Rimu, na oltaru is¬ 
pod kojega se čuvaju, prema staroj 
predaji, svete relikvije jaslica u koji¬ 
ma se rodio Isus Krist Nakana mu je 
bila da izmoli od Gospodina duh si¬ 
romaštva, pokore i poslušnosti. 

Božiče je uvijek najsvečanije 
slavio. Velika mu je utjeha bila, kad 
je u kaznionici u Lepoglavi, mogao 
slaviti prvi Božič s dvojicom utam¬ 
ničenih svečenika, kanonikom Ni¬ 
kolom Borićem i vlč. Stjepanom Pa- 
vunićem. Svaki je svećenik susljed¬ 
no (nije bilo koncelebracije) slavio 
tri svete mise, i tako se to slavlje 
protegnulo od 7 do 12 sati. Tiho su 
pjevali božične pjesme i suze rado¬ 
snice sjale se u očima sretnih zatvo¬ 
renika. 

U svojim propovijedima, okruž- 
nicama i pismima on je isticao 
Božju ljubav koja sjaji u božičnoj 
noći. Tako u propovijedi, na pol- 
noćki, godine 1955. reče: »Svi grijesi 
roda ljudskoga nisu bili u stanju 
ugasiti Božju ljubav, kako svjedoči 
božična noć. Neka pjesma izvire iz 
dubine našega srca u znak zahvale 
za golemo dobročinstvo utjelovlje¬ 
nja.« I nastavio je govoreći: »Isus je 
donio ljubav na svijet i hoće da se 
ljudi međusobno ljube i čine dobro 
jedan drugome gdje god mogu i 
gdje im se pruži prilika.« Isus nam 
upravlja riječi kao i sv. Jeronimu: 
»Podaj mi svoje grijehe«, »da ih 
uništim u peći svoje ljubavi. To je 
glavna svrha dolaska Isusova na 
svijet: uništenje ljudskih grijeha i 
njihovo povezivanje s Bogom.« Uz¬ 
vratimo ljubav za ljubav. 

U propovijedi, na polnoćki go¬ 
dine 1956., reče: »Nitko ti nije i ne 
može iskazati veće ljubavi nego ti 
ju je iskazao Isus u svetoj Badnjoj 
noći i kasnije na drvetu križa.« 

Na polnoćki godine 1957. sluga 
Božji kardinal Stepinac naglasio je 
misao, da je Sin Božji postao »cen- 


trum (središte) oko kojega se vrti 
povijest čovječanstva. On je postao 
granični stup, koji dijeli čitavu po¬ 
vijest svijeta u dva dijela: prije i po¬ 


slije Krista. Našlo se doduše ludo- 
va, koji su mislili, da će svojim mje¬ 
rama uspjeti i provesti drukčiju po¬ 
djelu svijeta, samo da se ne zna za 

Krista ... Pokušava se i danas izbri¬ 
sati ovaj kamen međaš svjetske po¬ 
vijesti. Izmišljaju se razni izrazi, da 
nestane traga Kristu. Ali mi vas mo¬ 
žemo sa stoposto sigurnosti, makar 
nismo nikakvi proroci, uvjeriti, da 
će nestati i te razdiobe vremena, a 
Krist će i dalje ostati kamen međaš 
svjetske povijesti ... jer je on Bog.« 
Pred činjenicom Kristova rođenja 
klikću od radosti srca ljudi, »jer taj 
Krist, koji je u krilu djevice postao 
čovjekom, nije došao kao silni vla¬ 
dar da smiri i zatre čovječanstvo, 
nego da ga spasi.« »To vraćanje ne¬ 
sretnog čovjeka natrag prema nebe¬ 
skoj domovini, počelo je danas, u 
svetoj Badnjoj noći, rođenjem Sina 
Božjega od Djevice Marije.« 

Na Poldanoj misi na Božić 1957. 
reče: »Nikada vjera vaša nije bila u 
tolikoj pogibli kao u ove dane. Zato 
bdijte, da ta vjera vaša u Isusa, Boga 
živoga, nikada ne klone ni za čas, 
jer o toj vjeri ovisi vaš vječni život.« 

O posljednjoj zemaljskoj pro¬ 
slavi Božića, godine 1959., kardinal 
Stepinac bijaše shrvan teškom i ne¬ 
izlječivom bolešću. Nije mogao sla¬ 
viti tako dragu mu božičnu polnoć- 
ku. Imao je poldanu misu. U propo¬ 
vijedi je istaknuo, kako je čovjek 
»stvoren na sliku Božju, dijete Bož¬ 
je, baštinik Kraljevstva«, grijehom 
postao sinom pakla i »gmiže po ze¬ 
mlji kao crv«, »zgažen u blatu na 



»Kalvarija« u Zagrebačkoj katedrali, 
rad A. Starčevića (Snimo: V. Pintarić) 


cesti«. »Riječ Božja, druga božanska 
osoba, postala je čovjekom, zemalj¬ 
skim crvom (Ps 21, 7)... Konačno je 
na Veliki petak izdahnuo na drvetu 
križa, istočivši zadnju kaplju krvi 
svoje, da načini kupku za zgaženog 
zemaljskog crva čovjeka, u kojoj će 
se okupati i zadobiti opet život dje¬ 
teta Božjega. Ta krv Isusova izvor je 
svih milosti što ih primamo u sve¬ 
tim sakramentima.« 

Završavajući tu propovijed on 
je pozvao vjernike da i oni poput 
svetog Jeronima, koji je 25 godina 
proveo uz betlehensku spilju, suza¬ 
ma zahvalnicima zalijevaju betle¬ 
hemsku spilju, u koju je Krist stupi- 
o u svetoj božičnoj noći. 

U pismu iz Krašića, napisanom 
17. prosinca 1953., kardinal Stepi¬ 
nac je napisao gospodinu Ivanu 
Andresu ove riječi: »Koji se malo 
udubi u misterij utjelovljenja Sina 
Božjega i koji samo malo shvati svu 
dubinu Božje ljubavi prema čovje¬ 
ku, taj će na ljubav odgovoriti 
ljubavlju i život svoj udesiti prema 
načelima Evanđelja Sina Božjega.« 

Sluga Božji Alojzije Stepinac 
proniknuo je u otajstvo utjelovlje¬ 
nja, shvatio je očitovanje ljubavi 
Božje u Badnjoj noći i prema tome 
usmjerio svoj životni put prema na¬ 
čelima Evanđelja ljubavi; odgovo¬ 
rio je životom na Ljubav Božju koja 
se očitovala u Badnjoj noći. 


Raspeti Isus prožima svojom 
ljubavlju tijek života sluge Božjega 
Alojzija Stepinca. Mladi Stepinac u 
pismu napisanom 23. ožujka 1924. 
djevojci Mariji Horvat ustvrdio je: 
»Ja se smijem tim modernim na¬ 
zovi junacima, i muškim i ženskim, 
koji nemajući čvrste vjere padaju i 
pod najmanjim neprilikama. A kod 
nas je dovoljan jedan pogled na ras¬ 
petog Spasitelja i mi saviti od nepo¬ 
goda života, opet, s krepkim srcem 
i puni veselja stupamo dalje putem 
života.« 

Na spomen sličicu s Mlade mi¬ 
se Alojzije je stavio geslo svoga 
svećeničkog života: »A ja, ne daj 
Bože, da se čim drugim hvalim 
osim križem Gospodina našega 
Isusa Krista, po kojem je svijet meni 
razapet, i ja svijetu.« (Gal 6, 14) 



Raspelo , dar akademske mladeži iz Za¬ 
greba nadbiskupu Stepincu , izrađeno iz 
12 vrsta drveta koje je on darovao no¬ 
vosagrađenom Karmelu bosonogih kar- 
melićanki u Brezovici 15. travnja 1944; 
anđeli u pozlaćenoj bronci rad su ki¬ 
parice Mile Wood (Snimio: »Leos«) 

U svoj biskupski grb stavio je 
križ na plavoj pozadini i u gornjem 
uglu s jedne i s druge strane apoka- 
liptička imena Spasitelja: Alfa (Po¬ 
četak) i Omega (Svršetak). 

Na dan biskupskog posvećenja 
priopćio je novinarina: »Moj pro¬ 
gram sada je put, što ga je odredio 
Raspeti.« 

Kad god je sluga Božji morao 
donijeti neku važnu odluku, najpri¬ 
je bi pogledao na križ da tu nađe 
svjetlo i snage za svoje djelovanje. 
Raspelo, Kalvarija je najočitija obja¬ 
va Božje ljubavi prema čovječan¬ 
stvu, objava Božjeg praštanja. U 
propovijedi na Veliki Petak godine 
1956. (bio je to prvi put po starom 
kršćanskom običaju, kada se počelo 
slaviti smrt Isusovu upravo u onaj 
čas, kad je Isus umirao na križu). 
Kardinal reče: »Nikada nije bilo ta¬ 
kove propovjedaonice na svijetu i 
takvog propovjednika, kao što je 
Isus Krist na križu, na Veliki Petak. 
Evanđelje nam je zabilježilo sedam 
riječi Isusovih na križu, o kojima bi 
se mogle napisati čitave knjige, a da 


Sluga Božji Alojzije Stepinac 4 (1997) 4 




















USUSRET TREĆEM TISUĆLJEĆU 


se ne bi iscrpio njihov sadržaj i zna¬ 
čenje.« Govorio je o onoj riječi, koja 
je »najpotrebnija današnjem ljud¬ 
skom društvu: 'Oče, oprosti im, ne 
znaju što čine!«' 

Za koga moli Isus na križu? 
»Moli za svoje krvne neprijatelje.« I 
nabraja: Ana bijaše čovjek pokvaren 
do srži, Kaifa isto; Pilat, čovjek samo 
za ovaj svijet; besramni Herod, čo¬ 
vjek samoživac, ubojica, lakomac, la- 
žac, nasilnik, preljubočinac; među 
njima i farizeji, saduceji, sluge i voj¬ 
nici, drska sluškinja u dvoru velikog 
svećenika, puk židovski. 

»Nikad svijet nije vidio takova 
prizora niti će ga ikada vidjeti ... U 
zadnjem času svoga života, u času 
kad ga najviše muče i rugaju mu se, 
u času kad ispušta dušu radi njiho¬ 
vih grijeha, u tom času Isus moli: 
'Oče, oprosti im...«' 

Isus poziva na opraštanje. »Ni¬ 
kada nije bilo toliko mržnje, razdo¬ 
ra i nesloge u svijetu, koliko je ima 
danas. Ali isto tako, nikada nema 
svijet više razloga oprostiti nego 
danas, ako neće da potone u najcr¬ 
njem zlu i sam sebe istrijebi sa lica 
zemlje.« 

»Živimo u doba, kad je mržnja, 
razdor i nesloga upravo preplavila 
svijet i rijetke su doista obitelji, gdje 
bi vladala prava kršćanska sloga, 
ljubav i mir.« 

Ove nam riječi zvuče kao i po¬ 
ruka Ivana Pavla II. za Svjetski dan 
mira 1997. godine: »Daruj oprošte- 
nje i primit ćeš mir.« 

Kardinal Stepinac je na Veliki 
petak 1957. ponovio misao o 
praštanju. Veliki petak je spomen 
»na najveći događaj svjetske povi¬ 
jesti«, spomen na muku i smrt Spa¬ 
sitelja Isusa Krista, koji je na Veliki 
Petak ispustio dušu za grijehe čo¬ 
vječanstva. 

Isus, kad ga pribijaju na križ, 
šuti. Kad se približio čas smrti izgo¬ 
vara prvu riječ od sedam riječi, što 
ih je izrekao na križu, a »od kojih 
svaka vrijedi više nego sve zlato 
ovoga svijeta, jer sadrži božansku 
poruku prvoga reda: 'Oče, oprosti 
im jer ne znaju što čine!'« 

»Ne daje nam Isus tu pouku, 
sjedeći na mekanom prijestolju, zla¬ 
tom obloženim, kao Salomon, nego 
na sramotnom drvetu križa, raza¬ 
pet među dva razbojnika, usred 
najvećih boli, kad nije pošteđen ni¬ 


jedan dio Njegova tijela od nesno¬ 
snih boli.« 

»Kakove pouke za nas! Napose 
danas u ovo doba mržnje, kad je 
čovjek postao čovjeku vuk, a ne 
brat. Kakva opomena, da i mi 
opraštamo neprijateljima svojim 
prema nauci Isusovoj, kad je govo¬ 
rio na gori blaženstva: 'Ljubite ne¬ 
prijatelje svoje, činite dobro onima 
koji vas mrze, molite za one koji vas 
progone i kleveću'...« 

»Blago nama, ako shvatimo 
ovu pouku, koju je Isus Krist dao i 
riječima i primjerom. Opraštajmo, 
dakle, od sveg srca i čitav život svi¬ 
ma, koji su nam što krivo učinili.« 



Pelikan , simbol Krista koji sebe žrtvuje 
za spasenje ljudskog roda i hrani svoje 
vjernike u euharistijskoj žrtvi , ukras na 
svetohraništu koje je sluga Božji Aloj- 
zije Stepinac darovao novosagrađenom 
Karmelu bosonogih karmelićanki u Bre¬ 
zovici 15. travnja 1944. (Snimio: »Leos«) 


Malo nakon toga kardinal Ste¬ 
pinac pisao je svoju Duhovnu opo¬ 
ruku vjernicima svoje Zagrebačke 
nadbiskupije i hrvatskim katolicima. 
Bilo je to 28. svibnja 1957. U toj opo¬ 
ruci on je zapisao: »Od dana, kad 
sam bio izabran za duhovnog pa¬ 
stira, prođoše mnoge godine, a sve 
burne i teške, i na koncu je moj tje¬ 
lesni život uslijed toga stradao i 
zdravlje mi je narušeno. Osjećam 
da s vama neću dugo biti... Ako sam 
bilo kome učinio kakvo zlo, iskreno 
ga molim, da mi to oprosti, a svima 


koji su meni zlo načinili, opraštam 
iz svega srca. Inače ne bih bio do¬ 
stojan stupiti pred Krista Otkupite¬ 
lja, koji je na križu molio za one, ko¬ 
ji su ga razapeli: 'Oče, oprosti im, 
jer ne znaju što čine!' (Lk 23, 34)« 

Na Veliki Petak godine 1958, on 
je uzeo posljednju riječ Isusovu na 
križu, iz Evanđelja po Ivanu: 
»Svršeno je!« 

Tumačeći je, reče: »Kad danas 
gledamo Isusa našega na strašnom 
prijestolju krvavog križa, sasječena 
bičevima, čavlima i trnovom kru¬ 
nom, probodenim kopljem, kad 
gledamo toga Isusa na krvavom 
prijestolju križa, ne zaboravimo da 
će taj isti doći jednom na sjajnom 
prijestolju pravde... tada će biti 'svr¬ 
šeno je' za sve ljude. Braćo, vreme¬ 
na u kojima živimo jako su ozbilj¬ 
na. Jesmo li spremni, da slijedimo 
Isusa u svemu?« 

Te misli će razraditi i na Veliki 
petak 1959. godine. U propovijedi 
na blagdan Našašća sv. Križa, 3. 
svibnja 1959, reče: »Isus je dao život 
svoj ne za prijatelje, nego za nepri¬ 
jatelje, a to smo mi svi ljudi, koji 
smo postali neprijatelji Božji po 
istočnom grijehu i dodali mnoštvo 
osobnih grijeha. 

Nije li dakle sveti križ Isusov 
dostojan naše velike ljubavi i časti, 
kad je na njemu dao život svoj Sin 
Božji, da nam otvori vrata nebeska 
i od nas, koji smo bili roblje đavla, 
učini opet djecu Božju i baštinike 
kraljevstva nebeskoga.« 

Prema tom nauku kardinala 
Stepinca možemo zaključiti, da Be¬ 
tlehem i Golgota otkrivaju veliku i 
neshvatljivu ljubav Božju prema 
nama, otkrivaju nam ljubav Oca i 
Sina Božjega. Dok je u Betlehemu 
naglasak na ljubavi Božjoj, dotle na 
Golgoti blista milosrdna ljubav 
Božja. Ti pogledi na djelo Otkuplje¬ 
nja što ga izvrši Isus Krist bili su 
smjernice i pokretne sile u duhov¬ 
nosti sluge Božjega. Zanosio se 
ljubavlju Božjom, i tu ljubav je htio 
i stvarno je pretočio u svoj život. 
Isus Krist je Bog, a to znači očitova¬ 
nje ljubavi Boga Oca, i zato tu lju¬ 
bav treba slijediti i učiniti sadrža¬ 
jem života. 

P. Celestin TOMIĆ 
(nastavlja se) 

kom ideologijom, planiran i pro¬ 
vođen progon Katoličke Crkve u 
Istri. Ne ulazeći u zasluge katolič¬ 
kog svećenstva koje je najzasluž¬ 
nije što je na mirovnoj konferenciji 
u Parizu Istra pripojena matici ze¬ 
mlji, domovini Hrvatskoj, jugosla¬ 
venska se vlast »agitropovskim« 
naletom oborila na svećenstvo i 
vjeru u Istri. 

Taj zaključak temeljen je već na 
samo 5 dokumenata koje ću nave¬ 
sti, a ima ih barem petnaestak. 

1. Mons. Anton Santin, biskup 
tršćansko-koparski, posredova¬ 
njem vlč. Bože Milanovića uputio 
je 25. srpnja 1945. Vrhovnoj jugo¬ 
slavenskoj vlasti Istre pismo u ko¬ 
jem je istaknuo i ove činjenice: 



Kard. Kuharić s nadbiskupima Tamarutom i Pavlišićem te mons. A. Bogetićem , 
biskupom porečko-pulskim , predvodio je svečano euharistijsko slavlje o 50. obljetnici 
umorstva svećenika Miroslava Bulešića u Svetvinčentu, 24. kolovoza 1997. 

(Snimo: V. Pintarić) 


»Vjerski položaj u Istri zabrinjuje sve to više. Slo¬ 
boda je ono što ponestaje svećenicima, i to u vršenju 
njihovog dušobrižništva, što je u prvom redu služba 
glasnika riječi Božje. Svaka se riječ kontrolira i tumači 
prema kriteriju onog tko izvršuje tu kontrolu (...). Tu¬ 
mačenje Evanđelja s istim argumentima koji su do ju¬ 
čer smetali fašističkim vlastima, danas dolazi u opre¬ 
ku s novim nazorima i zabranjuje se. Na taj će se na¬ 
čin doći do toga da će se izravno progoniti riječ Božja. 
Samo bi se Evanđelje, prema nekima, imalo promije¬ 
niti, kako su u ostalom naučavali i nacisti. 

Kršćanski je nauk za djecu podvrgnut izvjesnim 
ograničenjima. U nekim župama (kao u Umagu) mo¬ 
ralo se je obustaviti podučavanje (...). Sa svih strana 
tuže se svećenici da neprestani nedjeljni sastanci ko¬ 
jima vjernici moraju prisustvovati i koji se održavaju 
u isti sat svetih obreda, priječe da prisustvuju ovim 
posljednjima. 

(...) Ima propagandista koji govore o nekoj novoj 
Crkvi, drugi koji kažu da su nepotrebni sakramenti. 
Ali najgore je to, ako kasnije svećenik govori protiv 
ovim sijačima kukolja, optužuje ga se kao reakciona¬ 
ra ili fašista. Zabranila se i Katolička akcija u Umagu 
(...). Naime, neprestano viču članovi novog pokreta: 
Dolje s Crkvom! Smrt svećenicima!, a vlč. se Milanu 
Gambosu, kojega voli čitava župa, savjetovalo da se 
udalji, jer je već bilo odlučeno da će biti uhapšen (...). 

Neprestano pristaše pokreta izvađaju pjesme ko¬ 
je se protive Crkvi. Iz svih izvještaja što stizavaju ov¬ 
dašnjoj Kuriji proizlazi da se oborila na Istru neka 
očevidna kampanja neprijateljska vjeri i Crkvi. 

Još postoji jedna točka na koju treba svratiti paž¬ 
nju. Komunistički je nauk u svojim filozofskim pret¬ 
postavkama (dijalektički i historijski materijalizam), 
bezbožnički. O tomu nema sumnje. Komunizam 
izjavljuje slobodu bogoštovlja ali nije nikada zanije¬ 
kao za sebe tih materijalističkih nazora. Stoga proi¬ 
zlazi da postaje silom bezbožnik onaj koji prihvati in¬ 
tegralni komunizam. I zbilja samo iskustvo potvrđu¬ 


je. Oni koji pristanu uz komunizam obično zapuštaju 
Crkvu. Ako je tako, jasno je da svećenici, ako jesu 
Božji svećenici - moraju upozoriti vjernike na razne 
komunističke organizacije, ne na one političke i oslo¬ 
bodilačke, nego na one koje ispovijedaju komuni¬ 
zam. Ako netko uči da nema Boga, onaj koji vjeruje 
u Boga svom dušom svojom i koji je stvorio iz svoje 
službe cilj života, kazat će da Bog postoji i da oni koji 
žele ugrabiti takvu vjeru narodu, naučavaju zabludu. 
Ali usudi li se svećenik pobijati ovako komunizam, pri¬ 
jeti mu se na sve moguće načine. Zar to odgovara ono¬ 
mu duhu slobode, što se želi osigurati vjeri? Zar će se 
dozvoliti propaganda zla a ne propaganda dobra? 

A sada evo zadnje primjedbe. 18. lipnja 1945. bila 
je sazvana u Pazinu skupština klera. Ja pitam tu 
oblast što bi bila kazala kad bismo bili ja ili koji od 
mojih predodređenih sazvali u Pazin skupštinu svih 
časnika i političkih komesara iz Istre, a da ne bismo 
bili obavijestili više jugoslavenske vlasti? Odgovor je 
jasan. Svatko mora ostati na svom mjestu a ne prela¬ 
ziti potrebite hijerarhije. 

Optuživalo se svećenstvo da se bavi politikom 
kad se nije bavilo. Sada se zahtijeva da se bavi s njom 
i na taj način. Zašto da rabimo dva utega i dvije mje¬ 
re? Zašto se ne pušta svećenstvo u svojoj svećeničkoj 
službi, gdje ono živi s narodom i za pravo se naroda 
žrtvuje? I baš dok se zauzima prema Crkvi stanovište 
osude vrijedno i neprijateljsko, usuđuje se sazivati 
svećenstvo i pitati da prione? Nije svećenstvo koje će 
spriječiti bilo koje ćudoredno, narodno i društveno 
dobro koje će se narodu pribaviti. Ne treba se bojati 
s te strane ako se ne pobija duhovno dobro naroda. 
Izlišne su sve izjave kad je život naših dobrih sveće¬ 
nika najsvjetlija i najsigurnija izjava. Svećenik hoće 
spasiti duše. Stoga nemojte ga priječiti, pa ćete ga 
uvijek naći kako blagoslivlja onoga koji pribavlja i 
narodno i materijalno dobro svojih vjernika. 

Jer ako ima stvari koje se moraju poravnati, zato 
su biskupi, za to je Sv. Stolica.« 


97 


Sluga Božji Alojzije Stepinac 4 (1997) 4 






















DUHOVNI VELIKANI 


2. Vlč. Božo Milanović napisao 
je 23. travnja 1947. posebno pismo 
Oblasnom narodnom odboru za 
Istru i javnom tužitelju u Labinu 

tražeći da se spriječe provokacije 
(ples i demonstracije) za vrijeme 
mlade mise i mladomisničkog obje¬ 
da prigodom mlade mise vlč. Ivana 
Jelovca u Kringi (kotar Pazin). 

3. Vlč. Leopold Jurca, ravnatelj 
sjemeništa u Pazinu, osmjelio se 
prosvjedovati protiv nasilja i pro¬ 
tuvjerskih manifestacija. Tako je 
on Oblasnom N. O. za Istru 2. 
ožujka 1947. napisao pismo u ko¬ 
jem je prosvjedovao što je omladi¬ 
na, njih 150, na sastanku istarske 
omladine, smještena u sjemeništu u 
Pazinu, u bezočnoj akciji skinula i 
obeščastila veliki križ u predvorju 
sjemeništa, te zbog uklanjanja svih 
križeva i nabožnih slika po sobama 
sjemeništa. 

4. Vlč. Božo Milanović napisao 
je generalu Ivanu Krajačiću, mini¬ 
stru unutarnjih poslova N.R.H. u 
Zagrebu, 15. rujna 1947. opširno 
pismo kojemu je priložio dva do- 
kumenta-izvještaja o događajima u 
Lanišću, tražeći »da se posljedice 
teških događaja u Lanišću zaključe 
na temelju objektivne pravednosti. 
(...) To će ublažiti također uznemi¬ 
renje i bol više-manje čitavog našeg 
naroda u Istri«. 

5. Da je progon Crkve bio susta¬ 
van i dugotrajan, svjedoči mons. 
Dragutin Nežić, ap. adm. porečko- 
pulske biskupije i tršćansko-ko- 
parske apost. administrature, koji 
je 12. svibnja 1950. uputio oštar 
prosvjed Ministarstvu za novoo¬ 
slobođene krajeve - Volovsko radi 
vrijeđanja vjerskih osjećaja na pro¬ 
slavama 1. svibnja: »U Pazinu, Puli 
i Labinu, te nešto i u Poreču prika¬ 
zivane su u toj maskaradi stvari ko¬ 
je vrijeđaju vjerske osjećaje građana 
te su uvreda svećenstva i svetogrd¬ 
no oskvmjivanje vjerskog kulta. (...) 
Potpisani, kao vrhovni crkveni po¬ 
glavar u Istri, u ime svoje i svega 
istarskog svećenstva i svih Istrana 
vjernika, žalim za te ispade koji su 
gruba povreda vjerskih osjećaja i 
nailaze na negodovanje i osudu 
sviju dobronamjernih ljudi, jer 
svatko u tom vidi nepotrebno stva¬ 
ranje mržnje među građanima naše 
zemlje.« 


Ministrantsko 

zborovanje 

U subotu 23. kolovoza 1997. u 
Lanišću je prije podne upriličen mi- 
nistrantski susret iz gotovo svih župa 
Porečko-pulske biskupije. Organizira¬ 
lo ga je Vijeće za ministrante i duhovna 
zvanja Porečko-pulske biskupije, a 
pod vodstvom mr. Milana Zgrablića. 
Susret je održan pod geslom: »Bog moj 
si Ti: u mkama Tvojim sudbina je mo¬ 
ja!«, koje je vlč. Bulešić zapisao kao 
životno načelo na mladomisničkoj 
sličici. 

Ministranti su se uključili u 50. ob¬ 
ljetnicu ubojstva svećenika Miroslava 
Bulešića zborovanjem-predstavljanjem, 
sudjelovanjem u misi što ju je predvo¬ 
dio i na kojoj je propovijedao vlč. Mla¬ 
den Matika, jedini ovogodišnji mlado- 
misnik te biskupije, promatranjem 
svjedoka Miroslavova ubojstva: ondaš¬ 
njih krizmanika i branitelja svećenika i 
djece, te u podnožju oltara uokvirenog 
dijela zida poškropljena Miroslavo- 
vom krvlju, slušanjem recitala što ga je 
na temelju Miroslavovih bilježaka i ka¬ 
zivanja sastavio franjevac o. Ivo Peran, 
pohodom mjesnom groblju gdje je do 
1957. bilo pokopano mučenikovo tije¬ 
lo, te listajući sličice, knjige i knjižice 
koje su si veselo nabavljali kao drage 
uspomene i štivo. Tko može pročitati i 
dokučiti poruku suza u njihovim oči¬ 
ma, žar molitve i pjesme kojima su obi¬ 
lježili zajedničko slavljenje euharistije i 
radost okrepe za pripremljenim sto¬ 
lom, te željom za sljedećim susretom. 
Možda na mladomisničkom slavlju 
kojega od njih?! Zašto ne? Povijest nas 
uči kako niti jedna žrtva u obrani Božje 
časti nije bila uzaludna. U župama 
Svetvinčentu, gdje je Miroslav rođen i 
kršten, nakon njegova mučeništva sta¬ 
salo je 12 svećenika, a u Lanišću, mje¬ 
stu Bulešićeva umorstva njih 5. 

Znanstveni simpozij 

U poslijepodnevnim satima 23. 
kolovoza održan je znanstveni sim¬ 
pozij. Brojne vjernike, njih oko 1.000, 
koji su iz raznih strana domovine i 
inozemstva, osobito iz Australije, Ka¬ 
nade i Amerike, za tu prigodu došli 
u rodni kraj i dom, pozdravili su 
mons. Antun Bogetić, biskup Poreč¬ 
ko-pulske biskupije i župnik preč. 
Anton Merlić. 

Prvo predavanje održao je dr. Josip 
Bratulić. On je u svom predavanju ori- 
sao lik katoličkog svećenika kako ga 
čuvaju svijest i povijest hrvatskog čo¬ 


vjeka u Istri. Prozborio je o povije¬ 
snim dokumentima, o književnim di- 
jelima te o liturgijskom životu u Istri 
kao temeljima na kojima je Miroslav 
Bulešić gradio svoj ljudski i svećenič¬ 
ki identitet do te mjere vjerno da je 
bio spreman žrtvati se da bi »ova Cr¬ 
kva živjela«. 

Zatim je govorio vlč. Ivan Grah, 
dobar poznavatelj povijesti i župnik 
iz Ližnjana. On je posvjedočio o cr¬ 
kvenim i političkim promjenama i 
zbivanjima u Istri 1947. Katolička Cr¬ 
kva se tada našla sučelice planu ko¬ 
munističkih vođa o istrebljenju Cr¬ 
kve, vjere i vjernika, ali je hrabro 
ustrajala u borbi za očuvanje katolič¬ 
ke vjere i hrvatskoga narodnog iden¬ 
titeta. Pale su i mnoge žrtve. Ubijen 
je i mladi svećenik Miroslav Bulešić. 

Mr. Jakov Jelinčić progovorio je o 
ovostoljetnim društveno-političkim 
zbivanjima na laniškom području. 
Nažalost, istaknuo je kako u arhivi¬ 
ma fonda prefekture u Istri, u Povije¬ 
snom arhivu u Pazinu i drugdje, o 
ubojstvu vlč. Bulešića nije pronašao 
arhivske građe. 

Osobne uspomene na krizmu u 
Lanišću 1947. vrlo je zorno iznio vlč. 
Josip Matijašić prisjećajući se žesto¬ 
kih hajki što su ih komunistički agi¬ 
tatori provodili u cilju proganjanja i 
zastrašivanja svećenika. 

Nakon njih se skupu obratio mr. 
Branko Fučić koji je ustvrdio: »Kriv¬ 
nju za smrt vlč. Miroslava Bulešića 
snosi onaj koji ga je ubio nožem. No 
više od zaluđenog bedaka krivi su 
oni koji su ga huškali, kriva je ideo¬ 
logija, jer svaka ideologija koja je u te¬ 
oriji zabluda, u praksi je zločin.« 

Nakon tih predavanja je promi¬ 
catelj postupka za proglašenje bla¬ 
ženim sluge Božjega Alojzija Stepinca 
uručio mons. Bogetiću ovjerovljene 
preslike nekoliko dokumenata o vlč. 
Bulešiću. Ti dokumenti su bili priku¬ 
pljeni za kauzu kard. Stepinca. Postu- 
lator je sve nazočne pozvao na molit¬ 
vu da bi ova dva Kristova svjedoka, 
koji su bili objedinjeni na zemlji istim 
progonstvom Crkve budu ujedinjeni 
proslavom i uzdignuti na čast oltara. 

Na završetku simpozija je prof. 
dr. Marijan Jurčević predstavio knji¬ 
gu dr. Mate Žmaka Matešića: Krvava 
krizma: Lanišće 1947 , napominjući ka¬ 
ko je taj opis krizme održane u Lani¬ 
šću 1947. »opis poslijeratne istarske 
kalvarije jer se udarilo na pastire da 
se razbježi stado«. 

Zborovanje je nastavljeno sveča¬ 
nom misom koju je predvodio mons. 

Bogetić, a završilo recitalom o životu 
i mučeničkoj smrti vlč. Bulešiča te ot¬ 
krivanjem spomen-ploče na zidu žu¬ 
pne kuče kao trajni podsjetnik na 
ovog vjernog Kristova svjedoka. 

Veleslavlje u 
Svetvinčentu 

U nedjelju 24. kolovoza 1997. obi¬ 
lježena je 50. obljetnica mučeničke smr¬ 
ti vlč. Bulešiča u Svetvinčentu, njegovoj 
rodnoj župi. Tu je još u subotu 23. ko¬ 
lovoza mons. Bogetič u sklopu župne 
kuče predstavio javnosti spomen-zbir- 
ku u kojoj su izloženi dokumenti i 
predmeti kojima se služio ili su pripa¬ 
dali vlč. Bulešiču. Nastala je zalaga¬ 
njem župnika Jordana Rovisa, a uredio 
ju je mr. Marino Baldini. 

Vjernici su cijelog dana pristizali 
na svečano euharistijsko slavlje koje 
je održano u poslijepodnevnim sati¬ 
ma na središnjem mjesnom trgu. Me¬ 
đu njima i nekoliko maratonaca koji 
su toga dana pretrčali 53 km od La- 
nišča do Svetvinčenata noseči zapa¬ 
ljene sviječe, simbol svjetla Kristova. 
Na pročelju župne crkve, ispred koje 


je bio podignut oltar za misnu žrtvu, 
bijaše postavljen natpis: »S Kristom u 
treče tisučlječe!« Taj je natpis, aktual- 
nošču svoga sadržaja i poruke, sva¬ 
kom pobožniku pomagao odgovarati 
na upite što ih je kardinal Franjo Ku- 
harič, predvoditelj slavlja, više puta 
ponovio u tijeku homilije: »Zašto biti 
mučenik!« i »Tko je vrijedan za Krista 
položiti život?« 

Koncelebrirali su mons. Anton 
Tamarut, nadbiskup riječko-senjski, 
mons. Josip Pavlišič, nadbiskup riječ¬ 
ko-senjski u miru, mons. Antun Bo¬ 
getič, biskup porečko-pulski, mons. 
Valter Župan, generalni vikar Krčke 
biskupije i izaslanik mons. Josipa Bo- 
zaniča, ap. adm. krčkoga i novoime¬ 
novanoga nadbiskupa zagrebačkoga, 
mons. Vjekoslav Milovan, tajnik 
HBK, te oko 60 svečenika. Okupljeno 
mnoštvo prispjelo je iz svih krajeva 
biskupije. Osobito su bili zapaženi 
hodočasnici iz Lanišča, iz Lovrana i 
pobratimljene župe Gornjega Kne- 
ginca kod Varaždina, predvođene 
župnikom vlč. Zvonkom Rabuzi- 
nom. Mnoštvo je brojilo oko 5.000 
vjernika. Dugo vremena nije u Istri 


slavljena tako svečana liturgija i zna¬ 
čajna obljetnica. 

U svojoj propovijedi kardinal Ku- 
harič je progovorio o mučeništvu kao 
zbilji kršćanskog života. Svaki vjernik, 
mladič i djevojka, otac obitelji i maj¬ 
ka, starac i starica, kao i svaki čovjek 
ako zaposlen u bilo kojoj službi mora 
ozbiljnošču života i krščanskom od- 
govornošču živjeti svoje krsno posla¬ 
nje i vjerničko opredjeljenje. Ustvr¬ 
divši kako su život i smrt Miroslava 
Bulešiča bili nadahnuti »istim du¬ 
hom kojim je disao, vjerovao i živio 
sluga Božji Alojzije Stepinac«, sve je 
nazočne pozvao da se nadahnu na 
svijetlom Bulešičevu primjeru koji 
zrači potpunom vjerom u Krista i Cr¬ 
kvu. 

Bibliografija o vlč. Miroslavu Bu- 
lešiću: BARTOLIĆ, M., Miroslav Bulešić, 
Pazin 1990, str. 144; MILOVAN, A., Slu¬ 
ga Božji Miroslav Bulešić. Svećenik i mu¬ 
čenik , Svetvinčenat, 1997, str. 21; MILO¬ 
VAN, A., Svjedok vjere - Miroslav Bulešić , 
Poreč, 1996, str. 87; ŽMAK-MATEŠIĆ, 
M., Krvava krizma - Lanišće 1947 , Lani- 
šče, 1997, str. 134. 


Propeti Krist je naš Bog i naš Kralj 

Završne misli iz propovijedi koju je vlč. Miroslav Bulešić održao u Kanfanaru, 

na Veliki petak 1946. godine 


Tko je Isusa osudio? Zar narod? Zar narodni 
sud? Ne! Čitajmo Evanđelje: sv. Marko veli: »A oni 
ga osudiše, da je zaslužio smrt« (Mk 14,65); sv. Ma- 
tej: »Kad je osvanuo dan, zaključiše glavari 
svećenički i starješine naroda, da ubiju Isusa« (Mt 
27,1). Ne, naroda nije nitko pitao za njegovo mišlje¬ 
nje. Narod je pokazao svoje mišljenje na križnom 
putu: »A za njim je išlo veliko mnoštvo naroda i že¬ 
na, koje su naricale i plakale za njim«, kaže sveti 
Luka (Lk 23, 27). Na Kalvariji »narod je tu stajao i 
gledao« (jer je morao, jer je bio prisiljen), »a članovi 
visokoga vijeća rugali su se...« - veli sveti Luka (Lk 
23, 35) 

Ali narod je vikao: »Raspni ga, raspni ga!«, da 
vikao je, jer je morao pod pritiskom prijetnja, iz bo¬ 
jazni i straha za budućnost, budući da je ostao u nji¬ 
hovim rukama. Ali, koji narod i koliko naroda? Pi- 
smoznanci, farizeji i poglavari s nekoliko svojih pri¬ 
staša - mala, ali onda ipak jaka reakcija, koja je 
nastupala i govorila protiv Isusa u ime naroda, koji 
je prema izjavi samih farizeja vjerovao u Isusa: (Eto 
svi vjeruju u Njega! Što da činimo?) Ali se onda bo¬ 
jao nastupiti protiv one malene i nesretne reakcije, 
koja bi u tom slučaju s njime postupala kao i s Isu¬ 
som. 


Farizeji i starješine naroda skrivili su Bogouboj- 
stvo. Ali tome zločinu nadodali su drugi: zahtjev 
Bogoubojstva položili su u usta nedužnoga, vjerno¬ 
ga, ali nesretnoga naroda. 

Nesretni i jadni narode! Najveće zločine, o koji¬ 
ma narod nikada ni sanjao nije: progonstvo vjere, 
napadaje na Crkvu, stavlja se u usta naroda, sve to 
čine drugi u ime naroda. Svi su ti zločini tobože zah¬ 
tjevi i volja naroda. 

Dragi vjernici! Kršćanska braćo! Tko je vodio 
proganjanje Isusa i njegova nauka, tko je tražio nje¬ 
govu smrt? Obnovite danas svi ispovijed svoje vjere 
pred Isusom propetim, koji nije umro ni kao narod¬ 
ni izdajica, ni kao Bogopsovač, ni kao buntovnik, 
koji nije umro zbog politike - premda se onda dalo 
tako narodu razumjeti - nego je umro za svoj nauk, 
za vjeru svoju kao Bog, da izmiri grešni svijet sa 
svojim Ocem, da spasi sav ljudski rod i vas, kršćan¬ 
ska braćo. 

I molite Propetoga Isusa da ne biste iz straha i 
bojazni ni pred kojim čovjekom ili vlašću vikali: 
»Raspni ga...« ili da vam drugi ne polažu kakvu slič¬ 
nu smrtnu osudu u vaša usta. Propeti Krist je naš 
Bog i naš Kralj, Crkva je naša Majka, vjera je spas 
naših duša i najveća dragocjenost i svetinja. 

Umrla Majka Terezija - »Svetica siromaha« 


»Ljubiti ljude znači 
liječiti ih od bolesti 
da nisu ljubljeni.« 

U petak 5. rujna 1997, oko 21, 
30 sati umrla je u Calcutti Majka Te¬ 
rezija, Ganxhe (Agneza) Bojaxhiu. 
Vijest o njezinoj smrti ražalostila je 
svijet. Rođena je 27. kolovoza 1910. 
u Skopju. Duboko joj se usadila u 
svijest očeva uputa: »Ne stavljaj za¬ 
logaj u usta prije nego ga podijeliš 
s najbjednijima.« 

U 18. godini stupila je u Irskoj u 
red Naše Gospe Loretske. Na Bogo- 
javljenje 1929. došla je u Indiju. Na¬ 
kon položenih vječnih zavjeta, 24. 
svibnja 1937, predavala je povijest i 
zemljopis, a bila je i ravnateljica žen¬ 
skog zavoda »StMary's« gdje su stu¬ 
dirale djevojke iz bogatih obitelji. 

Dana 10. svibnja 1946, dok je 
putovala vlakom na duhovne 
vježbe, za vrijeme molitve, njezi¬ 
nom je nutrinom odjeknuo poziv 
koji ju je nukao da napusti zavod 
Loreto i da se posveti služenju siro¬ 
maha, živeči s njima. Shvatila je da 
je to Božji poziv. Na tom putovanju 
vlakom u središnju Indiju, suočila 
se, licem u lice, sa strahovitom zbi¬ 
ljom siromaštva. Bijaše to »poziv u 
pozivu« koji se u ničemu nije kosio 
s več postoječim njezinim zvanjem. 
Dapače, ovaj ne bijaše poništenje 
njezina dotadašnjeg redovničkog 
života, več njegova nadogradnja i 
upotpunjenje. 

Namjeri se več toga prvog dana 
na nekog svečenika koji je zatraži 
prilog za katolički tisak. I ona, koja 
je otišla iz samostana s pet rupija i 
več 4 podijelila siromasima, bez 
krzmanja mu je udijelila preostalu 
rupiju. Istog poslijepodneva taj ju je 
svećenik pronašao i darovao je s 50 
rupija, darom nepoznatog, prvog 
njena dobrotvora. »Toga trenutka«, 
reče jednom, »postalo mi je posve 
jasno da je Bog počeo blagoslivljati 
moje djelo i da me nikad neće osta¬ 
viti.« 

I doista, kad je 16. kolovoza 
1948, s nekoliko rupija u džepu, na¬ 
pustila samostan Loreto, postala je 


majkom siromaha. Otišla je stano¬ 
vati u običnu kućicu. Gdje su drugi 
vidjeli samo bol i beznađe, ona je 
gledala Kristovo patničko lice. Pre¬ 
dano se zauzimala za svaku osobu. 
Cjelivala je gubavce, povijala ranje¬ 
ne, prala i zbrinjavala umiruće. 
»Bože moj«, molila je, »ako nisam u 
stanju pomoći ovim ljudima, daj da 
i ja umrem s njima.« 

Videći je tako nesebičnu i gorlji¬ 
vu, prozvaše je majkom. Uistinu: 
»Majka Terezija«. Kako ne bijaše 
mjesta za smještaj tolikih bijednika, 
omogućili su joj da ih njeguje u hra¬ 
mu božice Kali. Službenici hrama 
nisu dobronamjerno gledali njezino 
djelo, ali pred ljubavlju Majke Tere- 
zije nisu mogli zatvoriti vrata. 



Majka Terezija zbrinjava i njeguje 
neželjenu i siromašnu djecu 


Već 7. listopada 1950. njezina 
zajednica, »Misionarke ljubavi«, 
dobila je službeno odobrenje i otpo¬ 
čela razgranato djelovanje. »Budite 
svjesne«, govorila je sestrama, »da 
siromasi više daju vama, nego vi 
njima. Ne uzimajte kao nagradu za 
svoj rad nikakvih materijalnih do¬ 
bara.« Njihova je prepoznatljivost 
evanđeoska radost. »Pred osobom 
koja trpi«, govorila je jednoj mladoj 
susestri koja se prvi put spremala 
poći u Nirmal Hriday , kuću čistog sr¬ 
ca za umiruće u Calcutti, »ne možeš 


se pokazati žalosna lica: spomeni se 
da ideš pronaći Isusa.« Na svetko¬ 
vinu Navještenja, 25. ožujka 1963, 
otpočela je radom i muška grana 
njenog djela: »Misionari ljubavi«. 

Djelo ljubavi koje je osnovala 
ubrzo je zaživjelo širom svijeta. 
Apostolat sažet u riječima: »Ljubiti 
i skrbiti za Boga je moje veselje!«, 
imao je velik odjek među ljudima 
širom svijeta, bez razlike na vjeru, 
narodnost i kulturu. Prihvatile su 
ga i odobrile ne samo komunističke 
vlasti, nego i muslimanske. Tako 
sestre »Misionarke ljubavi« okup¬ 
ljaju siromahe i odbačene u Sibiru, 
u Kini, u Vijetnamu, na Kubi, u Ira¬ 
ku. Godine 1979. otvorila je kuću i 
u Zagrebu. Sva je mudrost i učinko¬ 
vitost sestara Misionarki ljubavi do 
sada bio u uspjeloj primjeni Evan¬ 
đelja u svagdašnjem životu prema 
načelu što ga je postavila Majka Te¬ 
rezija: »Ljubiti ljude znači liječiti ih 
od bolesti da nisu ljubljeni.« 

Danas Misionarke ljubavi, njih 
oko 4.500, djeluju u 120 zemalja svi¬ 
jeta, vodeći ustanove u kojima nje¬ 
guju odbačene, bolesne, siromašne, 
prihvaćajući i sve one koje bolnice 
odbijaju. Bila je uvijek na strani ži¬ 
vota. Poznata su njena zaklinjanja i 
pozivi majkama da ne ubijaju zače¬ 
tu, nerođenu djecu. Govorila bi: 
»Ako ne želite dijete, dajte ga na¬ 
ma! Ne ubijajte ga!« 

Dana 17. ožujka 1979. primila je 
u Oslu Nobelovu nagradu za mir. 
»Nisam je vrijedna«, reče u poni¬ 
znosti, »no prihvaćam je radi siro¬ 
maha; darovat ću je siromasima.« 
Zahvaljujući za nagradu, koju je 
ubrzo veselo razdijelila siromasima 
Calcutte, reče: »Za mene su narodi 
koji ozakonjuju pobačaj najsiro¬ 
mašniji narodi svijeta. Najveći ne¬ 
prijatelj mira danas je zločin protiv 
nevine, nerođene djece.« 

Pokopana je u Matičnoj kući 
Misionarki ljubavi u Calcutti 13. 
rujna 1997, uz najviše crkvene i dr¬ 
žavne počasti i svečanosti, oplaki¬ 
vana u cijelom svijetu. Sprovodne 
je obrede u ime Svetoga Oca pred¬ 
vodio kard. Angelo Sodano, držav¬ 
ni tajnik Svete Stolice. 


100 


Sluga Božji Alojzije Stepinac 4 (1997) 4 












IZ ŽIVOTA CRKVE 


Sluga Božji Alojzije Stepinac i Mala Terezija 


Terezija od Djeteta 
Isusa i Svetoga Lica - 
treća žena naučiteljica 
Crkve 

Na Misijsku nedjelju, 19. listo¬ 
pada 1997, Katolička Crkva će do¬ 
biti treću ženu naučiteljicu Crkve. 
Taj događaj Sveti Otac je najavio 24. 
kolovoza 1997. prigodom završet¬ 
ka Svjetskog dana mladih na hipo¬ 
dromu Longchamp u Francuskoj, 
ovim riječima: »Karmelićanka i 
apostol, učiteljica duhovnosti za 
brojne osobe, zavjetovane ili laike, 
zaštitnica misija, sveta Terzija zau¬ 
zima u Crkvi mjesto prvoga reda. 
Njezin izvrstan nauk zaslužuje biti 
priznat među najplodnijima. Od¬ 
govarajući na brojne zahtjeve i na¬ 
kon pozorne prouke, radost mi je 
navijestiti da ću na Misijsku nedje¬ 
lju, 19. listiopada 1997, u bazilici sv. 
Petra u Rimu proglasiti svetu Tere- 
ziju od Djeteta Isusa i Svetoga Lica, 
naučiteljicom Crkve ('doctor Eccle- 
siae ').« 

Ističući da je Terezijino učenje 
»prava znanost ljubavi« Sveti Otac 
zapaža da ono »pomaže današnjim 
muževima i ženama, a pomoći će i 
onima u budućnosti bolje zamijetiti 
darove Božje i širiti Radosnu vijest 
njegove bezgranične ljubavi«. 


Jedan od velikih štovatelja Te¬ 
rezi je od Djeteta Isusa i Svetoga Li¬ 
ca bio je i blagopokojni sluga Božji 
Alojzije kardinal Stepinac. Tko god 
pohodi Krašić, može vidjeti izlože¬ 
ne »moći« Male Terezije, koje je 
imao uza se. 

Mnogima je nepoznato da je 
kardinal Stepinac, želeći učvrstiti 
zvanje i predanost Bogu kod sveće¬ 
nika u svojoj nadbiskupiji, vlastitim 
prevodilačkim naporom preveo 
knjigu o sv. Maloj Tereziji. Knjiga 
ima naslov: »Bilješke o Djetinjoj po- 
božnosti Svete Terezije Djeteta Isusa k 
Ocu nebeskome , kako ju je shvaćala ona 
sama prema riječima sv. Pisma«. Is¬ 
pod toga naslova stoji: »Preveo s 
dopuštenjem pisca dr. Alojzije 
Stepinac nadbiskup zagrebački«. 
Tu knjigu, zbirku misli Male Terezi¬ 
je o duhovnom djetinjstvu, koja 
broji 103 stranice, u Zagrebu su 
1946. izdali oci dominikanci. 

Kad je između dva svjetska rata 
odlučio podići novu župu u Mira- 
marskoj ulici u Zagrebu, posvetio ju 
je sv. Maloj Tereziji. Da bi mogao po¬ 
dići i potrebnu župnu crkvu njoj po¬ 
svećenu, nadbiskup Stepinac je osob¬ 
no stajao pokraj žare za prikupljanje 
milodara za njezinu izgradnju. 

Koliko je bila njegova pobož- 
nost prema Maloj Svetici pokazuje 


i to da je u »Duhovnom ugovoru s 
Gospodinom Bogom našim i posljed¬ 
njoj volji duše u obliku oporuke «, ko¬ 
je je sastavio sv. Karlo Boromejski, 
na str. 43, gdje se kao nebeski od¬ 
vjetnici spominju sv. Josip i sv. 
Barbara, sam sluga Božji Alojzije 
Stepinac svojom rukom dopisao i 
ime sv. Terezije od Djeteta Isusa. 
Taj »ugovor« i »Posljednja volja duše 
u obliku oporuke «, koje je na str. 45. 
vlastoručno potpisao, stavljen je s 
njime u grob. 

Neka sveta Terezija od Djeteta 
Isusa, koju je sluga Božji tako iskre¬ 
no štovao, i nama, našem narodu i 
cijelome čovječanstvu svojom »ki¬ 
šom ruža« posreduje Božju milost i 
pomoć u našem zemaljskom hodu 
prema slavi neba. 

Dr. Jure Zečević 


Napomena Uredništva: Već 
tiskani prijevod knjige »Bi¬ 
lješke o Djetinjoj pobožnosti 
Svete Terezije Djeteta Isusa k 
Ocu nebeskome, kako ju je 
shvaćala ona sama prema riječi¬ 
ma sv. Pisma«, jugoslavenske 
su vlasti u tiskari uništile; jedi¬ 
ni do sada poznati, neuvezani 
primjerak toga djela, potajno je 
nadbiskupu Stepincu donio je¬ 
dan radnik iz tiskare. Nadbi¬ 
skup je taj primjerak poklonio 
samostanu bosonogih karmeli- 
ćanki u Brezovici, a čuvaju ga 
sestre karmelićanke u Kloštru 
Ivaniću. 

Nadbiskup Stepinac potpi¬ 
sao je dva primjerka knjižice 
»Duhovni ugovor s Gospodi¬ 
nom Bogom našim i posljednja 
volja duše u obliku oporuke«; 
jedan primjerak stalno je nosio 
u unutarnjem džepu reverende 
i taj se primjerak može vidjeti 
izložen u »Spomen-zbirci« iz 
njegove ostavštine, a drugi je 
pronađen u lijesu u kojem je 
bio pokopan. 



Zagrebački nadbiskup Alojzije Stepinac , na Euharistijskom kongresu u Starome 
Gradu na Hvaru , 18. kolovoza 1940. (Arhiv Postulature) 

IZ ŽIVOTA CRKVE 


Umro Stjepan Kranjčec, vozač 
zagrebačkih nadbiskupa 


Homilija kard. Franje Kuharica 
na misi zadušnici za pokojnoga 

Stjepana Kranjčeca, vozača 
trojice Zagrebačkih nadbiskupa i 
kardinala, u crkvi Krista Kralja 
na Mirogogju, 25. rujna 1997: 

Apostolski nuncije, oci biskupi, 
braćo i sestre! 

Smrt je neizbježni trenutak na¬ 
šega života. Smrt je prijelaz s ovoga 
svijeta. Kršćani, Kristovi učenici, 
vjeruju da smrću nije sve gotovo; 
čovjek smrću nije nestao. On se pre¬ 
selio. To nam sv. Pavao pojašnjava 
riječima koje smo malo prije čuli: 
»Braćo! Nećemo da budete u ne¬ 
znanju glede onih koji su usnuli, da 
ne tugujete kao ostali, koji nemaju 
nade« (1 Sol 4, 13). 

Isus u Evanđelju upozorava da 
je to najodlučniji, najsvečaniji, naj¬ 
svetiji trenutak kad čovjek ide u su¬ 
sret Gospodinu. »I vi budite pri¬ 
pravni, jer u čas kad i ne mislite. Sin 
čovječji dolazi« (Lk 12, 40). 

Zaista će to biti najsvetiji trenu¬ 
tak našega života kad ćemo gledati 
lice Božje, kad ćemo ga gledati ka¬ 
kav jest i biti njemu slični (usp. 1 Iv 
3, 2). Bog nije stvorio čovjeka za ne¬ 
stajanje, za umiranje; nije ga otku¬ 
pio za propast, već za sreću, za ra¬ 
dost. Tu nam je radost obećao kad 
je rekao da ćemo Boga gledati licem 
u lice. Zato odlasci, rastanci s našim 
pokojnima, bude u nama tu nadu 
života. 

Desetke i desetke, stotine i sto¬ 
tine tisuća kilometara proputovao 
sam s pokojnim Stjepanom Kranj- 
čecom. Cijeli je život putovanje. Od 
rođenja putujemo. Cilj toga puto¬ 
vanja jest Gospodin, Uskrsli, Bog 
koji nas želi uključiti u svoju vječ¬ 
nost, u svoju radost. Na tom 
putovanju čovjek je pozvan izvršiti 
sasvim određeno poslanje, da čini 
dobro, da moli i radi; pozvan je da 
svom radu dadne motiv ljubavi. Ta¬ 
ko se iz dana u dan, iz godine u go¬ 
dinu, iz desetljeća u desetljeće pri¬ 
prema za prijelaz k Ocu. Ovdje do¬ 
življavamo rastanak, u vječnome 
životu ćemo doživjeti susret. Neće 


to biti bilo kakav susret. To će biti 
neizmjerna radost što će se otvoriti 
našoj duši. 

Pokojni Stjepan Kranjčec bio je 
vozač, istina, kratko vrijeme, nad¬ 
biskupa Bauera, zatim nadbiskupa 
Stepinca, sluge Božjega; bio je tako 
vozač sveca i mučenika. Imao je i 
čast biti kamenovan s njime i 
osuđen radi njega. On je bio vozač 
kardinala Franje Šepera. Više od 27 
godina bio je i moj vozač: u nadbi¬ 
skupiji, diljem domovine i izvan 
domovine. Putovali smo: on bi šu¬ 
tio, a ja molio; on se osluškujući 
riječi uključivao u molitvu suputni¬ 
ka. Bilo je to putovanje u molitvi. 

Pred tri dana krenuo je na trž¬ 
nicu, u nabavku potrebnih namir¬ 
nica. Umoran je sjeo na kamen, 
pred katedralom, u nakani da se 
odmori. Tu ga je Gospodin čekao. I 
tu je završilo njegovo ovozemaljsko 
putovanje. »Dođi!«, bila je Isusova 
riječ. Dođi k cilju svoga otkupljenja, 
dođi k svome Gospodinu. I te Isu¬ 
sove riječi nas potiču kako treba 
uvijek biti pripravan na njegov po¬ 
ziv: »Dođi!« Uvijek biti u milosti 
Božjoj. To znači biti spreman za su¬ 


Gosp. Stjepan Kranjčec 
rođen je u Zagrebu 9. prosinca 
1914. u obitelji Mije i Marije r. 
Kralj. Godine 1939. namješten 
je kao stalni nadbiskupski 
vozač. Radi vjernosti Crkvi i 
odanosti nadbiskupu Stepincu 
osuđen je 1951. na više od 3 
mjeseca zatvora, a 1953. na go¬ 
dinu i 3 mjeseca. Umro je u Za¬ 
grebu 22. rujna 1997. i pokopan 
na gradskom groblju Mirogoju, 
25. rujna 1997. 


sret sa svjetlošću. »Ja sam uskrs¬ 
nuće i život!«, reče Isus i nastavlja: 
»Tko u mene vjeruje, ako i umre, 
živjet će. I tko god živi i vjeruje u 
mene, neće umrijeti nikada!« (Iv 11, 
25-26). 

Koji u Gospodinu umiru u Gos¬ 
podinu žive. Smrt raskida ljubav s 
kojima smo za ovoga života bili po¬ 
vezani, s pokojnima, ali smrt ne 
uništava ljubav. Ljubav je neuništi¬ 
va. A vrhunac ljubavi je sveta Kri¬ 
stova žrtva koju obnavljamo u ovoj 
misi koju prikazujemo za blagopo¬ 
kojnoga Stjepana Kranjčeca. Zahva¬ 
ljujem mu za njegovo vjerno, 
požrtvovno i 60 godišnje služenje 
Zagrebačkoj crkvi. Povjeravamo ga 
ljubavi Isusa Krista Spasitelja. Po- 
vjervamo ga njegovu presvetom Sr¬ 
cu. Neka živi u njemu. Amen 



Kardinal Franjo Kuharić predaje gospodinu Stjepanu Kranjčecu medalju 
»Za Crkvu i Papu« kojom ga je odlikovao Ivan Pavao II. 

GLAS MUČENIŠTVA 


Mučeništvo kardinala Stepinca 


Zbog svoje načelnosti u po¬ 
stupcima, hrabrosti u ispovijeda¬ 
nju vjere, vjernosti u vršenju bi¬ 
skupske službe i nevinosti u od¬ 
nosu na optužbe zbog kojih ga je 
bezbožni sustav, podržan komu¬ 
nističkom diktaturom, neprave¬ 
dno osudio, zbog hrabrog pod¬ 
nošenja nepravdi i progona, te 
smrti u sužanjstvu. Božji narod 
je slugu Božjega Alojzija Stepin¬ 
ca još su za života držali svecem 
i mučenikom. Tako je protuma¬ 
čena i njegova smrt, a glas o nje¬ 
govoj svetosti i mučeništvu svje¬ 
doče rijeke Kristovih pobožnika 
koji na njegovu grobu nalaze mir 
duše, duhovnu jakost i uslišan je 
svojih prošnji, po njemu upuće¬ 
nih Bogu. 

Stoga nastavljamo donositi 
svjedočanstva o glasu mučeniš- 
tva kojim su obilježeni život i 
smrt zagrebačkog nadbiskupa i 
kardinala Alojzija Stepinca. 


32. Dr. Ivan TOMAS, u član¬ 
ku: Duhovni temelji Stepinčeve du¬ 
hovnosti , u Glasniku Srca Isusova i 
Marijina , Salzburg, br. 3-4 (1960), 
str. 64-79, piše: »Dvostruka je Ste- 
pinčeva slava: svetačka i mučenič¬ 
ka (...). Stepinac je po duhovnoj vri¬ 
jednosti svojim dugotrajnim muče- 
ništvom za Crkvu i Papu dao više 
nego što je kratka smrt na stratištu. 
Tako je krašički Zatočenik ovjenčan 
višetrukom slavom: sveca i muče¬ 
nika, ispovijedaoca i patnika.« 

33. Salzburger Nachrichten, 

Austrijski dnevnik, objavio je u br. 


34, od 11. veljače 1960, članak pod 
naslovom: »Umro je mučenik kar¬ 
dinal Stepinac!« 

34. De Nieueve Limburger, 

Nizozemski dnevnik, objavio je 11. 
veljače 1960. članak na prvoj strani¬ 
ci iz pera glavnog urednika J. D. 
Schilsa pod naslovom: »Mučenik 
šuteče Crkve Alojzije kardinal Ste¬ 
pinac umro u Krašiču.« 

35. Vlč. Vilimu Cecelji, vodi¬ 
telju Središnjice Hrvatskog Cari- 
tasa u Salzburgu, prispjelo je iz 
Radstadta pismo, napisano 15. ve¬ 
ljače 1960. u kojem su i ove misli: 
»Natrag par dana slušao sam tužnu 
vijest da je naš dragi mučenik kar¬ 
dinal i nadbiskup zagrebački dr. 
Alojzije Stepinac preminuo. Laka mu 
zemlja - naš otac i borac sviju, nad- 
mučenički je umro (...). Srca naša su 
zaplakala jer smo izgubili ono što 
smo imali, ali naša nada se ne gubi...« 

36. Mons. Jean Rupp, pomoć¬ 
ni biskup Pariza, u svojoj propovi¬ 
jedi u crkvi sv. Magdalene u Parizu, 
prigodom 1. obljetnice smrti kardi¬ 
nala Stepinca, upriličene 5. ožujka 
1961, reče: »Umro je kao mučenik!« 

37. P. Guichardan, urednik ka¬ 
toličkog tjednika u Parizu Le Pelerin 
napisao je o četvrtoj obljetnici smrti 
sluge Božjega Alojzija Stepinca: 
»Častimo ga kao mučenika!« 

38. Mons. De la Chanonie, bi¬ 
skup Clermonta u Francuskoj, napo¬ 
menuo je o 4. obljetnici kardinalove 


smrti: »Bijaše on veliki mučenik na¬ 
šeg doba.« 

39. Kardinal Franjo Seper, 

pročelnik Kongregacije za nauk vje¬ 
re, u propovijedi o 21. obljetnici smrti 
sluge Božjega, u crkvi Hrvatskoga 
papinskog zavoda sv. Jeronima u 
Rimu reče: »Stupio je na Lithostro- 
tos, gdje je primio osudu, svjedoče- 
či: Isus Krist je Bog! Za njega smo 
spremni umirati/ Uzeo je križ i 
uputio se prema svojoj Kalvariji. 
Putovao je pet godina kroz lepo- 
glavsku tamnicu, devet godina 
kroz krašičko zatočeništvo. Mogao 
je izmaknuti tome križu jednim ge¬ 
stom i jednim potezom pera. Ali da 
je to učinio, ne bismo imali - Ste¬ 
pinca! (...). Zahvalni smo Božjoj 
providnosti koja nam je darovala 
kardinala Stepinca, svjedoka vjer¬ 
nosti Bogu i Crkvi, mučenika ljuba¬ 
vi prema Bogu i bližnjemu.« 

40. Kardinal Silvio Oddi, kao 

pročelnik Kongregacije za kler, u 
propovijedi o 24. obljetnici smrti 
sluge Božjega, 10. veljače 1984, u cr¬ 
kvi Hrvatskoga papinskog zavoda 
sv. Jeronima u Rimu reče: »S imeno¬ 
vanjem za kardinala. Crkva je nad¬ 
biskupa Stepinca javno priznala 
kao prvaka u nizu velikih ispovije- 
dalaca vjere našeg doba, i stavila ga 
kao uzor, osobito pastirima Kato¬ 
ličke Crkve (...). Stoga se s pravom, 
svake godine obilježuju ovi datumi 
i postaje života i mučeništva ovoga 
velikog pastira.« 


Nikola Tum Kastro, kateheta, laik, ubijen zbog čašćenja Euharistije 


Izvanredni služitelj Euharistije, Nikola Tum Ka¬ 
stro, kateheta, laik, ubijen je 1980. u dobi od 30 godi¬ 
na. Naime, bilo je to u vrijeme kad je vojni režim u 
Guatemali zabranio okupljanje vjernika u crkvama, 
kapelama ili mjestima određenima za molitvu. Zbog 
toga su katehete potajno nastavili svoje poslanje. Ni¬ 
kola je govorio: »Ako se ne možemo sastati u crkvi, 
sastat čemo se u brdima, u spiljama, ili noču u našim 
kučama. U ovo vrijeme progona osječamo još veču 
potrebu za snagom koju nam daje Krist Gospodin.« 

Buduči da su svi svečenici otišli, bilo je teško i 
opasno doči do posvečenih hostija, pričesti. Nikola, 
poput tolikih drugih kateheta, poduzimao je opasna 


putovanja; od jedne zajednice do druge, sakrivajuči 
hostije medu kriške kruha, zamotane u platno. Jedne 
noči nepoznati ljudi pokucali su na vrata njegove ku- 
če. Nikola nije otvorio, pretpostavljajuči što se zbiva, 
ali su oni nasilno provalili. Mladič ih je zaklinjao da 
ga ubiju u kući. No oni ga izbaciše iz kuće i usmrtiše 
s nekoliko metaka ispaljenih u vrat i ramena. Kad su 
vojnici otišli, Nikola je, umirući, pozvao ženu i rekao 
joj: »Pobrini se za našu djecu i zamoli ih neka mi 
oproste što su zbog mene toliko trpjeli. Ali nemojte 
plakati za mnom. Umirem, ali znam da ću uskrsnuti. 
Nemojte mijenjati vjeru!« 

Bila je to posljednja molba koju je uputio svojoj 
obitelji prije nego je izmolio Oče naš i izdahnuo. 

DOKUMENTI 


DOKUMENTI* (12) 


Radi donošenja objektivnog suda o nekim događajima koji su se zbili u Drugome svjetskom ratu, na¬ 
stavljamo donositi pojedine dokumente koji će svim čitateljima i svim tražiteljima istine omogućiti istinito 
prikazivanje i tumačenje osobe sluge Božjega. Tako ćemo iz broja u broj upoznavati desetke, stotine i tisuće 
osoba različitih narodnosti, vjeroispovijesti i svjetonazora, pa i pripadnike, simpatizere i bojovnike Ko¬ 
munističke partije koji svoj životni iskoračaj iz bunkera smrti ili sablasti tamnice duguju zagrebačkom 
nadbiskupu Alojziju Stepincu. 


57 . Pismo nadbiskupa Stepinca, Zagreb, 25. siječnja 
1944, dr. Mladenu Lorkoviću, ministru unutar¬ 
njih poslova NDH, kojim prosvjeduje protiv po¬ 
kolja i ponižavanja nedužnog pučanstva te 
uništavanja imovine, koja zlodjela su Čerkezi, 
pod vodstvom Nijemaca, izveli u Odri te očituje 
svoju spremnost nepokolebljivo, bez obzira na 
prijetnje i javne napadaje, braniti najelementar- 
nija ljudska prava i štititi sigurnost svojih vjer¬ 
nika: 

Gospodine Ministre. 

Ovaj čas sam primio i pismenu obaviest, čiji priepis 
prilažem, o strahotama, koje mi je jučer telefonski pri- 
občio župnik iz Odre. 

Nakon moje propovijedi u listopadu izašao je na¬ 
padaj na mene sa podpisom ministra hrvatske državne 
Vlade, u kojem je rečeno, da nisam zvan da se uplićem 
u poslove koji na njih spadaju. Tamo je rečeno među 
ostalim, da više vriedi Beethovenova Simfonija nego 
urlanje crnaca. Ja već čujem bolne primjetbe očajnog 
hrvatskog puka - da li je i ovo Beethovenova Simfoni¬ 
ja? Jer i ako su ove strahote izveli Čerkezi, izveli su ih 
pod njemačkom komandom! 

Očajni hrvatski puk očekuje da će ga se od ovih ne¬ 
ljudi braniti oružjem u ruci, kao što ga se brani i od 
partizana i njihovih pomagača. 

Makar mi je gospodin ministar porekao pravo, da 
se miešam, ja se smatram u savjesti obvezanim kao pa¬ 
stir ovoga stada braniti njegova najelementarnija čo¬ 
vječja prava, i bit će mi vrlo žao, ako bih morao ponov¬ 
no javno dignuti svoj glas na obranu svoga stada, ako 
se ove strahote ne uklone. 

Ja sam, gospodine ministre, upozorio danas i nje¬ 
mačkog uponomoćenog generala Von Horstenaua i za¬ 
molio ga da se poduzmu najhitnije mjere za zaštitu na¬ 
šega ženskoga svieta, da zauzme najenergičniji stav 
protiv ovih strahota. 

Izvolite, gospodine ministre, primiti ovom zgo¬ 
dom moje iskreno poštovanje. 

Zagreb, dne 23. siečnja 1944. 

nadbiskup 

Priložen prilog: Priepis pisma župnika iz Odre 

Gospodin Dr. Mladen Lorković 

ministar unutarnjih poslova 

Zagreb, Tuškanac 25 

(Arhiv Postulature, sv. CX, str. 3558) 


• Zauzimanje nadbiskupa Stepinca, početkom li¬ 
stopada 1944, da se djeca pravoslavnih (srpskih) 
roditelja, većinom od 4 do 14 godina, koja se na¬ 
laze u logoru u Jasenovcu, posredovanjem dr. 
Vilima Nuka, svećenika, uz dopuštenje pretpo¬ 
stavljenih vlasti, prepustite KARITASU: 

Popis djece u logoru JASENOVAC 


1. Desimir Bajić 

2. Uroš Bakić 

3. Miloš Batić 

4. Dušan Bjelotanić 

5. Dragomir Bjelovuk 

6. Miloš Borković 

7. Rodoljub Cvijanović 

8. Savo Dobroš 

9. Rajko Desančić 

10. Slavko Desančić 

11. Svetozar Čikić 

12. Maks Eckhaus 

13. Živko Gigović 

14. Jovan Gligić 

15. Mile Golić 

16. Živko Hadžić 

17. Ilija Ivanović 

18. Vasilije Ilišević 

19. Jelenko Katanić 

20. Dušan Keco 

21. Gojko Kljaić 

22. Vaso Kovačević 

23. Boško Lajić 

24. Savo Janković 

25. Branko Janjetović 

26. Ostoja Mijić 

27. Milivoj Milešević 

28. Milutin Mirić 


29. Ostoja Popović 

30. M. Radovan Popović 

31. N. Radovan Popović 

32. Vojislav Popović 

33. Boško Prelić 

34. Dušan Prelić 

35. Dušan Prpoš 

36. Janko Radošević 

37. Uroš Rakić 

38. Dušan Stanisavljević 

39. Borislav Starčević 

40. Ostoja Stojaković 

41. Rajko Stojaković 

42. Slavko Stojaković 

43. Stanko Stojaković 

44. Dušan Stokić 

45. Ljubo Subotić 

46. Milan Šinik 

47. Dušan Šuvak 

48. Rade Šuvak 

49. Mirko Tešić 

50. Milan Turudija 

51. Vaso Turudija 

52. Ljubomir Ugrenović 

53. Momir Vidović 

54. Radomir Vidović 

55. Milinko Vlainić 

56. Petar Vukolić 


Djeca većinom od 4 do 14 godina, koja su ovdje po¬ 
pisana, nalaze se u Jasenovcu. Neka se dr. Nuk infor¬ 
mira kod mjerodavnih, ne bi li se mogla prepustiti KA¬ 
RITASU? 

Dne 4. X. 1944. osobno govorio s pročelnikom Šti- 
tićem. U toku je zakonska odredba o osnivanju odga- 
jališta za sve malodobnike u logoru. 

Zgb, 4. X. 1944. 

Stj. Lacković 

(Arhiv Postulature , sv. LXVI, str. 1190) 

59 . Pismo nadbiskupa Stepinca dr. Vladimiru Ba- 
kariću, predstojniku Hrvatske vlade, Zagreb, 
29. lipnja 1945, u kojem moli za pomilovanje 
osmero građana osuđenih na smrt: 

Gospodine predsjedniče! 

Žalim, da Vas moram opet danas uznemirivati u Va¬ 
šem radu, ali prisiljen molbama rođaka na smrt osuđenih. 

Suđeni su na smrt Ivo Bogady, Grgić Josip, Gmaz 
Slavko, Hauer Franjo, Nagy Emest, Petrović Vilma, 
Plac Rudo, Žlof Ivan. 

To su mali ljudi, za koje rodbina tvrdi, da se ničim 
ogriješili nisu. Buduči da ljudi znadu za izjavu maršala 
Tita, da nitko ne če biti kažnjavan smrču, koji nije okrva¬ 
vio ruke, to rodbina moli Vas, gospodine predsjedniče, 
da se zauzmete, da se tim ljudima smrtna kazna izmijeni 
na logor ili zatvor, da obitelji ne ostanu bez hranitelja. 

Sa odličnim poštovanjem 

Dr. Alojzije Stepinac 
nadbiskup zagrebački 

U Zagrebu, dne 29. VI. 1945. 

(Arhiv Postulature, sv . XCIV, str. 4821) 

60 . Dana 14. listopada 1945. nadbiskup Stepinac 
preporučio je dr. Vladimiru Bakariću, predstoj¬ 
niku Hrvatske vlade, pismo supruga, majke i 
sestre, zatočenika u zatvorima na Savskoj cesti 
i na Novoj vesi, u kojima se moli ljudsko po¬ 
stupanje sa zatvorenicima: 

Zagreb, 

14.10.1945. 

Predstojniku Hrvatske vlade 
dru Vladimiru Bakariču u Zagrebu 

Potpisane, saznale smo od ljudi koji su pušteni iz 
zatvora iz Savske ceste i Nove vesi, da se članovi naših 
obitelji nalaze u navedenim zatvorima. Kako nam se 
od strane navedenih zatvora ne preuzima niti hrana ni¬ 
ti rublje, lijepo molimo druga predsjednika, da se dade 
nalog upravama zatvora, da se i za ove zatvorenike, 
kao i za ostale preuzima hrana i rublje. 

Unaprijed zahvaljujemo! 

Smrt fašizmu - Sloboda narodu! 

Za brata Senđerđi Otona, sestra Eugenija Senđerđi 
Za Dr Majanič Vatroslava, žena 
Za Prlič Slavka supruga 

Za muža Andreovič Stjepana, žena Andreovič Marija 

Za Lukačič Nikolu, žena 

Slopšek Drago, supruga 

Slopšek Gabrek, supruga 

Za Lađarevič Ivana, žena 

Filipina Kabalin za Veljka 

Za Fabijana Kneževiča, supruga Kneževič Helena 
Gretič Josipa, supruga 
Fuhrman Slava, majka 

M. P. toplo preporuča 

Dr. Alojzije Stepinac , nadbiskup 

(Arhiv Postulature, sv. CX, str. 3700) 



Dr. Alojzije Stepinac , posvećeni nadbiskup-koadjutor , dolazi 
na blagoslov Vatrogasnog doma u Draga niču, 15. srpnja 1934; 
u prigodnom govoru napomenuo je i danas aktualnu misao: 

Čuvajmo se lažnih proroka koji obilaze naša sela ! (Arhiv 
Postulature) 


»Crkva Božja ne pozna očajavanja nikada u svoj 
svojoj povijesti. Istina, borba je danas gigantska u po¬ 
redbi s prošlošću, jer ovakve perfidije, zlobe i pokva- 
renosti svijet još nije vidio. Ali, radi toga se Božja moć 
nije ni za dlaku umanjila, a isto tako ni dobrota Božja. 
Hoću li ja doživjeti trijumf Crkve, ne znam. Ali sam 
siguran, da će mnogi imati prilike vidjeti ga i to takva, 
kakva još nikada povijest nije zabilježila. Ne neko van¬ 
jsko slavlje, nego unutarnji preporod duša, što je jedino 
važno. Jedina opasnost je malodušnost. Druge nema, 
jer nemo in Domino speravit et confusus est - nitko se 
nije postidio, tko se uzdao u Gospodina (Sir 2, 10). 
Nemol U svoj povijesti roda ljudskog: nemol Za tu čin¬ 
jenicu jami sam Bog Duh Sveti!« - Kard. A. Stepinac 


Molitva za proglašenje blaženim 
Alojzija Stepinca: 

Gospodine Bože, ti si sluzi svome Alojziju Stepin- 
cu udijelio milost ne samo vjerovati u Isusa Krista nego 
i trpjeti za njega. Neustrašivim apostolskim žarom i 
ljubavlju prema Crkvi ostao je vjeran do smrti. 

Proslavi slugu svoga čašću oltara, da nam bude pri¬ 
mjer i zagovornik u borbama života na putu vječnoga 
spasenja. Po Kristu Gospodinu našemu. Amen. 


Hvala Vam što čitate i drugima omogućujete primati 
glasnik »Sluga Božji Alojzije Stepinac«. Ako na vrijeme 
podmirite svoje obveze prema Glasniku, moći će redovito 
izlaziti i biti vjesnik njegovih vrlina kojima ga je Bog pro¬ 
slavio za dobro svoje Crkve i hrvatskog naroda. Glasnik 
može svaki čitatelj i svjedok obogatiti svojim dopisom i 
uspomenama na kardinala Stepinca ili fotografijom iz 
njegova života. Ako ste bili dionik koje svečanosti prire¬ 
đene u njegov spomen, izvijestite o tome putem Glasnika. 

U sjeni sveca 
- mučenika 



»Promatrali smo jasan 
lik krašićkog sužnja!« 

Rođen sam u Postirama. Tu 
sam i župnik još od 1974. Na svoj 
sam način povezan sa svijetlim li¬ 
kom sluge Božjega kard. Alojzija 
Stepinca. 

Kao prvo, u jeku bezbožne-laž- 
ljive hajke na njega, ja sam kretao 
prema svećeništvu, jer sam baš tih 
godina izrazio želju da pođem u 
sjemenište, premda nisam bio ni 
ministrant ni neki od onih »sigur¬ 
nih«. Sjećam se podrugljiva smiješ¬ 
ka nekih domaćih revolucionara, 
kad bi sreli nas sjemeništarce: »A 
ovo su Stepinčevi!« 

U vojsci sam boravio kao bogo¬ 
slov 1956. Živio sam u svojevrsnom 
iščekivanju i strahu: hoću li i ja pro¬ 
ći kao i toliki moji kolege koji su bili 
pitani, a u svezi sa zagrebačkim 
nadbiskupom Stepincem, i slabo 
prošli. Hvala Bogu - točno 23 mje¬ 
seca bio sam tamo - nitko nikada ni 
jedne riječi o tome! 

U Đakovu sam boravio onih ^go¬ 
dina kad je duhovnik bio vlč. Ciril 
Kos, koji je imao posebne veze s Kra- 
šićem. Ta je okolnost za nas bila od 
osobitog značenja. Sjećam se jednog 
razgovora, u tamnoj noći, nas neko¬ 
licine, nakon onog »pretresa« bogo¬ 
slovije koji je nasilno izvršila UDBA, 
te iščekivanja presude i koječega, a 
sržna je misao bila: Došao je red na 
nas - trebat će svjedočiti vjeru. U po¬ 
zadini smo promatrali jasan lik kra¬ 
šićkog sužnja. Nezaboravno je sjeća¬ 
nje i na onaj muk, konsternaciju, koja 
je zavladala u blagovaonici kod ve¬ 
čere 10. veljače 1960, kad nam je 
priopćena vijest o preminuću kardi¬ 
nala Stepinca. 

Posjet i molitva na njegovu gro¬ 
bu, kad god sam prolazio kroz Za¬ 
greb, davala je poseban ton mom 
življenju, a posebni zaziv, strelovita 
molitva u nizu naših velikana duha 
bila je: »Alojzije, slugo Božji...!« 

Postira su povezana sa zagre¬ 
bačkim nadbiskupom Alojzijem 


Stepincem s dvije veze: jedna je svi¬ 
jetla, u tom smislu što je on posjetio 
ovo mjesto jednog ljeta 1937. ili 
1938. dok je bio na odmoru u Supe¬ 
tru na Braču, dok je druga veza ta¬ 
mna - nečasna, jer je jedan od troji¬ 
ce sudaca u montiranom procesu 
1946. bio iz Postira. Ta nas je žalo¬ 
sna činjenica uvijek poticala na ne¬ 
ku zadovoljštinu, kao da se želimo 
ispričati preminulom kardinalu 
Stepincu. Po pričanju moga pret¬ 
hodnika, spomenuti je sudac nosio 
to u sebi kao grč te je želio razgova¬ 
rati sa svećenikom da pokaže kako 
je ono bilo nešto ružno, što sada ža¬ 
li. (...). Godine 1978. hodočastili 
smo u Mariju Bistricu, posjetili Za¬ 
gorje i normalno, našu metropolu. 
Skupno, svih nas 50-ak posjetili 
smo katedralu. Zaustavili smo se u 
molitvi kod kardinalova groba i tu 
se poredali, jer je bio i naš pjevački 
župni zbor, te otpjevali efektni če- 
tveroglasni motet: Ja sam uskrsnu¬ 
će i život. U ono vrijeme bilo je to 
smiono, i očekivao sam nekakvu 
reakciju kad stignemo doma. Imao 
sam naime loših iskustava kad bi se 
doznalo da smo putem »iskočili iz 
tračnica«, tj. pjevali kakvu pjesmu 
nepoćudnu nesmiljenom režimu. 
No nikad nas nisu pozivali na od¬ 
govornost za taj pohod grobu kar¬ 
dinala Stepinca što sam smatrao 
posebnim znakom. 


Postira će se odužiti zagrebač¬ 
kom nadbiskupu Stepincu, muče¬ 
niku za vjeru. Takvo je mnijenje 
svih Postirana, i tako treba biti. Kad 
se budu dodjeljivali nazivi ulicama 
našega malog mjesta, najljepša pri¬ 
pada njemu! 

Sjećam se mišljenja jednoga na¬ 
šeg uvaženoga i dobro poznatoga 
pučkog misionara, da nam je za vri¬ 
jeme duhovnih vježbi svećenicima 
80-ih godina rekao otprilike ovo: 
»Slučaj kardinala Stepinca je toliko 
kompleksan da će proći 500 godina 
dok se to raščisti i on dođe na ol¬ 
tar.« Povezujem to s mišljenjem jed¬ 
noga našeg uglednog višeg crkve¬ 
nog prelata i profesora koji je govo¬ 
rio, a bavio se tim problemima: 
»Proći će možda kojih 200 godina i 
sastat će se i zajedno naći i marksi¬ 
zam i kršćanstvo!« Eto, sve su to 
ljudska razmišljanja, a ostaje ona 
svetopisamska riječ: Deus afflavit et 
dissipati suntl Bog je sve to otpuh¬ 
nuo i uveo svoj red! 

Tako smo, mimo prognoza i mi¬ 
šljenja tolikih, na putu skore beati- 
fikacije sluge Božjega Alojzija Ste¬ 
pinca, za što se molimo i željno 
iščekujemo. 

Postira, 28. siječnja 1997. 

mons. don Tonči Jelinčić, 
župnik , Postira 

Sjećanja na kardinala Stepinca 


»Zar ti nemaš 
molitvenik?« 

Radujem se što skorijoj beatifi- 
kaciji i proglašenju svetim blagopo¬ 
kojnog kardinala Alojzija Stepinca. 
Tom velikom događaju želim i ja 
dati svoj prinos kroz sjećanje iz da¬ 
na moje mladosti. Rođena sam 
1926. u Zagrebu. Djetinjstvo sam 
provela uglavnom u općini Trnje, 
gdje sam živjela siromašno, ali vjer¬ 
nički život kod svoje tete. 

To su bila nezaboravna vreme¬ 
na. S jedne strane početak rata i 
straha, a s druge strane prekrasne 
procesije preko Zrinjevca gdje bi ta¬ 
da promet bio zatvoren. Sjećam se 
kićenih, zlatom vezenih, križarskih 
barjaka sa tri slova ŽEA. Bila sam 
ponosna križarica. Sastajali smo se 
na nekoliko mjesta i često prisu¬ 
stvovali crkvenim svečanostima. 

Bilo je pred Uskrs 1941. Prisu¬ 
stvovala sam zajedno s kolegicama 
sveučilištarkama svetoj ispovijedi i 
pričesti u bazilici Srca Isusova u Za¬ 
grebu. Nakon svečanosti u bazilici 
slijedila je zakuska. Časne sestre 
priredile su čaj i kukuruznu tortu. 
Jedna časna je došla u dvoranu i uz¬ 
buđeno nas je obavijestila da nam 
stiže u posjet nadbiskup Alojzije 


Stepinac. U svima nama naglo su 
porasli radost i uzbuđenje. 

Srce mi je uzbuđeno kucalo kad 
se na vratima, odjeven u crnu sve¬ 
čanu odjeću, dostojanstven, pojavio 
naš nadbiskup. Svi smo ustali i po¬ 
zdravili ga, a on je polagano, sveča¬ 
nim korakom, prilazio djevojkama 
i sa svakom se rukovao s ponekom 
primjedbom. Kad je stigao do me¬ 
ne, pronicavo me je pogledao i upi¬ 
tao: »Zar ti nemaš molitvenik?« Ja 
sam tužno odgovorila da nemam. 
Nadbiskup se okrenuo svom prati¬ 
ocu i zatražio molitvenik te mi ga je 
svečano predao u ruke. Bila sam ra¬ 
dosna i uzbuđena i duboko zah¬ 
valna. 

Danas razumijem što je potaklo 
nadbiskupa Stepinca da se meni 
obrati i pokloni mi molitenik. Ja 
sam bila najmršavija i najskromnije 
obučena, i znam da se nada mnom 
sažalio. Njegovo milosrdno srce že¬ 
ljelo je tim divnim darom, molitve¬ 
nikom Dođi Isuse, obradovati mo¬ 
je siromašno srce. Taj dan će zauvi¬ 
jek ostati u mome sjećanju kao 
najljepši i najsretniji trenutak mog 
života. 

U Zagrebu, 16. srpnja 1975. 

Danica Kordić, Zagreb 



Božji narod se i ove godine na Veliku 
Gospu u velikom broju okupio oko ču¬ 
dotvornog kipa Majke Božje Bistričke 
»Kraljice Hrvata« 


Zapisi iz knjige dojmova »Spomen-zbirke 
sluge Božjega Alojzija Stepinca« 


Nakon svečanog otvara¬ 
nja »Spomen-zbirke iz ostav¬ 
štine sluge Božjega Alojzija 
Stepinca« 7. veljače 1995. u 
prizemlju Nadbiskupskoga 
duhovnog stola u Zagrebu, 
iza katedrale, tisuće vjernika 
i kardinalovih štovatelja ima¬ 
li su priliku izbližega upo¬ 
znati njegovu osobu, život i 
djelo. U ovom broju Glasni¬ 
ka donosimo nekoliko zapisa 
što su ih pojedini posjetitelji 
upisali u knjigu dojmova. 


Hvala, kardinale, što si bio tako 
požrtvovan za svoj narod i time 
omogućio pobjedu dobra nad zlim. 
Vodi nas kroz naš odabrani put da 
ustrajemo kao što si i ti - s. Terezija 
od D.I., s. Samuela, s. M. Antonija, 
s. Marina, 7. studenoga 1996. 

* * * 

Božji slugo, blaženi nadbiskupe 
Alojzije Stepinac, zagovaraj i podr¬ 
ži moj studij i moju obitelj, užu i ši¬ 
ru na Božjem putu - Ivica Mlikota 
(Mostar), 7. studenoga 1996. 


Zar postoje riječi koje čovjek 
može govoriti o ovome čovjeku? 
Hvala Bogu za dar koji je Hrvatskoj 
darovao - Ivanka Radić (Solin), 20. 
studenoga 1996. 

* * * 

Velika hvala kardinalu Stepin- 
cu za primjer koji nam dade u noše¬ 
nju svoga križa, ma koliko bio te¬ 
žak i za ustrajnost na svom život¬ 
nom putu - Marko Jelić, 25. siječnja 
1997. 

* * * 

U ovaj prekrasani sunčani dan, 
uz pomoć moje prijateljice Kristine, 

upoznala sam ljepotu, kardinale, 
tvog života, nesebičnost, i veliku 
ljubav prema hrvatskom narodu. 
Hvala ti za sve, a ponajviše za moju 
prijateljicu Kristinu, što me je dove¬ 
la do tebe - Anamarija Cvitkovič, 3. 
veljače 1997. 

* * * 

»AV vječnosti nema, ako Boga nema 
ni dobra, ni sreće, ni sna. 

Ni ljubavi nema, ako Boga nema 
i uzalud sreća je sva...« 

Sveti kardinale! Sve brige svoje 
Tebi dajem. Molim za zagovor Tvoj 
da Monika ozdravi i ponovno dođe 
u Tvoju zbirku i na Tvoj grob. Hva¬ 
la Ti i za ovaj dan - Kristina, 3. ve¬ 
ljače 1997. 

* * * 


Sveti hrvatski kardinale! Ono 
što činim kroz molitvu od 
10.2.1960. kada prisustvovah opro¬ 
štaju sa Vašim zemnim ostacima, 
još žarče se obračam danas. Molite 
se za svoj hrvatski narod, koji nije 
pokleknuo pred komunizmom i sr¬ 
bizmom, neka ostane uspravan i 
Bogu vjeran pred naletima materi¬ 
jalizma, masonizma, sektaštva i 
svih sila i oblika neprijatelja Boga i 
čovjeka - sotone - koji razara svetu 
Crkvu - Mandica Brkovič (Split), 3. 
veljače 1997. 

* * * 


Hvala Ti, slugo Božji kardinale 
Stepinče, na svim milostima koje 
zadobismo po Tebi od Gospodina! 
- Anđelko i Monika, 3. veljače 1997. 

* * * 

Nakon 37 godina poslije smrti 
našega preuzvišenog kardinala 
Alojzija Stepinca, imali smo čast 
kroz njegovu ostavštinu upoznati 
prave vrijednosti koje je učinio svo¬ 
jim životom i kao čovjek i sluga 
Božji za sve nas vjernike i Hrvate. 
Vječna zahvalnost! - Kata i Ilija Ma- 
tič (Babina greda), 3. veljače 1997. 



^ ' t-oV.KAVI 

' /DOMINA \j- 



Ministranti okupljeni na »ministrantskom zborovanju« u Margečanu od 8. do 
10. srpnja 1997. u pohodu »Spomen-zbirci iz ostavštine kard. A. Stepinca« 

(Snimio: »Leos«) 


Darovi za pokriće troškova 
u postupku proglašenja 
blaženim kard. A. Stepinca 

Uz popis prijatelja i štovatelja sluge Božjega Alojzija Stepinca, koji 
su uz molitvu poslali i novčani dar, sa zahvalnošću se sjećamo svih da¬ 
rovatelja koji su uz svoj dar izričito napomenuli da se ne objavljuje nji¬ 
hovo ime. Raduje činjenica što su među darovateljima zastupljeni go¬ 
tovo svi staleži, nastanjeni diljem svijeta, što potvrđuje općenarodnu že¬ 
lju za proglašenjem blaženim kardinala Stepinca. 

Nakon objavljivanja zadnjeg broja Glasnika svoj dar za pokriće troš¬ 
kova u postupku za proglašenje blaženim kard. Alojzija Stepinca uručili 
su ovi darovatelji: SS. KĆERI BOŽJE LJUBAVI - Zagreb (katedrala); G. J. 
PRPIĆ - Euclid (U.S.A.); N. N. - Zagreb (za novi grob); SS. BENEDIKTIN- 
KE - Hvar (2x); mons. Ivan VRAGOVTĆ, kanonik - Zagreb; vlč. Pavao 
MARKAČ - Nedelišće; vlč. Andrija LUKINOVIĆ - Zagreb (za novi grob); 
prof. Vatroslav i Tereza LOPASIC - Zagreb (za novi grob); Katica Barica 
MESIĆ - Zagreb; vlč. Gojislav KOVAČIC - Petrovina; Family TRSTENJAK 

- N.S.VV. Australia; Obitelj + Andrije SIKIRIĆ - Bibinje; preč. Matija BURJA 

- Krapina; Snježana i Mate PERKOVIĆ - Zagreb; N. N. - Zagreb (za novi 
grob); Jozefina JELIĆ - Cleveland (U.S.A.); Župni ured Presvetoga Trojstva 

- KRAŠIĆ; Miro ŠTEFINEC - Zagreb (za novi grob). 

Svoj dar za pokriće troškova u postupku za proglašenje blaženim i 
svetim kardinala Alojzija Stepinca možete poslati preko Zagrebačke banke 
na ime: Postulatura kard. Stepinca 

devizni račun: 012101-01-2421741339 
dinarski račun: 012101-12-2320444313 


Vjernici koji na zagovor sluge Božjega budu uslišani, zadobiju tje¬ 
lesno ili duhovno ozdravljenje, ili koju osobitu milost, neka opis usli- 
šanja i kompletnu liječničku dokumentaciju dostave na adresu: 

Postulatura sluge Božjega Alojzija Stepinca 
Kaptol 31 - 10000 ZAGREB 

SVJEDOČANSTVA 


Lepoglavski sužanj 


Upoznajmo novi grob 
sluge Božjega Alojzija 
Stepinca 

Desni krovni reljef na sjevernoj 
strani groba prikazuje nadbiskupa 
Stepinca kao zatočenika u kazneno- 
popravnom domu Lepoglava, ča¬ 
snom nekoč samostanu hrvatskih 
pavlina. Tu je on proboravio od 18. 
listopada 1946. do 5. prosinca 1951. 

Sve vrijeme zatvora bio je pod 
strogim nadzorom upravitelja Josipa 
Špiranca i posebnih stražara, posve 
izoliran, ponižavan i u svemu kon¬ 
troliran. Unatoč svim izazovima i 
poniženjima, on je ostao uspravan. 
Utjehu i jakost za svoje duhovne us¬ 
pone u kaznionici crpao je iz misne 
žrtve, iz Svetoga pisma, čitanja sve¬ 
tih otaca, te životopisa svetaca i mu¬ 
čenika. Uprava kaznione mu nije 
uručila ni jedno prispjelo pismo ko¬ 
je bi mu vjernici u znak potpore 
odašiljati prigodom obljetnice nje¬ 
gove biskupske posvete, za Božič, 
Uskrs ili imendan. A prispjelo je vi¬ 
še od 5.000 pisama. Znakovita je 
potpora koju su mu pružali vjernici 
kad bi se vračali s dnevnoga posla 
ili hodočastili na Mariju Bistricu, te 
bi prolazeči pokraj kaznionice po¬ 
digli glas pobožne pjesme da ih ču¬ 
je njihov nadbiskup. Bili su to vrlo 
čuvstveni časovi koji su ga upravo 
uznosili. Reče: Posebno me krije¬ 
pilo kad sam slušao pjevanje ho¬ 
dočasnika, koji su išli na Bistricu. 
Osjetio sam kako su malo pojačali 


glasove prolazeći uz nas (J. VRA- 
NEKOVIĆ, Dnevnik , sv. I, str. 24). 

U toj osamljenosti još je više 
osjećao blizinu Božju, i Bog mu je 
davao snagu da izdrži. O tome je 2. 
siječnja 1952. povjedočio župniku J. 
Vranekoviću: 

U početku bio sam upravo od¬ 
sječen od svijeta. Nikoga ne vidiš. 
Kad je posjet, trojica slušaju raz¬ 
govor i stenografiraju svaku riječ 
(...). Bolno je bilo, ali velika utje¬ 
ha, kad sam promislio: Sve ste mi 
uzeli, ali jedno niste, da kao Moj- 
sije dižem ruke k nebu! (J. VRA- 
NEKOVIĆ, Dnevnik , sv. I, str. 23s.). 

Hrabrost mu je pružala duboka 
i živa vjera u Isusa pobjednika s kri¬ 
ža. Kad je izlazio na šetnju, gledao 
bi barokni zvonik župne crkve, ne¬ 
kadanje pavlinske samostanske cr¬ 
kve. Gledao je i upirao svoj pogled 
u križ na vrhu tornja. O tome je dao 
ovo svjedočanstvo: 

Kad god bih bio pušten da se 
prošetam u nekadašnjem samostan¬ 
skom dvorištu u Lepoglavi, preda 
mnom bi se ponosno pojavio ba¬ 
rokni toranj stare pavlinske crkve. I 
kad bih ga pogledao, svaki put kao 
da sam u svojoj duši slušao kako mi 
govori: Nadbiskupe, sjeti se Josipa 
II! Taj križ odolio je njemu, pa će i 
ovima (J. VRANEKOVIĆ, Dnevnik , 
sv. I, str. 24; usp. sv. II, str. 51) 

Taj mu je pogled na križ Raspe¬ 
tog Otkupitelja zorno tumačio pro¬ 
laznost ovoga svijeta i utirao mu 
put kojim se ide u nebo. 



Nadbiskup Stepinac u Lepoglavi: 

Trpi za Božju stvar i moli! 


Spominjući se teških dana pro¬ 
vedenih u Lepoglavi i laskavih po¬ 
nuda kojima ga je državna vlast po¬ 
kušala skloniti na suradnju ili 
napuštanje zemlje, reče, kao sužanj 
u Krašiću, 2. siječnaja 1952: 

Jednom sam bio sa sestrom 
(Štefanija Štengl, op. J. B.) u dvo¬ 
rištu prigodom jednog posjeta i 
začudo vidim velika ulazna vrata 
otvorena, a vani auto i kraj njega 
Kranjčec, šofer. U to prolazi uz 
mene jedan iz Uprave i sve se sa¬ 
mo smješka. Naivni su. Mislili su 
da će time porasti u meni neka te¬ 
žnja za njihovom slobodom, da će 
time djelovati da u čemu popu¬ 
stim, ali ne! Oprez! Znam da ne bi 
puno trebalo... samo malo kimnuti 
glavom. 

Oni bi se zadovoljili i pustili 
me. A što onda? Trijumfirali bi. 
Pred stranim svijetom bi se oprali, 
a ja bih bio u Zagrebu potpuno 
onemogućen u radu. No što je naj¬ 
važnije: što bi meni govorila moja 
savjest, kako bi bolno bilo Svetom 
Ocu kad bi na neki način izdao 
Božju stvar. A ovako? - Prošlo je 
tih pet godina - oni su popustili! 
Kako bude dalje? U rukama Bož¬ 
jim je budućnost, a nama nema 
drugo nego trpjeti i moliti. Tako je 
volja Božja. Ako treba, bolje je ča¬ 
sno poginuti nego sramotno osta¬ 
ti. Ni Tomi Mohru ni kardinalu 
Fischeru nije bilo lako, a eto Toma 
je danas na oltaru. Da je popustio, 
bio bi proklet, a ovako, evo je bla¬ 
žen. Ako oni imadu svoje metode, 
imamo i mi jasna načela. Tu su bi¬ 
skupi koji nas vode, a kad bi i bi¬ 
skup zastranio, još je tu Sveta Sto¬ 
lica, Sveti Otac koji neće nikada 
žalu tati u stvarima vjere (J. VRA¬ 
NEKOVIĆ, Dnevnik , sv. I, str. 24s.). 



Alojzije Stepinac - Lepoglavski sužanj 


Sluga Božji Alojzije Stepinac 4 (1997) 4 


109 














ŽIVOTOPIS 


Pobjednik u znaku križa (12) 


Piše: Serafin Romanov 


Svećenik Alojzije 
Stepinac - Apostol 
Gospine krunice 

Od sačuvanih propovijedi iz 
tog razdoblja njegova života, u cije¬ 
losti je sačuvana propovijed koju je 
on još 1930. poslao iz Rima, a obja¬ 
vio Propovijednik, dodatak časopi¬ 
su Sacerdos Christi Njezin je naslov: 
Krunica, a zrači velikom ljubavlju 
prema Bogorodici. 

Progovorio je o »duševnoj hra¬ 
ni«, vjeri, kojom »mnogi u naše 
bez vjerno doba oskudijevaju«. Ista¬ 
knuo je kako je kod mnogih ljudi 
vjera gotovo potpuno iščeznula, u 
mnogih je vjera mrtva, a mnogi se 
nalaze na rubu zdvojnosti i očaja¬ 
nja, te sami sebi oduzimaju život. 
»O kad bih, uskliknuo je, sve te ne¬ 
sretnike mogao skloniti da mole 
pobožno krunicu, o kako bi blago- 
slovno djelovala na njih razmatra¬ 
nja svetih otaj stava! Oni bi opet 
poprimili odbačenu vjeru koju su 
nekoć na krilu majčinu naučili i u 
svom djetinjstvu tako veselo izvr¬ 
ši vali; obamrla vjera nanovo bi 
oživjela. Marija, Majka Milosrđa, 
i na njima bi nanovo pokazala 
svoju moć ... Zato je krunica u na¬ 
šim danima najzgodnija molitva.« 

Potom je upozorio na pogibelji 
što proizlaze iz prostačkog i dvolič¬ 
nog govora i psovke. Reče: »U na¬ 
šim danima su najobljubljeniji 
dvolični i gadni govori, besramne 
šale najviše se traže, a nečista dje¬ 
la su neprestano na dnevnom re¬ 
du. Dan pripovijeda danu, noć no¬ 
ći svoju sramotu. Kakav ćemo naći 
lijek protiv toj kugi? Protiv toj ku¬ 
gi jest također sv. krunica najz¬ 
godnije i najuspješnije sredstvo. 
Ili, zar mislite da može nečista du¬ 
ša moliti radosno krunicu, a da se 
ne sjeti svoga žalosnog stanja u 
koje ju je ta crna opačina strovali¬ 
la? Koliko god puta opetuje riječ 
djevica, toliko puta sjeća se pre- 
dragocjenog blaga djevičanstva 
kojeg je žrtvovala toj gadnoj 
opačini ... Plod molitve bit će taj, 
da će se ostaviti grijeha nečistoće« 



(V. STEPINAC, Krunica , Propovijed¬ 
nik , br. 7-8 (1930), str. 114 s.). 

Koliko su ti poticaji vjernicima 
na molitvu krunice imali odjeka i u 
njegovu duhovnom životu, svjedo¬ 
či kardinal Paolo Bertoli, onih godi¬ 
na tajnik Apostolske nuncijature u 
Beogradu, koji je jednoga proljet¬ 
nog dana putovao s ceremonijarom 
Alojzijem Stepincem s posjeta mons. 
A. Baueru, zagrebačkom nadbisku¬ 
pu, i mons. E. Pellegrinettiju, apo¬ 
stolskom nunciju, koji bijahu na od¬ 
moru kod čč. ss. Milosrdnica u Su¬ 
petru na otoku Braču. Na povratku 
u vlaku, nakon podužeg razgovo¬ 
ra, Alojzije izvadi iz džepa svoju 
veliku krunicu s petnaest otajstava, 
i reče vlč. Bertoliju: »Don Paolo, se¬ 
stre dominikanke mi dadoše pred 
nekoliko dana ovu krunicu s pet¬ 
naest otajstava, jer su znale da je 
cijelu molim svaki dan«. »Tim rije¬ 
čima prekinuvši razgovor«, svjedoči 
kardinal Bertoli, »u potpunoj sabra¬ 
nosti i gotovo preobražen, započeo 
je molitvu krunice.« 

I ova prigoda svjedoči kako je 
Alojzije Stepinac nauk koji je vjerni¬ 
cima u nagovorima i propovjedima 
naviještao i preporučivao kao us¬ 
pješno sredstvo posvećenja i kr¬ 
šćanskog usavršavanja, i sam u 
osobnom životu provodio. 

Poslenik mira 

Nadbiskup Bauer je visoko cije¬ 
nio svoga obredničara Alojzija Ste- 
pinca. Alojzijeva radišnost, pobož- 
nost i ozbiljnost bile su dovoljno 


jamstvo i za izvršenje ozbiljnijih pa¬ 
storalnih izazova. 

Privremeni upravitelj 
župe u Samoboru 

Kad je u veljači 1932. umro žu¬ 
pnik u Samoboru, tamošnji su žup- 
ljani zaiskali da vlč. Tomo Dimnja- 
ković bude imenovan župnikom. 
Nadbiskupu Baueru se nije svidio 
taj zahtijev. Nastali su nesporazu¬ 
mi. U samoborsku uzavrelu sredi¬ 
nu on je 10. siječnja 1932. imenovao 
mladog svećenika Alojzija Stepinca 
privremenim upraviteljem župe. 

Sluga Božji se odmah uputio u 
Samobor. Kad je stigao i vidio prilike, 
reče vlč. Dimnjakoviću: »Tomaš, 
gadnu si kašu zakuhao.« 

Alojzije je odmah počeo smiri¬ 
vati duhove. Obavljao je savjesno 
župne dužnosti i pripravljao žup- 
ljane na onog župnika kojega im 
odredi njihov nadbiskup. Oni u po¬ 
četku nisu imali osobito razumije¬ 
vanje za njegove poticaje. Dapače, 
oni bi i njega osobno vrijeđali, 
predbacujući mu da ga ne razumiju 
»jer učeno govori«. On je unatoč 
poteškoćama nastavio sustavno tu¬ 
mačiti okupljenim vjernicima istine 
kršćanske vjere. Doista, duhovi su se 
smirili i prihvatili novog župnika. 

Kad je jednog dana nakon smi¬ 
renih prilika nadbiskup Bauer 
došao u Samobor, kao u šali je upi¬ 
tao slugu Božjega što još radi u Sa¬ 
moboru. Alojzije je bezazleno od- 
govoro: »A gdje ću biti! Još me Va¬ 
ša Preuzvišenost nije pozvala.« 

Nadbiskup Bauer mu je tada 
priopćio razlog svoga dolaska: do¬ 
šao je da ga poveze u Zagreb. 

(nastavlja se) 


Hvala svim čitateljima, 
štovateljima i prijateljima 
Kauze u domovini i širom 
svijeta, za molitve i darove, 
kojima nesebično i veliko¬ 
dušno promiču glas svetosti i 
mučeništva kardinala Alojzi¬ 
ja Stepinca. 

KRONIKA 


U spomen 
uzoritom kardinalu 
Alojziju Stepincu 

Vodila te Božja ruka, 
domovini dala, 
ponosna je ona bila 
na svog kardinala. 

Ljubio si čovjeka, 
ma koje vjere bio, 
oca Papu, Crkvu rimsku 
vjerno si služio. 

A kada je počeo 
drugi svjetski rat, 
svakomu si stradalniku 
opet bio brat. 

Gladnima si dao hranu, 
prognanima dom, 
brinuo za siročad 
dušom očinskom. 

Nakon rata bezbožnici 
preuzeli vlast, 
progonili Crkvu Božju, 
kaljali joj čast. 

Hoće život aV bez Boga 
zlodusi režima, 
položaje tebi nude 
za izdaju Rima. 

Ostao si vjeran Petru 
namjesniku Krista, 
jer u Crkvi njegovoj 
čista ljubav blista. 

Pravedna te zbog Isusa 
sude i osude, 

»zbog urote protiv zemlje« 
zbog laži sulude. 

Za zločince oprost moliš, 
trpiš poput Krista, 
jer u tvojoj svetoj duši 
mržnji nema mjesta. 

Zatočen u selu Krašić, 
odvojen od stada, 
trpio si dušom, tijelom 
ko nikad do tada. 

Mučenički život tvoj 
vidio je Bog, 
i k sebi je pozvao 
vjernog slugu svog. 

Danas je tvoj puk 
pronašao spas, 
u domovini vječnoj 
moli se za nas. 

Vinka Medaković, Primošten 

(I ova pjesma prispjela je na poziv 
koji je Postulatura za proglašenje 
blaženim kardinala Stepinca uputila 
javnosti radi prikupljanja pjesama ili 
recitala o sluzi Božjemu Alojziju Ste¬ 
pincu.) 



Vjernici u pohodu novom grobu kard. Stepinca (Snimio: V. Bledšnajder) 



Mons. Giulio Einaudi, apostolski nuncij u Republici Hrvatskoj, s nadbiskupima i 
biskupima u koncelebraciji prigodom predstavljanja javnosti novog groba zagre¬ 
bačkoga nadbiskupa kard. Alojzija Stepinca 10. lipnja 1997. (Snimio: »Leos«) 



Medu posjetiteljima »Spomen-zbirke iz ostavštine sluge Božjega Alojzija 
Stepinca« najbrojniji su učenici osnovnih i srednjih škola iz svih krajeva 
domovine (Snimo: »Leos«) 

Sluga Božji Alojzije Stepinac glasnik 
je Postulature za proglašenje blaže¬ 
nim i svetim kardinala Alojzija Stepin¬ 
ca, te časopis svih njegovih štovatelja, 
Kristovih vjernika i ljudi dobre volje. 

God. 4 (1997) Broj 4 

Cijena: 5 kn; za inozemstvo 3 DEM 
ili 3 USD 

Glasnik izlazi četiri puta godišnje s 
dozvolom crkvenih poglavara. 

Izdavač: Postulatura sluge Božjega 
Alojzija Stepinca, Kaptol 31 - 10000 
Zagreb 

Uređuje i odgovara: Dr. Juraj Batelja, 
Kaptol 31 - 10000 Zagreb 

Adresa uredništva: Postulatura sluge 
Božjega Alojzija Stepinca, 

Kaptol 31, 10000 Zagreb, 
telefon: 4811781 ili 4816094 


Sve što se u našem Glasniku navodi 
ili naziva »čudo«, »svetost«, »svetac« 
i slično, sve to, u duhu crkvenih pro¬ 
pisa, treba uzeti i razumjeti u našem 
običnom ljudskom načinu izražava¬ 
nja. O svemu če tomu konačni sud 
izreći Crkva. 


Rješenjem Ministarstva kulture i pro¬ 
svjete Republike Hrvatske, br. 532-03- 
1-7-94-01, časopis »Sluga Božji Alojzi¬ 
je Stepinac« oslobođen je plaćanja 
poreza na promet. 

Lektor: Domagoj GREČL 
Slog: LASER plus 
Tisak: Tiskara PULJKO 

nadahnjujuči se na njegovu primjeru vjere u Isusa Krista i moleći njegov zagovor 
na putu života 

Branitelj čovjekoljublja i domoljublja 

Nadbiskup zagrebački Alojzije Stepinac bio je iskreni 
branitelj dostojanstva ljudske osobe. Gotovo u svim svo¬ 
jim nagovorima i propovijedima, on je, kao veliki prijatelj 
čovjekov, u svijetlu Božje objave, dozivao u svijest svojih 
slušatelja dostojanstvo ljudske osobe. Bijaše vrlo osjetljiva 
srca za patnju i probleme bližnjega, zauzimao se za 
osnovna prava svakog čovjeka, bez obzira na njegov svje¬ 
tonazor, na njegovu klasnu i nacionalnu pripadnost. 

Odvažno se hrvao s moćnima da zaštiti nemoćne. 
Zbog toga če ga povijest Crkve i svijeta upisati u niz naj¬ 
hrabrijih biskupa Europe tadašnjega tragičnog vremena. 
Hrabro je osuđivao svaku zabludu i mržnju: rasnu, kla¬ 
snu, vjersku, političku i nacionalnu (...). 

U tamu nasilja i ponor mržnje totalitarnih društvenih 
sustava onoga vremena trebalo je unijeti poruku svjetla i 
utjehe, poruku pravde i mira. Trebalo je jasno naglasiti da 
je čovjek najveća vrednota, a njegovo dostojanstvo neopo¬ 
zivo - jer je čovjek slika i prilika Božja, Božjeg roda i ple¬ 
mena. Svoj rodni list, domovnicu, primio je od samoga 
Boga Stvoritelja. Sav zauzet za Božju stvar, nadbiskup Ste¬ 
pinac bijaše zauzet i za obranu najdražega stvorenja 
Božjega, čovjeka i njegova dostojanstva. 

Načela koja je propovijedao i sam je živio trpeči s oni¬ 
ma koji trpe. Gledajući oko sebe i po svijetu tolike zablu¬ 
de, nepravde i nasilja nad ljudima, dokazivao je da su 
upravo te zablude dovele čovječanstvo na rub katastrofe 
i ratova. Suvremenim zabludama podjele ljudi na više i 
niže rase, razaranju obiteljskih svetišta, ubijanju još nero¬ 
đenih i sistematskom kvarenju mladeži, nadbiskup Stepi¬ 
nac je suprostavio istinu o Bogu i čovjeku. Mržnji i nasilju 
suprostavljao je ljubav i opraštanje, pomirenje svih sa 
svima. 


U onim teškim vremenima diktature i brutalne sile, po¬ 
gubnima za pojedince i čitave narode, bio je iskreni branitelj 
i otac, zaštitnik i tješitelj. Pomagao je svima kojima je mogao 
pomoći. Ratne 1943. godine piše jednom svećeniku: »Čudim 
se da su moji živci još na mjestu s obzirom na to što sve svaki 
dan moram proživjeti. Napokon, najljepše je i najljudskije 
trpjeti i raditi za dobro onih koji trpe i rade.« 

K tome uočimo i ove njegove riječi: »U ljubavi prema 
hrvatskom narodu ne dam se od nikoga natkriliti.« Što 
nam svjedoči živo c vi ječe, ukrasne sviječe i tople molitve 
brojnih vjernika na grobu ovog velikana vjere i domovine, 
hrvatskog kardinala Alojzija Stepinca? Svjedoče nam da 
je njegova uspomena u srcima milijuna hrvatskih katolika 
i danas zanosna i trajna, jer ga je njegov apostolski rad i 
trpljenje nosio u ljubavi prema Bogu, zalažući se za dobro 
svakoga čovjeka. Na blagdan Svih Svetih rekao je u za¬ 
grebačkoj katedrali: »Moja je politika bila i bit če uvijek - 
spašavati duše.« 

Briga prema siromašnima i svim ugroženima potakla 
ga je još prije 2. svjetskog rata da se aktivira kao predsjed¬ 
nik Caritasa Zagrebačke nadbiskupije. Osobito za vrijeme 
rata, kad su u Zagreb stizali brojni prognanici i izbjeglice 
iz različitih dijelova Hrvatske, okupiranih od Talijana ili 
Titovih partizana. U svoju nadbiskupiju primio je tri sto¬ 
tine slovenskih svečenika, koje je okrutni Gestapo protje¬ 
rao iz Mariborske biskupije. Istodobno razborito je svje- 
tovao svoje svećenike glede vjerskih prijelaza osoba 
židovske i pravoslavne vjeroispovijesti u Katoličku Cr¬ 
kvu, samo da im spasi ugrožene živote - jer je »uloga i 
zadaća kršćana u prvom redu - spašavati ljude«. To su 
riječi nadbiskupa Alojzija Stepinca, koji je ljubio svakoga 
čovjeka u Isusu Kristu. 

Mons. Rozario Šutrin 





































